ועדת הפנים והגנת הסביבה, כנסת 25, פרוטוקול מספר 75, 2023-06-08 00:00

יעקב אשר: בוקר טוב לכולם

יעקב אשר:  אני מתכבד לפתוח את ישיבת הוועדה

יעקב אשר:  על סדר היום פרק ו' שפוצל מחוק ההסדרים

יעקב אשר:  פרק ו (פסולת בניין) מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023 [פוצלה לפי סעיף 84(ב) לתקנון] (מ/1612), הכנה לקריאה שנייה ושלישית

יעקב אשר:       על סדר היום הצעת חוק פרטית, הצעת חוק שמירת הניקיון (תיקון – טיפול בפסולת בניין), התשפ"ג-2023 (פ/3088/25), של חבר הכנסת זאב אלקין

לירון אדלר מינקה: הוועדה רשאית להחליט למזג את שתי ההצעות, בכפוף לאישור של ועדת הכנסת אחר כך

יעקב אשר: נעשה את זה עכשיו

יעקב אשר:  אם כך, אז אנחנו נעלה להצבעה את מיזוג שתי הצעות החוק: הצעת החוק הממשלתית עם הצעת החוק הפרטית

יעקב אשר:  וכמובן, שבכפוף לאישור ועדת הכנסת

יעקב אשר:      מי בעד? ירים את ידו

יעקב אשר:  מי נגד? מי נמנע? אין נמנעים

יעקב אשר: המיזוג אושר

יעקב אשר:      טוב, אני קודם כל מתכבד בברכה את השרה להגנת הסביבה

יעקב אשר:  ואני מוכרח לומר לכם דבר אחד, ואת המנכ"ל כמובן ואת כל הצוות

יעקב אשר:  אני מוכרח לומר לכם שבפגישה הראשונה, עוד הלשכה שלך לא הייתה מסודרת והגעתי לפגישה כדי באמת לעשות תיאום ציפיות, לאן דרכנו מה שנקרא – הנושא כמעט הראשון שהיא דיברה עליו כבר בלהט, כי תמיד היא מדברת בלהט, אבל כבר אז היא דיברה על זה בלהט של להשיג אותו ולהגיע אליו, זה הנושא הזה של הבעיה הקשה הזאת של פסולת בניין

יעקב אשר:  שאנחנו כולנו מכירים את הבעיה הזאת

יעקב אשר:  וכשאני אומר כולנו, זה גם אנשים שהיו בתפקידים כמוני, כראש עיר, וגם האנשים הפרטיים

יעקב אשר:  כולנו מכירים את התופעה הזאת

יעקב אשר:  אני לא בטוח שיש הרבה אנשים שיודעים את ההיקף של התופעה הזאת, כי כל אחד מכיר את הסביבה הקרובה שלו ואת הבניות שקרובות אליו

יעקב אשר:  אבל כבר אז היא אמרה לי אני רוצה את הדבר הזה להביא להסדרה, לשינוי

יעקב אשר:  ואני הבטחתי לה אז שאני אהיה שותף לעניין הזה

יעקב אשר:  והנה, אני מתחיל לקיים

יעקב אשר:       ההיסטוריה של החוק הזה, של ההסדרה הזאת, החקיקה הזאת, היא היסטוריה פחות אופטימית

יעקב אשר:  כי זה עלה לא מעט פעמים והמנכ"ל מכיר את זה בעליות ובירידות אני חושב גם כן

עידית סילמן: השר לשעבר מכיר את זה

יעקב אשר: אני הבנתי פעמיים, אבל היו הרבה ישיבות עבודה

יעקב אשר:  אני מבין שהיה זה

יעקב אשר:  אבל בואו נאמר, אי אפשר להאשים את זה רק על התפרקות הממשלה

יוראי להב-הרצנו: לא, יכול להיות שזה עניין צופה פני עתיד

יעקב אשר: לא, הנושא הוא כבד

זאב אלקין: עם כל רצוני שהממשלה הזאת תתפרק אדוני יושב הראש, אני מעדיף שקודם נעביר את החוק ואז היא תתפרק

יעקב אשר: אני מבקש להודיע לעיתונאים שיש לממשלה לפחות עוד כמה חודשים

יעקב אשר:  עכשיו תתמודד עם הבעיות באופוזיציה לבד

יעקב אשר:       אני חושב שזה לא רק בגלל המועדים של התפרקה הממשלה או לא התפרקה הממשלה, אלא גם כי הנושא באמת מורכב, הוא באמת רציני

יעקב אשר:  והדבר הכי חשוב, וזה אני אומר לך ולצוות, אנחנו חייבים להיות משוכנעים לגמרי שהתוצאה הסופית שתצא מהדיונים כאן היא משהו שכולם יבינו שאני בוועדה הזאת משתמש במילה הזאת הרבה, אבל לא רק משתמש בה, אלא חי אותה – שזה יהיה פרקטי ואמיתי

יעקב אשר:  ושנתכתב עם המציאות

יעקב אשר:  אם זה רק יהפוך לאות מתה, אם אנחנו רק נעשה דברים, נוכל להגיד הנה, הגענו, ונגזור את הסרט על הניירות, לא עשינו שום דבר

יעקב אשר:  זה חייב להיות מחובר למציאות

יעקב אשר:  זה חייב לראות שזה פועל, שזה יכול לפעול

יעקב אשר:  צריכים להסתכל על הרבה היבטים פה

יעקב אשר:  גם היבטים של האם הצעת החוק בעצם נוגעת בבעיות עצמן, כי חלק גדול מהבעיות הן לאו דווקא הסדרה שלהן

יעקב אשר:  אולי הפיקוח שלהן

יעקב אשר:  זאת אומרת, זה חייב להיות משולב לבנה אחרי לבנה

יעקב אשר:  כשבדרך גם צריך להסתכל על האנשים שעוסקים בתחום ועל אנשים שלא חלילה תיפגע פרנסתם

יעקב אשר:  גם כן אותם אנשים טובים וישרים שעושים את עבודתם, אבל הם יותר קטנים ופחות קולם נשמע

יעקב אשר:       כל הדברים האלה אנחנו צריכים לעשות

יעקב אשר:  אנחנו נקדיש לזה את הזמן שצריך

יעקב אשר:  חשוב מאוד שמשרדי הממשלה יעבדו גם בתיאום ובהכנה של הדברים מישיבה לישיבה כדי להוציא לפועל החלטות וכיוונים, כדי שנדע להתקדם מהר

יעקב אשר:  חלק גדול מהישיבה זה גם הישיבות אחר כך ב-בק אופיס של לקחת את הדברים שעלו מתוך הוועדה ולטייב אותם ולעשות אותם נכון

יעקב אשר:       עד כאן הפתיחה שלי, אני מכבד את השרה, בבקשה, לפתוח

יעקב אשר:  ואחר כך שיציגו את כל החוק

יעקב אשר:  ותחליטו אתם מי מציג, איך מציגים

עידית סילמן: אז קודם כל, בוקר טוב לכולם

עידית סילמן:  אני שמחה, אני חייבת לומר, להגיע לכאן כל פעם לוועדה

עידית סילמן:  גם כדי לתת דיווחים אודות פעילות המשרד, לעדכן, וגם כדי להביא חקיקה

עידית סילמן:  אני חושבת, יושב ראש הוועדה, חבר הכנסת יעקב אשר, שבאמת קודם כל תודה גם על שיתוף הפעולה וגם על החברות, שהיא בהחלט לא מובנת מאליה, בצורה צמודה

עידית סילמן:  גם בתוך חוק ההסדרים

עידית סילמן:       אני חושבת שמשרדים נמדדים הרבה בעשייה שהם מביאים כרגולטורים במדינה, בתור חקיקה שמגיעה

עידית סילמן:  אני יכולה לומר שבזמן הקצר שאנחנו זוכים ביחד עם השותף שלי מנכ"ל המשרד גיא סמט, שבאמת חבר, שותף, מנכ"ל אני חושבת באמת מצוין וגם מאוד מקצועי, ואני גאה בזה

עידית סילמן:  אני חושבת שהצלחנו להביא באמת הרבה חקיקות

עידית סילמן:  היום אנחנו נדון בחוק פסולת בניין ואחריו בחוק רישוי משולב

עידית סילמן:  שתי חקיקות מאוד משמעותיות שעברו קריאה ראשונה ועכשיו אתם עובדים בהם כאן לקראת קריאה שנייה ושלישית

עידית סילמן:  בסיעתא דשמיא אני אומרת אנחנו נעביר גם אוטוטו את חוק האקלים

עידית סילמן:  וגם הבאנו החלטות ממשלה משמעותיות גם בתחומים של גנים לאומיים, גם בוועדת שרים, גם במפגעים חוצי גבולות שעבר ביום ראשון האחרון, ביהודה ושומרון

עידית סילמן:  באמת שזה דיון שגם היה אצלך בוועדה על כל שריפות פסולת פירטיות לא חוקיות – העברנו ביום ראשון האחרון החלטת ממשלה היסטורית שמדברת על כל המפגעים חוצי הגבולות באיו"ש, שאנחנו מטפלים עכשיו ב-33 אתרים פירטיים, בלתי מוסדרים

עידית סילמן:  לקחנו את האחריות ואנחנו מקדמים את זה לעבר ישראל נקייה

יעקב אשר: לתת את הסמכות

יעקב אשר:  כי הסמכות נופלת בין הכיסאות

עידית סילמן: כן

עידית סילמן:  ובעזרת השם, אנחנו נסיים את זה באמת עם חקיקה

עידית סילמן:  חקיקה סביבתית שתוחל ביהודה ושומרון וזה לא מובן מאליו

עידית סילמן:  כי בסוף בתחומים האלה של הסביבה אין גבולות

עידית סילמן:  האוויר הוא של כולנו, המים של כולנו, ויש לנו אחריות אמיתי למה שקורה במדינת ישראל

עידית סילמן:       וכשאנחנו מדברים על מה ששייך לכולנו, אחד הדברים הכי חשובים שלא נמצאים, שלאט לאט, אתם יודעים, באיזון בין שטח פתוח לפיתוח, מה ששייך לכולנו זה אותם שטחים פתוחים של מדינת ישראל

עידית סילמן:  וההתמודדות עם ההשלכה של פסולת הבניין הלא חוקית, ואנחנו כמשרד רואים את זה יום יום בסיורים

עידית סילמן:  אנחנו מקדישים הרבה מהעבודה שלנו, אנחנו הגדרנו, ואמרתי את זה בדיונים הקודמים, קהל יעד במשרד שהוא השלטון המקומי והאזורי בישראל

עידית סילמן:  כי חשוב לנו להיות רלוונטיים לאזרח

עידית סילמן:  לאזרח הפשוט, לנקודת הקצה

עידית סילמן:  ואם אנחנו לא נהיה רלוונטיים אז אנחנו חוטאים למטרה

עידית סילמן:  וכשאנחנו מגיעים לשלטון המקומי והאזורי, ואנחנו כל היום עושים סיורים ומפה אנחנו יוצאים לשטח גם, לרשויות המקומיות, לסיורים, כדי לנסות לסייע בידם

עידית סילמן:  אנחנו רואים שזו בעיה שכל רשות מתמודדת איתה וכל פעם כשבאים לייצר בנייה חדשה, רק לפנות את פסולת הבניין שקיימת שם מההשלכה הפיראטית זה סכומים דמיוניים

יעקב אשר: אפרופו הנקודה הזאת, ראיתי שחסר בחקיקה את ההתייחסות למועצות אזוריות

עידית סילמן: מועצות אזוריות הם השטחים הפתוחים הגדולים ביותר במדינת ישראל

עידית סילמן:  כשאנחנו מדברים על שלטון מקומי אני מדברת על שלטון מקומי ואזורי

יעקב אשר: לא, יכול להיות שזה טעות סופר

עידית סילמן: ממטה יהודה, מברנר, מגזר פה

עידית סילמן:  הן כולן רשויות אזוריות ותכף הם יציגו גם

זאב אלקין: אגב, הן הנהנות העיקריות מהחוק, כי בסוף הרוב המוחלט השטחים ששם נזרקת פסולת בניין זה בשטחים שלהם

קריאה: מי שסובל, הסובלות העיקריות

יעקב אשר: אוקיי, חברים

עידית סילמן: רגע, אבל לפני שנדבר על היקף התופעה, אני רוצה שרגע נראה את הסרטון, שתוכלו להיווכח בעיניים איך זה נראה

עידית סילמן:  בבקשה

עידית סילמן:       (מוקרן סרטון)     כן, כל מה שאתם רואים כאן, יש לנו גם מעקבים של המשטרה הירוקה שמצלמת, שאוכפת

עידית סילמן:       אז אנחנו מדברים על 7

עידית סילמן: 3 מיליון טון פסולת בניין שמושלכת מידי שנה, זאת אומרת, שמייצרת מדינת ישראל מידי שנה

עידית סילמן:  מעל מיליון טון מושלך באופן פיראטי, בלתי חוקי, בשטחים הפתוחים של מדינת ישראל

עידית סילמן:  אנחנו מדברים היום על 36 מתקני קצה שמתקני קצה מאושרים, שפסולת הבניין יכולה להגיע אליהם

עידית סילמן:  אבל עד שפסולת הבניין מגיעה לשם, למתקן הקצה, יש שרשרת שלמה של הרבה משתתפים

עידית סילמן:  בין אם זה אותן משאיות, בין אם זה אותם ספקים וכדומה, שלא מוסדרים

עידית סילמן:  שהפעילות שלהם לא מוסדרת

עידית סילמן:       אנחנו יודעים שגם המעקב וגם הבקרה לוקים בחסר

עידית סילמן:  הרי גם לא הגיוני שאנחנו בתור משרד נוכל כל היום לסייר בתוך השטחים הפתוחים של מדינת ישראל ולחפש מי משליך פסולת בצורה בלתי חוקית, זה אירוע שלא ייגמר

עידית סילמן:  וקשיי האכיפה הם רבים

עידית סילמן:  אני לא צריכה לספר לכם שזה לא רק פוצע את הנוף ומזהם את הסביבה, זה מזהם את האקוויפרים שלנו שבאמת מי התהום שלנו נמצאים שם

עידית סילמן:  פוגע בבעלי החיים, מפר את אותו מאזן אקולוגי, פוגע באיכות החיים של כולנו

עידית סילמן:  כשאנחנו מדברים על משילות סביבתית, ואנחנו רק ביום חמישי האחרון השקנו ביחד עם החברה להגנת הטבע פוליגונים, שמורות שמתחילים לקדם אותם בתוך השטחים הריבוניים והכלכליים של מדינת ישראל ואנחנו מבצעים משילות סביבתית בים

עידית סילמן:  כמו שציינתי, מפגעים חוצי גבולות

עידית סילמן:  הצעת המחליטים שהעלינו לממשלה ועברה ביום ראשון האחרון, הציגה משילות סביבתית באיו"ש

עידית סילמן:  והיום אנחנו מציגים משילות סביבתית שאנחנו הולכים לטפל בה בכל מדינת ישראל

עידית סילמן:       ענף הבנייה הוא אחד הענפים הגדולים והחשובים במשק

עידית סילמן:  אנחנו יודעים שהוא מייצר הרבה פסולת, שמורכבת מחומרים שונים

עידית סילמן:  גם אספלט, מרצפות, קרמיקה, גבס, זכוכיות

עידית סילמן:  כל החומרים האלה ביחד, חלקם גם, דליקים, הם רעילים

עידית סילמן:  ולכן יש לנו צורך להעביר אותה לאתרים מורשים

עידית סילמן:  גם בשנת 2021 מבקר המדינה פרסום דוח שהתייחס לנושא של פסולת הבנייה וכבר דיבר על זה שכבר ב-2003 הורתה הממשלה למשרדים השונים לטפל בנושא הזה של פסולת בניין

עידית סילמן:  אנחנו יודעים שהגענו למשרד וראינו שעד היום הנושא הזה לא טופל ולא הוסדר

עידית סילמן:  זה ניסה להגיע לכאן לחקיקה והתחיל להתקדם כמה פעמים ונעצר

עידית סילמן:  נעצר מסיבות רבות

עידית סילמן:  חלקן גם סיבות, צריך לומר, שמי שמכיר את עולם הפסולת בכלל, הוא עולם שמורכב מהרבה אנשים והרבה דמויות שלאורך שנים מעצבים את העולם הזה, שחלקם קשה לנו מאוד מאוד לאכוף אותם

עידית סילמן:  ויש שם הרבה דברים שהם לא מוסדרים, בצורה עדינה אני אגיד

עידית סילמן:       אנחנו שמנו את הפסולת ואסטרטגיית הפסולת במרכז העשייה שלנו של המשרד

עידית סילמן:  אנחנו נצא, בעזרת השם, לקמפיין גדול של ישראל נקייה

עידית סילמן:  אנחנו מעוניינים לשנות באמת התנהגות של אותם צרכנים, של אותם אזרחים

עידית סילמן:  כי זו המדינה של כולנו ויש לנו אחריות עליה ובעלות עליה

עידית סילמן:  ולכן אנחנו מקדמים פה את החקיקה הזאת שבסוף תביא לצמצום משמעותי של תופעת ההשלכה הפיראטית הזאת של פסולת הבניין וישפר את איכות החיים של תושבי מדינת ישראל

עידית סילמן:       נמצאים כאן נציגים של הרשויות האזוריות, שאני אשמח שנוכל לשמוע אותם

עידית סילמן:  הם יסבירו לכם לבד כבר כמה זה עולה להם לטפל בפסולת בניין שמושלכת באופן בלתי חוקי

עידית סילמן:  לא מזמן הביאו לנו, יעקב אשר, גם מרהט הגיעו אלינו

עידית סילמן:  כי יש להם נחל שנקרא נחל גרר במרכז רהט, שבאמת התוכנית עליו היא תוכנית מאוד יפה

עידית סילמן:  באמת, רוצים לייצר שם מציאות נהדרת

עידית סילמן:  אבל כל נחל גרר כרגע מלא בפסולת פיראטית בלתי חוקית

עידית סילמן:  פסולת בניין שמושלכת שם

עידית סילמן:  מבחינת הערכת עלויות שאנחנו עשינו כמשרד, כמה יעלה לפנות, כי זה ממש על אזורים מצוקיים, חדים, שאפילו כלים כבדים לא יכולים לעמוד שם – אנחנו מדברים על סכומים דמיוניים

עידית סילמן:  שלאף אחד אין איפה לשים אותם

עידית סילמן:  והיום, במקום להשקיע את הסכומים האלה בנחל ושיקומו ולהפוך אותו לפארק צריך להשקיע את הכספים האלה רק בלפנות את הפסולת שנמצאת שם

עידית סילמן:       אז מה שקורה שם הוא תמונת ראי לכל מה שקורה במדינת ישראל

עידית סילמן:  אני רוצה להודות לכל צוות המשרד שעובד באמת מאוד מאוד קשה

עידית סילמן:  לחברי הכנסת, חבר הכנסת יוראי להב הרצנו, שהוא חבר טוב של המשרד ועושה הרבה עבודה סביבתית פה בכנסת

יעקב אשר: חבר של הסביבה, לא רק של המשרד

עידית סילמן: גם של המשרד

עידית סילמן:  יש לנו 650 עובדים נהדרים במשרד

עידית סילמן:  אנשים פרופסיונליים מקסימים והם עובדים איתם ביחד

עידית סילמן:  וגם חבר הכנסת זאב אלקין, השר לשעבר, שמכיר את התופעה הזאת מתקופתו כשר

עידית סילמן:  אחד הדברים שזאב אמר לי 'עידית, אני לא יודע איך הצלחתם להכניס את זה לחוק ההסדרים

עידית סילמן:  בדרך כלל רק מוציאים חקיקה מחוק ההסדרים'

עידית סילמן:  שזה באמת, אנחנו נלחמנו על זה מאוד מאוד קשה

עידית סילמן:  אני שמחה, זאב, שאתה הגשת את החקיקה הזאת ושזה מתקדם ביחד איתנו

עידית סילמן:  אני חושבת שזה לכבוד לנו שיש פרלמנטרים ופרלמנטרים שיודעים לעשות את העבודה

עידית סילמן:  שמקדמים ביחד איתנו את החקיקה הזאת בכנסת

עידית סילמן:  אני מאמינה שבצורה הזאת אנחנו נצליח

עידית סילמן:  אז תודה רבה על השותפות

עידית סילמן:  ותודה רבה לכולכם

יעקב אשר: תודה רבה גברתי השרה

יעקב אשר:  מי מציג את הצעת החוק? בבקשה, שם ותפקיד לפרוטוקול

גיא סמט: גיא סמט, מנכ"ל משרד להגנת הסביבה

גיא סמט:  אני חושב שהנזקים מהשלכה בלתי חוקית, אנחנו רואים כאן עוד דוגמאות, הם די ברורים

גיא סמט:  אני אנסה לקצר ונדלג לשקף הבא

גיא סמט:       הטיפול הקיים בפסולת בניין, ככה נראית החלוקה

גיא סמט:  כאשר באתרים מוסדרים, סך הכול אנחנו אומדים את ההיקף ב-7

גיא סמט: 3 מיליון טון

יעקב אשר: שמגיעים לאתרים המוסדרים?     

גיא סמט: כאשר רק חלקם מגיעים לאתרים המוסדרים

גיא סמט:  חלק אחד הוא ודאי בעיגול הזה, שאף פעם אנחנו לא יכולים לדעת את גודלו, זה החלק שנכנס לאתרים

גיא סמט:  אותו אנחנו יודעים למדוד

גיא סמט:  את החלק שלא נכנס לאתרים אנחנו מעריכים

גיא סמט:  אנחנו מסתכלים על נתונים בעולם, איך מתחלקת חלוקת הפסולת, אנחנו מסתכלים על היקפי הבנייה

גיא סמט:  ואז אומדים את זה

גיא סמט:  ואז האומדן הוא לא ממש מדויק

גיא סמט:  כן? והיקפי הבנייה גם במדינת ישראל עולים

יעקב אשר: רגע, אני איבדתי אותך באיזה שהוא מקום

יעקב אשר:  פה כתוב שיש 6 מיליון טון נקלטים באתרים מוסדרים

גיא סמט: כן

גיא סמט:  ועוד 1

גיא סמט: 1, באפור, תסתכל על הצד האפור, 1

גיא סמט: 1 מיליון טון מושלך בשטחים פתוחים

גיא סמט:  איך אני מגיע למספר הזה? אני מעריך אותו

יוראי להב-הרצנו: זה על פני כמה משאיות?      

גיא סמט: תראה, תלוי במשאית

גיא סמט:  יש מכולות קטנות יותר ויש משאיות גדולות

גיא סמט:  ויש גם שקים שמשליכים

גיא סמט:  אז בסך הכול זה מתחלק בין הדברים

יוראי להב-הרצנו: גרוסו מודו כמה?     

גיא סמט: 30 טון אפשר לחלק, אבל זה לא נכון, אני לא יכול לעשות את המשוואה שאתה רוצה שאני אעשה

יעקב אשר: רגע

יעקב אשר:  הוא מתייחס גם לקטע של השינוע

גיא סמט: כן

גיא סמט:  אפשר לחלק את ה-1

גיא סמט: 1 בכמות של משאיות ולהגיד - - -     

יעקב אשר: מדובר פה על החלק הפיראטי כרגע

זאב אלקין: כדאי לשים לב, זה ממוצע רב שנתי שבתוכם שנתיים של קורונה, שהייתה ירידה משמעותית בהיקף הבנייה

זאב אלקין:  לכן אני מניח שאם היינו עושים ממוצע רב שנתי בלי שנים של קורונה, המספר היה הרבה יותר גבוה

יעקב אשר: אבל הכול היה, האחוזים היו צריכים להישאר אותו דבר

זאב אלקין: לא, כי המספרים של הפסולת הנקלטת זה מספר מדויק

זאב אלקין:  המספר של הפסולת המושלכת הוא הערכה בלבד, על סמך הערכה על היקף הבנייה

יעקב אשר: בלי קשר לקורונה, אני אומר, אין לי ספק שהמידע שיש לנו על החלק הזה האפור מה שנקרא, הוא היה צריך להיות שחור כנראה, היה יותר מתאים, הוא כנראה הרבה יותר גדול

זאב אלקין: בדיוק

גיא סמט: היקפי ההשלכות האלה, רק אני רוצה לענות, הן יכולות לנוע בין עשרות אלפי משאיות, בסדר? יוראי, לשאלתך

גיא סמט:  זה עשרות אלפי

גיא סמט:  זה תלוי בכמה אתה מחלק את ה-1

גיא סמט: 1 הזה

גיא סמט:  בגלל זה אני לא כל כך שמח לחלק אותו

גיא סמט:  יכול לחלק ל-30 טון, שזה משאית מאוד גדולה

גיא סמט:  ואני יכול לחלק אותו ל-10 טון

גיא סמט:  כן? שזו משאית פחות גדולה

גיא סמט:  אז סדר גודל של 30,000 עד 100,000 משאיות נניח

גיא סמט:  כן?      אבל זה לא רק במשאיות

גיא סמט:  היום בבוקר יצאתי מהמושב, נסעתי להוריד את הילדה

גיא סמט:  אני רואה שבאחד השטחים החקלאיים זרקו, מישהו עשה שיפוץ וזרק שם את הדברים שלו

יוראי להב-הרצנו: עפר אולי

גיא סמט: לא, לא עפר, זה היה פסולת בניין

גיא סמט:  אנחנו מדברים כרגע על פסולת הבנייה

גיא סמט:  עודפי עפר נתייחס בהמשך

גיא סמט:  כן, נגיע גם למסיבה הזאת

גיא סמט:       כאשר הפסולת עצמה מתחלק מבחינת הייצור שלה, והנה, כאן יש השוואה למשאיות, בסדר? אבל בין בנייה חדשה, שיפוצים, הריסת מבנים ותשתיות

גיא סמט:  כמות מאוד נכבדת בנייה חדשה

גיא סמט:  מדינת ישראל בונה

גיא סמט:  היא גם משפצת, כ-2

גיא סמט: 4 מיליון טון

גיא סמט:  והיא גם גדלה כל שנה ב-2%, אז אנחנו מקבלים הרבה יותר פסולת

גיא סמט:  כאשר בצד כתוב לכם כיצד אנחנו לוקחים את האומדנים ומייצרים אותם

גיא סמט:  איך אנחנו מכפילים ומגיעים לכמויות שאנחנו מדברים עליהם

גיא סמט:       מהם פתרונות הקצה? פתרונות הקצה היום הם כ-36 מתקנים, ש-23 מתקנים מהם מתקנים ממחזרים

גיא סמט:  אנחנו היינו רוצים לראות יותר מחזור

גיא סמט:  אין בעיה וקושי אמיתי לבצע מחזור

גיא סמט:  אנחנו תומכים כמשרד במתקני מחזור

גיא סמט:  למעשה, יש עוד מתקנים שקיבלו מאתנו תמיכה ואמורים, אנחנו אמורי לגדול לכ-50 מתקנים בתקופה הקרובה

יעקב אשר: יש ביקוש למחזור?     

גיא סמט: יש ביקוש למחזור

גיא סמט:  החומרים עצמם שמייצרים אותם

גיא סמט:  תמיד יש שאיפה שיהיה יותר

גיא סמט:  בטח מי שמייצר את החומר

גיא סמט:  אבל בסופו של דבר, אם מייצרים מחזור ומייצרים את החומרים בצורה איכותית, יש כל מיני דרגות

יעקב אשר: לא, כי יכול להיות שצריך לשקול גם לתת איזה שהם תמריצים לעניין

גיא סמט: אנחנו ניתן

גיא סמט:  יש תמריץ מאוד גדול

קריאה: וגם נגיד שליד המתקנים האלה יש בעיה קשה

יעקב אשר: רגע, לא, לא, לא

יעקב אשר:  יש בעיה אחרת

יעקב אשר:  שאצלנו בדיון לא מדברים אחד בתוך השני

קריאה: אבל חשוב שתדעו

יעקב אשר: אבל אנחנו נדע - - -     

קריאה: ליד מתקני המחזור תופעת זריקת הפסולת קשה פי כמה

יעקב אשר: תרשמי לעצמך, כי אנחנו נגיע לנושאים הללו

גיא סמט: אנחנו, מצד אחד יש כאן כמות של מתקנים שאנחנו מדברים עליה

גיא סמט:  יש עוד מתקנים שקיבלו מאתנו תמיכה

גיא סמט:  יש קול קורא של המשרד

גיא סמט:  ברגע שאתה מסדיר את השוק, המתקנים יקבלו הרבה יותר פסולות

גיא סמט:  הם היום צריכים להילחם, היום אם אתה בעל מתקן, אתה נלחם בהשלכה הפיראטית

יעקב אשר: אתה אומר מתקן, זה מתקן כולל מחזור?     

גיא סמט: כן

גיא סמט:  23 הם כוללים מתקני מחזור

גיא סמט:  עשרה מהם זה הטמנה בלבד

יעקב אשר: רגע, תלמדו אותי רגע

גיא סמט: אבל גם ההטמנה, סליחה

יעקב אשר: לגבי הטמנה, זאת אומרת, אם אני שולח לשם את הפסולת, אז שם זה one way ticket

יעקב אשר:  רק הטמנה

גיא סמט: לא, לא, שנייה, לא

גיא סמט:  באתרי הטמנה, יש אתרי הטמנה שיש להם גם פעילות מחזור

גיא סמט:  בסך הכול אתה לוקח את ה-23, מחבר לעשרה, אתה מקבל 33 מתקנים

גיא סמט:  עכשיו, אחרי שעשית את המחזור

יעקב אשר: מתוכם עשרה אין להם מחזור

גיא סמט: מתוכם, לא, רק שלושה אין להם מחזור

גיא סמט:  הם שלושה אתרי הטמנה לגמרי

גיא סמט:  בעשרה אתה גם ממחזר וגם יכול להטמין

גיא סמט:  גם כשאתה ממחזר יש שארית שהיא זקוקה להטמנה

גיא סמט:  זאת אומרת, גם ה-23 מתקנים למעלה צריכים לדבר עם המתקנים למטה כדי שהם יעבירו להם את התשתית להטמנה

גיא סמט:       אני רוצה לדלג, כדי שאני אהיה מאוד תמציתי

לירון אדלר מינקה: רגע, שתי שאלות לגבי האתרים

לירון אדלר מינקה:  גם לגבי הפריסה שלהם, אם אפשר רגע שוב להסתכל על המפה

גיא סמט: כן, אפשר להסתכל

גיא סמט:  תחזור למפה של המתקנים

עידית סילמן: הנה, יש לך מפה ובמפה יש לך מראה מקום

לירון אדלר מינקה: למשל בצפון יש מעט מאוד אתרים, נכון? וגם בדרום

לירון אדלר מינקה:  וגם עוד שאלה, מבחינת הבחירה של המתקנים

לירון אדלר מינקה:  יש העדפה להגיע, זאת אומרת, מגיעים לאותם מתקנים באותה מידה? למתקני מחזור ומתקני הטמנה מגיעים באותה מידה? יש להם יכולת לקלוט את כל מה שמגיע? מה המצב של כל האתרים?     

גיא סמט: אחד, באופן ברור, גם אין צורך בכמויות של מתקני מחזור והטמנה בפריפריה כמו שצריך במרכז

גיא סמט:  בסופו של דבר את צריכה איפה שמייצרים את החומר

גיא סמט:  מישהו לא ייסע אין סוף מרחק עם המשאית, אז אתה מנסה לפזר את זה על פני הארץ בצורה שבה פוגשת את ההיצע והביקוש

גיא סמט:       עכשיו, ישנם עוד מתקנים, מלבד ה-30

גיא סמט:  תראי למטה, כתוב למטה 16 מתקנים

גיא סמט:  קצת אולי קשה לראות, מוצמחים או בתהליכי הקמה

גיא סמט:  כלומר, על ה-37 תוסיף עוד 16

גיא סמט:  הם נמצאים בתוך המפה

גיא סמט:  הם מפוזרים בכל הארץ

גיא סמט:  אין פה מדיניות שאני מודיע שם יקום

זאב אלקין: רואים אותם, המשולשים זה החדשים שבהקמה

גיא סמט: נכון

גיא סמט:  רק צריך שיהיה לך מפה ואתה יכול להגדיל אותה

עידית סילמן: תראו, בסופו של דבר צריך להתאים את זה גם שזה לא יהיה בתוך ובלב אוכלוסייה

עידית סילמן:  מצד שני, צריך לומר שגם על המתקנים האלה צריך לפקח

עידית סילמן:  כמו שרותם אמרה, ולראות שהם לא מייצרים אבק או כל מיני היבטים נלווים

עידית סילמן:  ולכן כשאנחנו צריכים בתור משרד לאכוף גם משאיות, גם מקומות שזה יוצא מהרשויות המקומיות וגם מתקני קצה – זה משהו שהוא בלתי אפשרי מבחינת בניין הכוח גם שמשרד יכול לאכוף

עידית סילמן:       לכן אנחנו מסדרים את השוק הזה, מהסדרים אותו, ואז יש לנו נקודות מאוד ברורות של מה אנחנו אוכפים

עידית סילמן:  ואנחנו גם יכולים לבצע אכיפה שהיא נכונה יותר ומדויקת יותר, שגם זה נכנס פה, למתקני הקצה

לירון אדלר מינקה: אבל שוב, לגבי העדפה בין מתקני הטמנה למחזור?     

גיא סמט: אנחנו מעדיפים מחזור

גיא סמט:  החוק לא נותן להם

אלעד עמיחי: מבחינת הקמה זה לא משנה

אלעד עמיחי:  הוא צריך להגיע למקום מוסדר

אלעד עמיחי:  אנחנו שואפים שהיום שכל אתר יהיה בו מחזור

אלעד עמיחי:  למשל, הקולות קוראים החדשים שלנו הם רק לכאלה שעושים גם מחזור

יעקב אשר: אחרת זה פעמיים שינוע

עידית סילמן: תראו, ברמת העיקרון כל מתקן הוא מהווה מתקן מחזור ויש לו שיירים שבסוף צריך להטמין אותם

עידית סילמן:  אין מה לעשות, שזה בלתי אפשרי

עידית סילמן:  ולכן אנחנו מנסים לעשות את כל הקולות הקוראים החדשים גם הם רק למחזור

יעקב אשר: הלאה

יעקב אשר:  אבל אתה אומר בשורה תחתונה, גם כשהחוק הזה ייכנס, בתקווה שכל המיליון טון האלה פלוס מה שאנחנו לא יודעים עליהם, יעברו לתוך זה

יעקב אשר:  המתקנים יודעים לקבל את זה?     

גיא סמט: המתקנים יודעים לקבל את זה, בוודאי

יעקב אשר: לא יהיה מצב שהצלחנו ונכשלנו

גיא סמט: לא, השוק יעשה את שלו

גיא סמט:  יש שאיפה להקים עוד מתקנים

גיא סמט:  אבל בעיקרון כל החומר הזה ייכנס והמתקנים יודעים לקלוט וקמים מתקנים, קמים מתקנים

יעקב אשר: דווקא שמתי לב בזכות המשולשים שאמר, שבאמת כרגע בהקמה יש בדרום

עידית סילמן: זו המטרה של קרן הניקיון

עידית סילמן:  המטרה של קרן הניקיון זה להקים מתקני מחזור

עידית סילמן:  את כל התהליך הזה של מה שהיא לא עשתה עד היום, צריכה לעשות

עידית סילמן:  שם אנחנו נמצאים

גיא סמט: אנחנו פותחים את הקול קורא

עידית סילמן: אל תדאג, סוף הקדנציה אנחנו שקל לא מחזירים מהקרן הזאת

עידית סילמן:  שקל

עידית סילמן:  לא יישאר כסף בקרן הזאת

עידית סילמן:  read my lips, אם אנחנו משאירים שקל לא ביצענו כלום

עידית סילמן:  הכול יהיה מחויב

עידית סילמן:  הכול, שקל, הכול חוזר לשלטון המקומי והאזורי

עידית סילמן:  שמשלם היטל הטמנה וצריך פתרונות קצה לפסולת

עידית סילמן:  וצריך באמת שמדינת ישראל תישאר נקייה

עידית סילמן:  אין שום סיבה שתהיה קרן עם מיליארדים של שקלים בתוכה והמדינה תהיה עם זבל מוטמן 80%

קריאה: כל הכבוד, הלוואי

גיא סמט: אנחנו, מה שאני עושה זה להציג את החוק

עידית סילמן: סליחה, זו משימה קשה

יעקב אשר: אתה רגיל לזה, אתה מתמודד עם זה כל יום

גיא סמט: אנחנו עובדים יפה ונהדר

גיא סמט:  והנה, אנחנו מגיעים בשעה טובה בעיניי להישג משמעותי

גיא סמט:  אני רוצה להציג את החוק

גיא סמט:  איך אנחנו רואים את זה

גיא סמט:       יש לנו יצרני פסולת

גיא סמט:  יש אנשים שמייצרים את הפסולת, אורי, אתה תזרום איתי

גיא סמט:  הם היום, באים, מזמינים איזה מוביל שנמצא

גיא סמט:  או איזה קבלן משנה שהם מוצאים לנכון והוא לוקח את הפסולת

גיא סמט:  עכשיו, כשהוא לקח את הפסולת ניצבות בעיניו שתי אפשרויות: יש לו מכולה או משאית, שעליה יש פסולת, אבל במקרה שלו הוא רואה מאחורה כסף, הוא רואה את הסכום שהוא קיבל מאותו יצרן פסולת והוא צריך להחליט

גיא סמט:  כמו שראינו, ברוב המקרים, בחלק גדול מהמקרים, הוא הולך לאתר קצה מוסדר

גיא סמט:  אבל יש גם מקרים לא מעטים שאנחנו אומדים אותם במיליון טון, כן? כלומר, ביקש יוראי קודם כמויות

גיא סמט:  אולי זה נוח אפילו בשביל הזה

גיא סמט:  בהתחלה סירבתי כי אני לא אוהב להגיד מספרים

גיא סמט:  בין 30,000 ל-100,000 נסיעות כאלה, משאיות שנוסעות לאתרים לא חוקיים ומשליכות

גיא סמט:  כי הן רואות בסופו של דבר על הגב שלהן כסף או שהן לוקחות אותו לעצמן או שהן משאירות אותו במתקן הקצה

גיא סמט:       והמבחן הזה הוא מבחן קשה מידי לשוק

גיא סמט:  השוק הפרטי לא מצליח לעמוד במבחן הזה

גיא סמט:  הוא ברוב המקרים אמרנו הולך, אבל בחלק גדול מהמקרים הולך לאתר הלא חוקי

גיא סמט:  במקום שבו הוא עושה את הכסף ומרוויח

גיא סמט:  מרוויח אותו

גיא סמט:  ואנחנו מדברים על מיליוני שקלים, על מאות מיליוני שקלים

גיא סמט:       נעבור לשקף הבא שמתאר את הצעת החוק שלנו, מה אנחנו בעצם מבקשים לעשות

גיא סמט:  אז יש לנו את אותו יצרן פסולת

גיא סמט:  מנגד, יש לנו את המפעל

גיא סמט:  כן? את המפעל שהוא מתקן מורשה

גיא סמט:  מה שאנחנו מנסים לעשות זה לחבר בין שני הדברים

גיא סמט:  כלומר, ליצור מצב שיצרן הפסולת מתקשר עם מתקן הקצה והוא לא מעביר את הכסף שלו לשום מקום אחר

גיא סמט:  הכסף של ההטמנה והטיפול והמחזור הולך למתקן הקצה

גיא סמט:  ואז מתקן הקצה צריך לבצע את הבקרה על ההובלה

גיא סמט:  לראות שאותה פסולת הגיעה אליו

גיא סמט:  אין ב-OECD חוקים כאלה, אבל אין להם גם ב-OECD כזה בלגן כמו שקיים במדינת ישראל של השלכות פיראטיות

יעקב אשר: את הבקרה על ההובלה או שהוא עצמו עושה את ההובלה?     

גיא סמט: לא

גיא סמט:  מה שקורה שאנחנו מעבירים מיצרן הפסולת את הכסף למתקן הקצה

גיא סמט:  מתקן הקצה מקבל את האחריות

יעקב אשר: זאת אומרת שהוא מעסיק את המוביל

גיא סמט: כן

גיא סמט:  הוא יכול להעסיק את המוביל, והוא יכול גם לא להעסיק את המוביל

גיא סמט:  אבל הוא חייב לקבל את האחריות

גיא סמט:  מבחינתנו הוא אחראי

גיא סמט:  אם הוא לא אחראי, אז אין חוק

גיא סמט:  אני אומר כאן ועכשיו, בעמדתי המקצועית, שהם תורמים את הדבר הזה ומנסים לשבש אותו אז לא צריך את החוק

גיא סמט:  תמשיכו עם ההשלכה הבלתי חוקית

גיא סמט:  המדינה צריכה להחליט אם היא רוצה חוק או רוצה בלגן, כן? צריך לשמור על עקרונות היסוד של החוק

גיא סמט:  אני עכשיו בזכות דיבור, סליחה

גיא סמט:       אז יצרן הפסולת חייב להעביר את זה

גיא סמט:  ואנחנו חייבים לראות את הכסף עובר לקצה

גיא סמט:  כל הסדר אחר שבדרך מערב כמה שיותר אנשים טובים ויקרים, אנחנו לא מתנגדים

גיא סמט:  אני מתנגד לעיקרון שבו יש למישהו, הוא מקבל את הכסף והוא מקבל גם את האחריות

גיא סמט:  ואי אפשר לפרום את זה

גיא סמט:  ואם פורמים את זה, אין חקיקה

גיא סמט:  יש ישראבלוף

גיא סמט:  אתה אמרת בתחילת דבריך שאתה לא רוצה לייצר - - -     

יעקב אשר: לכן אני שואל את השאלות

יעקב אשר:  אני אשאל אותן גם הלאה, גם אם זה לא יהיה נוח

גיא סמט: אני יודע, אני מבין את השאלות ולכן אני משיב עליהן

יעקב אשר: וזה לא יהיה נוח, אין מה לעשות

גיא סמט: אין בעיה

עידית סילמן: בגלל זה לא התקדם, צריך לומר

יעקב אשר: המציאות לא נוחה

יעקב אשר:  לא, לא, לא בגלל זה זה לא התקדם

גיא סמט: אז אני רוצה להסביר

גיא סמט:  אני רוצה להסביר שזה המבנה החוקי

גיא סמט:  אפשר לחפש חוקים אחרים

גיא סמט:  אנחנו, יש חוק שאנחנו יכולים להטיל את כל האחריות על השלטון המקומי

גיא סמט:  הוא לא עובר

גיא סמט:  כן? השלטון המקומי לא

גיא סמט:  אז אנחנו בהצעת חוק שהיא מבחינתנו כן מאפשרת לנו לצמצם את מספר המובילים

גיא סמט:  מספר המובילים היום הוא באומדן שלנו, אין לנו, הוא כ-1,000 מובילים

גיא סמט:  אנחנו לא יודעים לפקח על כל מי שמוביל היום

גיא סמט:  כל אחד יכול לקחת את הפסולת לאן שהוא רוצה

גיא סמט:  אנחנו צריכים לשבת בקצה עם משקפות ולחפש אנשים

גיא סמט:  זה לא עובד

גיא סמט:  ואנחנו רוצים להפוך אותו לחוק שהוא איכשהו אנחנו מסוגלים לנהל אותו

גיא סמט:  אז אנחנו צריכים לצמצם את מספר המפוקחים

גיא סמט:  גם בנק ישראל עשה את זה בצ'יינג'רים

גיא סמט:  וגם נסגרו צ'יינג'רים לפי מה שנאמר לי

גיא סמט:       ומה שאנחנו עושים פה, זה שאנחנו הולכים למתקן קצה, מטילים עליו את האחריות והם מפקחים עליו

גיא סמט:  אפשר להטיל עליו כל מיני מגבלות

גיא סמט:  אפשר להגיד שהוא גם לא יעסוק בהובלה, אני לא מתנגד לזה

גיא סמט:  כן? אבל הוא חייב לקבל את האחריות וחייב לקבל את הכסף, כי כל האינסנטיב הכלכלי ייצא

גיא סמט:  אז יש לנו, יש הרבה פתרונות

גיא סמט:       בהצעת החוק אני מציע את מה שהוגש ומונח בפני הוועדה כרגע, שעבר קריאה ראשונה

גיא סמט:  אני מניח שאנחנו נשב וננסה לענות על השאלות שאמרת

גיא סמט:  אבל העקרונות רציתי להגיד שחייבים להישאר

גיא סמט:  נמשיך

גיא סמט:       לגבי הרישום: הרישום עצמו של המכולה, מה תפקידה של הרשות המקומית

גיא סמט:  הרשות המקומית, אתם רואים את אותה מכולה שנמצאת, היא מרשה אותה

גיא סמט:  כלומר, היא באה למכולה, בודקת שמוצבת מכולה, רואה מכולה בלי GPS, היא יכולה לאכוף

גיא סמט:  כן, רואה מכולה שהיא לא רשומה, אנחנו נרצה לייצר מערכת מחשוב שהיא משותפת לכולם

גיא סמט:  כלומר, כולם ידעו מה, איזה מכולה נוסעת לאן

גיא סמט:  ויש טכנולוגיות ישראליות שכבר קיימות היום

גיא סמט:  יש חברות היום שיודעות לתת מערכות בקרה כאלה, עושות את זה

גיא סמט:  אפשר לראות את הטכנולוגיה הזאת

קריאה: זה יהיה לכל כמות?      

גיא סמט: על כל כמות פסולת מבחינתנו שמשנעים אותה

גיא סמט:  אי אפשר להתחיל לשנע פסולת בלי לעמוד בהוראות החוק, מבחינתנו

גיא סמט:  אנחנו אחרת פורמים את העיקרון של החוק

גיא סמט:  ואנחנו רוצים ששינוע של פסולת יתבצע באמצעות הובלה סדורה

יוראי להב-הרצנו: גיא, שאלה

יוראי להב-הרצנו:  לגבי המערך של הדיווח והשקיפות על האירוע הזה

יוראי להב-הרצנו:  יכול להיות שאתה תגיע לזה בהמשך בהצגה שלך

יוראי להב-הרצנו:  אבל אני אשמח להבין מה נדרש? מי מדווח? האם הדיווח הוא בדחיפה או במשיכה? האם זה יפורסם באתר האינטרנט על ידי האתרים הקולטים, על ידי המורשים, על ידיכם? איך כל האירוע הזה ינוהל?     

גיא סמט: תראה, מבחינת מערכות המידע, השאיפה שלנו זה שכל אתר קצה כזה ינהל את הרישומים ואנחנו תהיה לנו גישה לתוך הרישומים

יוראי להב-הרצנו: לכם ולציבור או רק לכם?     

גיא סמט: השאלה לגבי הציבור אני לא יודע לענות עליה

גיא סמט:  נטע, אם את יודעת לענות עליה

גיא סמט:  אני גם לא בטוח שאתה רוצה שכל הציבור ידע איזה מפעל מסיע איזה משאית בכל רגע נתון

גיא סמט:  אז אני לא בטוח

גיא סמט:  הציבור צריך להבין בסוף בדוח השנתי שלו או בדוח החודשי

גיא סמט:  מבחינתי אני הולך לעשות דוחות יומיים, כדי לראות שנסגר המאזן

גיא סמט:  אבל הציבור צריך לקבל את התמונה הכוללת

גיא סמט:  אני לא חושב שזה נכון שאתה יודע שכל מתחרה יסתכל על השני ויגיד המשאית שלו נוסעת פה

גיא סמט:  זה לא נכון נראה לי

גיא סמט:  זה גם לא משרת אף אחד חוץ מתחרות אולי

גיא סמט:  אז עודף תחרות מסוימת

גיא סמט:  אז אני חושב שזה סביר יחסית במאזן

גיא סמט:       בואו נעבור לשקף הבא

גיא סמט:  מה התפקידים? אז יצרן הפסולת, אתה, עומד לך בבית, הקבלן מטעמך

גיא סמט:  מקבל רשימה, רואה רשימה של אתרי קצה מורשים באתר האינטרנט של המשרד

גיא סמט:  אנחנו מקווים להגדיל אותם, שיהיו כמויות גדולות של אתרים

גיא סמט:  אנחנו פותחים קולות קוראים, מתקצבים אותו במאות מיליוני שקלים

גיא סמט:  נותנים תמיכות לכל הרשויות ומנסים להניע, שיהיה לנו כמה שיותר אתרים

גיא סמט:  יצרן הפסולת רואה את האתרים

גיא סמט:  אתר לטיפול בפסולת הוא צריך לפעול על פי רישיון

גיא סמט:  כלומר, מעכשיו יש לו חובת רישוי

גיא סמט:  הוא לא יכול לקום ואני גם לא צריך לעבור דרך מנגנוני רישוי מורכבים

גיא סמט:  יש רישוי שהמשרד יצטרך לתת לכל מתקן כזה

גיא סמט:  הרישיון הזה הוא גם אופציה שלי למשוך את הרישיון

גיא סמט:  וברגע שאני מושך את הרישיון ממישהו שהוא עבריין אני בעצם משבש את כל הפעילות שלו ועוצר לו את המתקן ביום אחד

עידית סילמן: רגע, תחזור אחורה

גיא סמט: אני אומר לגבי מתקני הקצה

גיא סמט:  מתקן הקצה חייב ברישיון

גיא סמט:  וכשהוא חייב ברישיון ויש איתו בעיה, כי למשל תפסנו אותו משליך את המובילים מטעמו, תופסים שהם משליכים במקומות לא חוקיים

גיא סמט:  השרה ביקשה שאני אחזור

גיא סמט:  אני, אתה יודע, ממושמע

עידית סילמן: אה, לא, דיברתי עליו, על המצגת

עידית סילמן:  הוא התקדם הלאה

עידית סילמן:  סליחה

יעקב אשר: צריך להיות גם ממושמע אבל גם לשמוע

עידית סילמן: אתה עושה עבודה טובה, תמיד

יעקב אשר: הלאה

גיא סמט: אנחנו רואים שהוא התקשר בתנאים שוויוניים, הוא חייב להתקשר בתנאים שוויוניים

גיא סמט:  הוא לא יכול להתקשר, כלומר, להחליט שממך הוא לוקח אחרת, ממנו הוא לוקח מחיר אחר

גיא סמט:  אומרים התנאים צריכים להיות שוויוניים

גיא סמט:  אגב, בכל שוק הפסולת זה צריך לקרות

גיא סמט:  כל פעם שיש מצרך ציבורי, גם באתרי הטמנה לשיטתנו

יעקב אשר: במיוחד שהכול פה שקיל

גיא סמט: כן

גיא סמט:  אז זה אותו דבר

גיא סמט:  אין מחיר שונה אם אתה קטנצ'יק או גדול, אותו מחיר

גיא סמט:  וינהל רישום, כדי לתת לשוק, למנוע בעיות בתוך השוק

גיא סמט:  ולדווח רישום מפורט לממונה

גיא סמט:  אנחנו רוצים לשבת און ליין על מערכות המידע שלו ושזה יהיה שקוף אלינו

גיא סמט:       מוביל הפסולת הוא חייב לפעול בכפוף לרישיון

גיא סמט:  גם לו צריך להיות רישיון, למוביל הפסולת

גיא סמט:  הוא יוביל אך ורק כלי אצירה רשום

גיא סמט:  אנחנו לא אומרים אם מתקן הקצה חייב להיות, יכול להיות שהוא אפילו אפשר לעסוק בו בחוק

גיא סמט:  כרגע זה מאפשר לו גם וגם

גיא סמט:  אנחנו לא אומרים למתקן הקצה שאסור לו

גיא סמט:  אבל זה בהחלט יכול להיות אופציה

גיא סמט:  אבל מבחינתו כרגע החוק שמונח מאפשר גם וגם

גיא סמט:  גם למובילים

גיא סמט:  כלומר, כל אחד שהיה מוביל יכול להמשיך להיות מוביל

גיא סמט:  אני מבין שזה לא באותם תנאים שהוא רגיל אליהם, אבל גם אנחנו לא רגילים לזה שמשליכים מיליון טון פסולת

גיא סמט:  את התופעה הזאת צריכים להפסיק

גיא סמט:       הוא מוביל רק כלי אצירה רשום

גיא סמט:  כלומר, אם נוסע כך שלמשטרה הירוקה או מפקח של הרשות רושם את מספר הרכב הוא רואה האם הרכב הזה נמצא במערכת המעקב שלו

גיא סמט:  הוא יכול לראות מה מצבו, לאן הוא נוסע

יעקב אשר: למה רושם? יש לו ברקוד?     

גיא סמט: לא, לא, בסדר

גיא סמט:  אני אומר, מצלם, לא משנה איך

גיא סמט:  אני קצת, אמרתי טכנולוגיה עתיקה

גיא סמט:  יוביל אך ורק לאתר מורשה ועל זה אני יכול לפקח

גיא סמט:  הרשות המקומית זה התפקיד שלה הוא יחסית מינורי

גיא סמט:  היא מאשרת את הצבת כלי האצירה ונוקטת בצעדים לטובת הפיקוח

גיא סמט:       מה ההישגים הצפויים מהחוק

קריאה: אבל אין לנו כלים

לירון אדלר מינקה: רגע, אתרי הקצה משלמים בעצם את היטל ההטמנה למשרד להגנת הסביבה

גיא סמט: כן

גיא סמט:  במקרה הזה ההיטלים הם נמוכים מאוד

גיא סמט:  היטלים של פסולת בניין הם חמישה שקלים

לירון אדלר מינקה: אוקיי

לירון אדלר מינקה:  והכסף למובילים?      

גיא סמט: לא מתבצע על ידי יצרן הפסולת

גיא סמט:  הוא מתבצע על ידי מתקן הקצה

גיא סמט:  מתקן הקצה, על פי הצעת החוק המונחת הוא זה שמשלם למוביל את שכרו

עידית סילמן: צריך לומר רק שאותם מתקני קצה מייצרים במחזור שלהם מצעים לבנייה חוזרת

עידית סילמן:  בסדר? אנחנו מדברים כל הזמן על כלכלה מעגלית ואיך אנחנו לא זורקים עודפי פסולת

עידית סילמן:  היום פסולת בכל העולם שווה הרבה הכסף

עידית סילמן:  אנחנו מנתקים אותה מתוך החלקים המתכתיים

עידית סילמן:  שם גם ממחזרים

עידית סילמן:  בקיצור, הכול הופך להיות מעגלי

גיא סמט: זה לא רק מצעים

גיא סמט:  זה אפילו דברים יותר מתקדמים: חול וחצץ

עידית סילמן: יש כשאלה שהיום מייצרים בלוקים חדשים

גיא סמט: נכון

גיא סמט:  מה ההישגים הצפויים שלנו? קודם כל, 1

גיא סמט: 1 מיליון ואפילו יותר יגיעו למקום שלהם

גיא סמט:  כן? זה ההישג באמת, המדינה תיראה אחרת אחרי החוק הזה

גיא סמט:  כשאנחנו היום משלמים כ-100 מיליון שקלים כל שנה כדי לפנות

גיא סמט:  כי מה שיושלך מישהו בסוף מגיע אליו ומפנה אותו

גיא סמט:  יש נזק לציבור

גיא סמט:  עכשיו, הנזק הזה הוא אמיתי

יעקב אשר: או שכן או שלא

עידית סילמן: צריך לומר, אנחנו לא מפנים גם את הכול

עידית סילמן:  כשרותם באה דיברה לפני כן, משקיעים 100 מיליון שקלים בפינוי ואנחנו לא מצליחים לפנות את הכול

עידית סילמן:  בסדר? הערים שיש בנוף הגליל שהם הרי פסולת שלמים, פסולת בניין, כל מה שיש בנחל גרר

עידית סילמן:  אין לנו אפשרות ואין תקציב, וגם צריך לומר שהקרן, התפקיד של הקרן ומטרות הקרן, הקרן לשמירת הניקיון, לא מיועדים הכספים שם לפנות פסולת בניין שהושלכה באופן פיראטי בלתי חוקית

עידית סילמן:  אם אנחנו נצטרך לעשות את זה, יש לנו 260 וכמה רשויות מקומיות

עידית סילמן:  לא יישאר שקל בקרן רק על פינוי חוזר שמושלך וצריך לפנות אותו כל פעם

עידית סילמן:  זו לא המטרה

יעקב אשר: קרן הניקיון הייעוד שלה הוא להקים מתקנים

יעקב אשר:  להקים את היכולת לאסוף

יעקב אשר:  זה לא עבודה שוטפת

עידית סילמן: כאן אנחנו גם מקימים מתקנים

עידית סילמן:  אבל כדי שהם יעבדו אנחנו צריכים להסדיר להם את השוק, כדי שהם באמת יעבדו כמו שצריך

גיא סמט: אז אנחנו מסדירים את שרשרת הטיפול בפסולת בניין

גיא סמט:  אבל אני יכול להגיד לאיזה שהוא נושא אחר שבדקנו אותו

גיא סמט:  כמה מועסקים נוספים יהיו בעקבות החוק

גיא סמט:  בעקבות החוק, במעגל הישיר, כמות המועסקים עולה ל-500 מועסקים, בעקבות זה שאתה לוקח 1

גיא סמט: 1 מיליון טון, מכניס אותו פנימה לתוך מתקנים, אתה מגדיל 500 מועסקים

גיא סמט:  אתה מוסיף משרות למשק

גיא סמט:  אתה מוסיף עוד עובדים במשק

יעקב אשר: אבל אתה מוציא לאבטלה את הפיראטיים

גיא סמט: זה שאני מוציא פיראט לאבטלה, אני דווקא שמח לחתום לו על דמי אבטלה

גיא סמט:  אני אשמח שהוא לא ימצא נושא סביבתי אחר לעסוק בו

יעקב אשר: אתה העלית את זה, לא אני העליתי

יעקב אשר:  אני אומר, ברגע שאתה מדבר על אנשים

עידית סילמן: לא, רגע, צריך לומר, קודם כל הוא יכול להתעסק באופן רשמי ברישוי מסודר מול מתקני הקצה

עידית סילמן:  זה בדיוק מה שאנחנו רוצים

עידית סילמן:  אני רוצה לדעת מי אלה אותן משאיות

עידית סילמן:  אני רוצה היום לפקח עליהן

עידית סילמן:  אני לא יודעת לתפוס אותן

עידית סילמן:  אני לא יודעת מי אלה אותם אנשים

עידית סילמן:  כל בן אדם מתקשר עם מי שהוא רוצה

עידית סילמן:  אני אין לי בעיה שהם יועסקו על ידי אותם מתקני קצה וישלמו להם כסף בצורה מסודרת

עידית סילמן:  זה מה שצריך להיות

יעקב אשר: אני חושב שזו בדיוק הנקודה

יעקב אשר:  לנסות ולראות, שוב, כחלק מהעניין, לא, בסוף אנחנו לא לשכת עבודה

יעקב אשר:  אבל אנחנו צריכים להסתכל על ההיבט הזה שיגרום לאנשים שכדאי להם להיכנס להסדרה ולעבוד כמוסדרים ולא בצורה אחרת

יעקב אשר:  גם אדם שווה לו לישון בלילה בשקט, זה שווה הרבה כסף

גיא סמט: תלוי כמה כסף

גיא סמט:  בחוק הזה אנחנו מגדילים את כמות המועסקים במשק ב-500 משרות בקליטה ישירה

גיא סמט:  ובלי ההורדה, כי אותם אנשים עדיין מפנים

גיא סמט:  כלומר, זה לא מקצץ במשרה

גיא סמט:  כן? הפסולת מגיעה ליעדה

גיא סמט:       זה מבחינתנו הדברים

גיא סמט:  יש פעולות משלימות שאנחנו עושים: אחד, אנחנו הולכים להקים ולשדרג מתקני טיפול פסולת בנייה

יעקב אשר: זה בהמשך

גיא סמט: אנחנו תומכים כבר ברשויות המקומיות בהסדרים

גיא סמט:  יש רשויות מקומיות שבאות ואומרות אנחנו רוצות לפנות

גיא סמט:  לא רוצות שאף אחד יפנה פה

גיא סמט:  ויש רשויות מקומיות רבות שנכנסו לתוך המהלכים האלה

יעקב אשר: איך זה ישתלב עם הצעת החוק?     

גיא סמט: מאפשר את זה, החוק מאפשר

יעקב אשר: מה, הם יהיו בעלי אתר?      

גיא סמט: יש רשות שהם בעלי אתר

עידית סילמן: כן, כן

עידית סילמן:  זאת אומרת, רשות מקומית יש לה היום מחצבה, בסדר? והיא אומרת אני רוצה להיות הבעלים של הדבר הזה

עידית סילמן:  ואני אומרת לכל תושבי העיר שלי 'חברים, כל מי שבונה היום, כל מי שרוצה לפנות פסולת בניין – זה הטלפון

עידית סילמן:  אתם מתקשרים, אני מוציאה לכם את המשאיות

עידית סילמן:  המשאיות מגיעות ליעדן

עידית סילמן:  אני לא מוכנה יותר להשקיע בפינוי פסולת בשטחים פתוחים

עידית סילמן:  עולה לי יותר יקר מאשר להסדיר את השוק הזה'

עידית סילמן:  להסדיר את השוק לא עולה להם כסף, כי בסוף המשאיות מקבלות את הכסף שלהן על השינוע

עידית סילמן:  בסוף אתרי הקצה מקבלים, זאת אומרת, מייצרים הכנסות

עידית סילמן:  וגם הם מקבלים מאתנו, המשרד, תמיכה

עידית סילמן:  אנחנו מייצרים שוק שהוא שוק סגור ומוסדר

עידית סילמן:  וזה בדיוק, כששואלים למה מיועדת קרן הניקיון, לזה בדיוק מיועדת הקרן

יעקב אשר: הדבר האחרון?     

גיא סמט: אנחנו גם כן מגבירים את הנהלים ומסדירים אותם

יעקב אשר: לא, אבל פה חסרה לי שאלה אחת

יעקב אשר:  האם אנחנו, ואנחנו נצטרך כמובן לשמוע את זה במהלך הדיונים

יעקב אשר:  אני רוצה לראות לא רק את התוספת במשרות של ה-500 האלה, אלא באמת האם מבחינת אכיפה ומבחינת אנשי אכיפה, אם צריך בוודאי אני מתאר לעצמי שצריך

יעקב אשר:  מה החלק הנלווה פה לעניין הזה מבחינת הפיקוח? עכשיו, זה לא רק פיקוח

יעקב אשר:  יש פיקוח שהוא בשטח

יעקב אשר:  פה אתה מדבר גם על כלים טכנולוגיים שגם מישהו צריך לפקח עליהם

יעקב אשר:  עם כל הכבוד לחברות שיש להן עובדים ויעשו את זה, מישהו גם עליהם צריך לפקח

יעקב אשר:  אתה שם GPS על משאיות או דברים מן הסוג הזה

יעקב אשר:  אם אין לך בקרה על המפעיל של זה, אז לא עשית כלום

יעקב אשר:  כי מתרגלים כולם שהמצלמה מצלמת ואף אחד לא שאל שאלות

יעקב אשר:  השאלה אם יש לכם לצד הדבר הזה, שאתם יכולים להגיד לנו שיש התארגנות של משאבים

עידית סילמן: בוודאי

יעקב אשר: כוח אדם לעניין הזה והאם הם מתוקצבים?     

עידית סילמן: אז אני רק אגיד שהיום האנשים שלנו שמפקחים על שוק שהוא פיראטי ופרוץ מבזבזים משאבים, מבזבזים זמן ומבזבזים כסף ברדיפה אחרי פסולת פיראטית בלתי חוקית שמושלכת

עידית סילמן:  לא, באמת, אני אומרת לך, שעות של פקחים בחוץ

יעקב אשר: אבל עדיין הם ירדפו

יעקב אשר:  הם עדיין יצטרכו לרדוף

עידית סילמן: לא בהיקפים האלה

עידית סילמן:  אני אתן לך דוגמה

יעקב אשר: פיראטים יישארו וכאלה שינסו לא לעבוד לפי הזה ימשיך

יעקב אשר:  ופה, ככל שיש אכיפה, האכיפה משלימה בעצם את התוכנית הזאת

גיא סמט: אין חוק שבסוף אי אפשר שתהיה לו אכיפה

גיא סמט:  בוודאי שאנחנו מסדירים את זה בצורה מרכזית

גיא סמט:  אני חושב שכן צריך לייחד גם כוח אדם לנושא פסולת הבנייה

גיא סמט:  אני משיב

גיא סמט:  פסולת הבנייה היום יש עובד אחד שמתעסק, אורי טל, פה, עושה מלאכת קודש

גיא סמט:  אבל משמש לבד, אין צבא מאחוריו

גיא סמט:  הוא יחיד ביחידה

גיא סמט:  זו יחידה שחייבת זה ואנחנו נדבר עוד עם האוצר על הדברים

יעקב אשר: לא, לא, שנייה, שנייה

יעקב אשר:  לדבר עם האוצר, כן

יעקב אשר:  אני רק אומר, לא להיום, זה לא לדיון

יעקב אשר:  אני מודיע גם לאוצר וגם לעצמנו, שמבחינתי אנחנו לא הולכים אם אנחנו לא יודעים שיש מישהו שהולך לעשות את זה

יעקב אשר:  ואני אומר לך שאם לא יהיה פיקוח, בטח מוגבר בשנים הראשונות, גיא, של היישום של הרפורמה הזאת

יעקב אשר:  אם זה לא יבוא ביחד עם זה

גיא סמט: חיפשתי את נציג האוצר, הוא יושב ליד הדלת

יעקב אשר: אני לא צריך לחפש אותו, אני מכיר אותו

גיא סמט: הוא יושב ליד הדלת, הוא פשוט בהיכון לברוח

עידית סילמן: לא, בכללי, יעקב אשר, חבר הכנסת

עידית סילמן:  טוב שאמרת את זה

עידית סילמן:  כי בכללי אני רוצה גם מפה לומר לאוצר שבאמת, בצורה הכי ברורה וישירה

עידית סילמן:  יש לכם פה משרד עם האנשים הכי מקצועיים שיכולים להיות בתחום שלהם במדינת ישראל

עידית סילמן:  עושים עבודה מדהימה ותבחנו אותנו

עידית סילמן:  אני אמרתי ליעקב אשר, אני מוכנה להגיע לכאן כל שבוע ולהימדד על העשייה שלנו הלכה למעשה

עידית סילמן:  על איזה חוקים אנחנו מקדמים, על איזה הצעות מחליטים אנחנו מעלים

עידית סילמן:  על מה אנחנו עושים בשטח, איך אנחנו משנים מציאות

עידית סילמן:  וגם על כל שקל שיוצא מקרן הניקיון

עידית סילמן:  בסדר? אני מוכנה להימדד על הכול

עידית סילמן:       לא יתכן שיש משרד שיעשה עבודה מדהימה וטובה והתמיכה התקציבית של האוצר במשרד הזה, על משאבי הטבע, על הנכסים, על התעשייה, על הסביבה שאנחנו נהיה אחראים עליו, יהיו מינימליים עד כמעט אפסיים

עידית סילמן:       אני אתן דוגמה

עידית סילמן:  אנחנו הולכים להעביר חוק אקלים

עידית סילמן:  משרד האוצר חושב שחוק אקלים לא דורש תמיכה תקציבית

עידית סילמן:  בחיים, באף מדינה בעולם זה לא קורה

יעקב אשר: גברתי השרה

עידית סילמן: משרד האוצר, לימין שור, איתנו ביחד

עידית סילמן:  כולם פה יושבים פה ומחכים לתמיכה שלכם

יעקב אשר: אני מבין שיש עוד בעיות

עידית סילמן: לא, לא, אנחנו נסתדר איתם, זה בסדר

עידית סילמן:  אני רק אומרת את זה כאן, קבל עם ועדה

יעקב אשר: אני רק אומר דבר אחד

יעקב אשר:  אני אשמח תמיד לעזור בעניין הזה

יעקב אשר:  אבל מאחר ואני יודע שפקידי האוצר הם גם מוכשרים, אז הם הבינו גם את הרמז בדבריי שאמרתי קודם

יעקב אשר:       אני מודיע מפורש

יעקב אשר:  אני לא יודע כמה אינטרס שלכם שזה יקרה או לא

יעקב אשר:  אני מבין שכן, כי זה היה בחוק ההסדרים שאתם דחפתם וכו'

יעקב אשר:  אבל לא יבוא רפורמה ולא יבוא הסדר אם הוא לא מלווה עם פיקוח מוגבר מאוד

יעקב אשר:  במיוחד בשנים הראשונות, כדי להכניס להרגלים של העניין הזה

יעקב אשר:  ופיקוח אחר כך בהמשך

יעקב אשר:  אתה רוצה לענות?     

עידית סילמן: הוא מסכים איתנו

תומר וידמן: אני ארשה לעצמי חצי דקה של תגובה

יעקב אשר: לא, זה שאתה מחייך זה אומר שקיבלת את הדברים

תומר וידמן: הדברים מקובלים, מקובלים מראש

תומר וידמן:  תומר וידמן, אגף תקציבים, משרד האוצר

תומר וידמן:       לשמחתי, התברכתי בקול חזק גם בלי מיקרופון

תומר וידמן:  אנחנו עובדים יחד עם המשרד בשיתוף פעולה נהדר

תומר וידמן:  כמו שאמר יושב הראש, הסעיף הזה נכנס להסדרים

תומר וידמן:  אני אגיד שבסיוע גם שלנו

תומר וידמן:  ולטובת תקני כוח האדם, המשרד תוקצב בשישה תקנים ייעודיים לאגף הפסולת

עידית סילמן: בסדר

גיא סמט: הלם, הלם

עידית סילמן: הלם בקהל, כן

יעקב אשר: הבנתי שלא הבנת

יעקב אשר:  לא, אל תברח

עידית סילמן: חבר הכנסת, פה אנחנו סומכים עליך ועל חברי הוועדה

זאב אלקין: לא, שאלה אחת

זאב אלקין:  אם כבר פתחנו, כמה במקביל קוצץ בפלט השנתי?     

עידית סילמן: בשביל זה באנו לכאן

עידית סילמן:  כי אנחנו יודעים ובשביל זה אין לי שותף

יעקב אשר: אתה מוכן רגע לענות שם שוב? חברים, אני מבקש

יעקב אשר:  אני רוצה להבהיר שוב, אני לא סתם הבהרתי את זה

יעקב אשר:  ואני אומר, ואולי תחייך פחות אחרי שתבין את זה

יעקב אשר:  אבל אני אומר במפורש, יש כאן גם היבטים כלכליים ממדרגה ראשונה

יעקב אשר:  האוצר, כשהוא עושה תחשיבים כמה שווה לו, חוץ מהשישה האלה שאתה מכרת כבר את הכלה הזאת כנראה פעמיים, גם לשר הקודם, גם לשרה של עכשיו

יעקב אשר:  ועכשיו ליושב ראש טירון חדש שלא מבין שום דבר

יעקב אשר:  אז אני כן מבין

יעקב אשר:       אני רוצה שתבין דבר אחד: כשאתם עושים תחשיבים באוצר תעשו תחשיבים גם על הנזק הסביבתי, מחלות וכו' וכו'

יעקב אשר:  גם, ותכף נשמע נתונים ממשטרת ישראל ומגורמי אכיפה, על פשיעה או על דברים שהם מאוד מאוד פוגעים בכלכלת ישראל

יעקב אשר:  ולכן לבוא ולתת לנו את הבשורה

יעקב אשר:  היה עדיף שהיית אומר בוודאי אנחנו נהיה בתוך העניין, נשב

יעקב אשר:  אל תזרוק לי את המתנות האלה שכבר נתת לארבעה ימי הולדת קודמים

יעקב אשר:  אוקיי?      אנחנו נמצאים באירוע, אנחנו נמצאים ברפורמה

יעקב אשר:  רפורמה לא יכולים לעשות בלי כוח אדם, בטח לא בלי פיקוח כשאתה מדבר על כל מדינת ישראל, בשטחים שהם no way

יעקב אשר:  אוקיי? אז לכן, תפנימו את זה

יעקב אשר:  וזה יגיע

יעקב אשר:  אבל כשזה יגיע תהיו מוכנים להסביר לנו כמה ולמה לא מה שצריך

יעקב אשר:  הסברים שיניחו את הדעת

יעקב אשר:  זה הכול

יעקב אשר:  אני רק עשיתי פרומו לישיבה הבאה

תומר וידמן: משרד האוצר תומך בקידום החוק

תומר וידמן:  ימשיך לתמוך בו וילך יד ביד עם המשרד

יעקב אשר: מצוין, על כל חלקיו

יעקב אשר:  ואנחנו נדאג בחקיקה לקשור את הדברים הללו

גיא סמט: אני אגיד, בסיכום התקציבי שהיה, לא זוכר, תומר, אם אתה זוכר את זה

גיא סמט:  כל החוקים שאמורים לעבור לא נכללו במסגרת סיכום התקציב

יעקב אשר: איך ידעתי ולא ידעתי כלום?     

גיא סמט: מבחינת כוח אדם

יעקב אשר: ידעתי

יעקב אשר:  טוב, תודה רבה

יעקב אשר:  חבר הכנסת אלקין, ממגישי החוק

זאב אלקין: תודה רבה אדוני יושב הראש

זאב אלקין:  תודה רבה לסרה ולמנכ"ל על הצגת הדברים

זאב אלקין:  וכמובן יישר כוח גדול על זה שהחלטת, השרה, לקחת את זה כדגל ולהוביל את זה בקדנציה הזאת

זאב אלקין:  אני בהחלט חושב שזו אחת מהבעיות הסביבתיות והאתגרים הסביבתיים הבוערים ביותר של מדינת ישראל

זאב אלקין:  הזנחה של הרבה שנים

זאב אלקין:       הרעיון המרכזי פה, אדוני יושב הראש, הוא פשוט

זאב אלקין:  זה לא רק שאלה של מי שמקבל את הכסף או אחרי, אלא על מי אני מסוגל לפקח כמדינה

זאב אלקין:  ומה כוח ההרתעה שיש לי

זאב אלקין:  וזה רלוונטי לסעיפים של האותיות הקטנות של החוק

זאב אלקין:  כי כוח ההתרעה שלי מול מוביל בודד, שאחרי מאמצים מטורפים פעם ב- אני אתפוס משאית שמשליכה לצידי הדרך הוא מאוד מוגבל

זאב אלקין:  מקסימום מה אני אעשה? אני אחרים את המשאית

זאב אלקין:  וגם זה לפרק זמן מסוים ואחר כך אני אחזיר לו

זאב אלקין:  הנזק לו מול הרווח מהשלכה בצידי הדרך הוא ברור

זאב אלקין:  ואז ברור שיש תמריץ, למרות הסיכון

זאב אלקין:  אני כבר לא מדבר כמה מאמצים זה דורש לתפוס משאית בודדת

זאב אלקין:       היכולת שלי לבוא בטענות למתקן אם אני תפסתי אותה משאית בודדת, אפילו עם אותו כוח פיקוח שלא הגדלתי אותו, ואני כן חושב שצריך להגדיל, בהמשך דבריך

זאב אלקין:  אבל גם אם לא הגדלתי

זאב אלקין:  אם יש לי בחוק כלים מול המתקן קצה עד לסגירת המתקן, כן? הזנק שלו אפילו ממשאית בודדת שהוא אחראי עליה, שאני תופס, הוא כל כך גדול שלא שווה לו

זאב אלקין:  ואז הוא יידע שזה לא שווה

זאב אלקין:  כי הוא, א', את הכסף שלו כמתקן כבר קיבל מצד אחד, מיצרן הפסולת

זאב אלקין:  ומצד שני, הוא יכול לאבד את כל עולמו במידה ותפסתי אותו

זאב אלקין:  לכן גם הכלים המרתיעים בחוק, מבחינה זו, מול המתקנים, זה אני אומר ליועצת המשפטית של הוועדה, צריכים להיות מאוד דרקוניים

זאב אלקין:  לא לפחד מהמילה הזאת

זאב אלקין:  כי זה מה שייתן בסוף את התוצאה

זאב אלקין:  כי אז הוא באמת ישקיע

זאב אלקין:  הוא ישקיע בפיקוח על המובילים

יעקב אשר: אבל אם הם יהיו דרקוניים ולא יהיה בסוף את הפקח שתופס אותם ונותן להם אותם

זאב אלקין: יהיה, יהיה

יעקב אשר: אתה אומר כפקיד האוצר? מעולה

יעקב אשר:  אם ראית את ההתנפלות שלי כביכול על העניין הזה

זאב אלקין: לא, לא, אתה צודק

זאב אלקין:  רק אני אומר שבסופו של דבר, ברגע שיהיה מתקן ראשון שייתפס על משאית ראשונה וישלם מחיר כבד מאוד, לא רק בכסף, אלא אולי אפילו באובדן הרישיון – לא יהיה מתקן שני

זאב אלקין:  הוא יעסיק פקחים

זאב אלקין:  אתה תראה שהמתקן עצמו יפקח על המובילים עם הצ'יפים ומה שאתה תרצה, כדי שחס וחלילה זה לא יקרה לו

זאב אלקין:  גם למוביל לא יהיה שום אינסנטיב, כי הוא כבר קיבל את הכסף

זאב אלקין:  זה שהוא הביא את זה, אז הוא חוסך קצת את הדרך

זאב אלקין:  אבל זה כבר לא היקפי כסף שהוא חוסך היום בזה שהוא לא משלם למתקן כשהוא מביא את הפסולת

זאב אלקין:  ולכן במתכונת הזאת היא קריטית

זאב אלקין:  משם אפשר להיכנס לשאלה האם המתקן מעסיק מובילים באופן ישיר או שאסור לו והוא רק מתקשר איתם

זאב אלקין:  אבל האחריות חייבת להיות על המתקן עצמו, כולל למעשה המובילים

זאב אלקין:  וכל מנגנון שיהיה פה חייב לתת ביטוי לאחריות הזאת

זאב אלקין:  כי מתקנים הם אמנם כמה פה, מגיעים כבר קרוב לכמה עשרות

זאב אלקין:  כמה עשרות מתקנים

זאב אלקין:  על כמה עשרות מתקנים אני יודע להפעיל כלים הרתעתיים הרבה יותר משמעותיים ממה שעל מוביל משאית בודדת

זאב אלקין:  וזה הסיפור פה

זאב אלקין:       נקודה נוספת שיש פה וזה נאמר ככה כבדרך אגב בתשובה לשאלתך, אבל זה מופיע בחוק

זאב אלקין:  אם יש רשות מקומית שיש לה פטנט אחר, לאו דווקא אפילו החזקת מתקן משלה, שהוא עובד – החוק הזה גם למי שיש לו וגם למי שירצה להקים בעתיד, מאפשר מסלול חלופי

זאב אלקין:  הוא לא אומר המצאנו מודל יחידי שהוא נכון ועובד בעולם

יעקב אשר: המילה 'פטנט אחר' מפחידה אותי קצת

יעקב אשר:  זאת אומרת, עוד פעם, אני לא רוצה שיהיה

זאב אלקין: לא, פטנט שעובד

גיא סמט: מה פטנט? הפטנט הוא שהרשות המקומית לוקחת את התפקיד

גיא סמט:  אם היא לוקחת את האחריות במקום מתקן הקצה

גיא סמט:  היא אומרת אצלי בעיר רק אני מפנה

גיא סמט:  אף אחד לא מפנה

גיא סמט:  אני מפנה

גיא סמט:  והיא יש לה הרבה פעמים גם מתקן כזה

גיא סמט:  עיריית ראשון לדוגמה, יש לה מתקן קצה

יעקב אשר: אני הייתי נזהר בתשובה הזאת

יעקב אשר:  לא, כי מתקן קצה בסדר

יעקב אשר:  אבל שוב, יבואו רשויות, מסיבות כאלה ואחרות

זאב אלקין: לא, הן צריכות לקבל אישור

יעקב אשר: רגע

יעקב אשר:  בדיוק

זאב אלקין: לפי החוק

יעקב אשר: יגידו עזוב גיא, עליי

יעקב אשר:  אוקיי? מהרגע שזה מתחיל ואתה לא יודע מה השיטה והן לא מתחברות לשיטה

זאב אלקין: לא, לא, לא

זאב אלקין:  החוק מדבר על כך שנדרש אישור

זאב אלקין:  זה חוק עזר מיוחד

יעקב אשר: בסוף רשות אחת תפנה לרשות השנייה

זאב אלקין: זה חוק עזר מיוחד שרשות מקומית חייבת לקבל אישורים

יעקב אשר: או שמפילים הכול על הרשויות המקומיות ובונים את כל החוק ככה

גיא סמט: לא, לא, זה לא יקרה

עידית סילמן: גם לא כל רשות בנויה לזה, בואו נגיד את האמת

יעקב אשר: אני יודע שלא

עידית סילמן: ויש רשויות שייקחו מהם קרן ארנונה ואז זה, לא יהיה להם

יעקב אשר: יש מושג של הקשבה גם כן

יעקב אשר:  לא סתם אמרתי את זה

יעקב אשר:  אמרתי את זה כי אני יודע שלא

יעקב אשר:  זה גם נאמר במצגת

קריאה: לא ייקחו, גברתי השרה

קריאה:  קרן הארנונה עוד תבוטל, העתירה שלנו תוגש בסוף החודש

עידית סילמן: אמרתי את זה, כי אמרת את זה לפני כן

יעקב אשר: עידית, עידית, אני לא צריך לקרוא לך קריאה ראשונה

עידית סילמן: אתה יודע כמה זמן לא קראו לי עידית? כל הזמן קוראים לי השרה

עידית סילמן:  נורא קשה

עידית סילמן:  עידית זה יפה

יעקב אשר: אני אשתדל להמשיך במסורת

יעקב אשר:  בשם הזה את תישארי לפני שהיית שרה ואחרי שתהיי שרה

יעקב אשר:  זה הבסיס

יעקב אשר:  מה שאני אמרתי הוא דבר אחד: או שמקבלים החלטה שהולכים על הרשויות

יעקב אשר:  שאני מבין שזה דבר שלא ילך, כי גם הרשויות לא רוצות את זה

יעקב אשר:  או שהולכים על הסדרה, שההסדרה היא כוללת את כולם

יעקב אשר:  יכול להיות שרשות יכולה לקחת אחריות שהיא נכנסת לתוך הסיסטם הזה

יעקב אשר:  לא בסיסטמים אחרים

יעקב אשר:  כי אז הפקרות

גיא סמט: באישור המשרד

יעקב אשר: ברור שבאישור המשרד והכול

יעקב אשר:  אוקיי, תודה רבה לחבר הכנסת אלקין

זאב אלקין: אני רק אוסיף משפט אחרון, כי ככה עצרנו באמצע

זאב אלקין:       אני חושב שאחד מהדברים הקריטיים פה זה קידום החוק כמה שיותר מהר

זאב אלקין:  אמנם ביסודיות, בלי לדלג על השלבים

זאב אלקין:  אבל היות ואני כבר מצולק מהסיפור הזה, שהחוק היה בשלב מאוד מתקדם של הדיון ולא הספקנו לחוקק אותו

זאב אלקין:  מאוד מאוד חשוב, עד כמה שאפשר אדוני יושב הראש, במסגרת סדרי עדיפויות שיש

יעקב אשר: הוא לא סתם מבקש שזה יהיה קצר ככל הנדרש

יעקב אשר:  כי הוא אמר שזה ייגמר בקדנציה של הממשלה הזאת

יעקב אשר:  אז הוא רוצה לקצר את זה עד כמה שאפשר

זאב אלקין: אני לא מתחייב לעידית לאורך הקדנציה שהיא תספיק למצות את כל קרן הניקיון

יעקב אשר: אני מסכים איתך

יעקב אשר:  חברים, אני מסכים איתך עם מה שאמרת לגבי באמת לזה

יעקב אשר:  אבל אנחנו יודעים גם שאנחנו נסיים פה את הישיבה ולאחריה יש לנו את הישיבה על הרישוי הירוק

יעקב אשר:  שגם זה השרה מרימה טלפון ואומרת תראה, צריך ללכת קדימה, יש לנו ועידה בדובאי

עידית סילמן: נכון, נכון

יעקב אשר: הנה, את רואה? אני כבר יודע את כל הטיעונים

יעקב אשר:  לגבי דובאי נדבר אחר כך

יעקב אשר:  ולכן אנחנו נעשה השתדלות, אבל יש לנו באמת עומס גדול בוועדה

יעקב אשר:  אתם רואים, אנחנו בימי חמישי

יעקב אשר:  יום ראשון הולך להיות לנו פה סדר מלא

יעקב אשר:  אני לא חושב שיש עוד ועדה שעובדת כרגע בהיקפים האלה

זאב אלקין: אנחנו לא מתלוננים על זה

יעקב אשר: יוראי, כמה מילים, שנוכל להתחיל לשמוע את כולם

יוראי להב-הרצנו: כן, ממש בקצרה

יוראי להב-הרצנו:  אני יותר מסויג לגבי הרישוי הסביבתי, שנגיע אליו יותר מאוחר היום

יוראי להב-הרצנו:  אבל לגבי זה אני חושב שאין מחלוקת

יוראי להב-הרצנו:  מדובר במכת מדינה

יוראי להב-הרצנו:  והחקיקה שהמשרד מביא, השרה מביאה יחד עם חבר הכנסת אלקין היא מבורכת

יוראי להב-הרצנו:  לפי הדוח, לכן שאלתי אותך, אדוני המנכ"ל, לפי דוח מבקר המדינה יש 180,000 משאיות שפורקות, בממוצע בשנה שפורקות פסולת בניין בשטחים הפתוחים

יוראי להב-הרצנו:  שאם אנחנו סומכים את הדבר הזה במצטבר מדובר בטינופת שמוטחת מעל למיליון דונמים בשטחים הפתוחים שלנו

יוראי להב-הרצנו:       אני בעד שנעשה את הדיונים מה שיותר מהר ונכניס את זה לספר החוקים של מדינת ישראל

יוראי להב-הרצנו:  אני כן הייתי רוצה לשמוע התייחסות לשני נושאים מרכזיים: הראשון זה מה עושים עם עודפי העפר שהוחרגו מהנושא של הגדרה של פסולת בניין וצריך לראות אם אפשר למצוא לזה פתרון, כדי שנוכל להתמודד גם עם זה

יוראי להב-הרצנו:  והדבר השני זה שתי סוגיות שקשורות לכלי האצירה

יוראי להב-הרצנו:  גם אמצעי זיהוי ומעקב שאמנם יש דרישה לקבוע בתוך החוק את האמצעי והזיהוי, אבל אין חובה לתחום את זה בזמנים

גיא סמט: לתחום זמנים מה? עוד פעם?     

יעקב אשר: בסדר, הוא נכנס כבר לסעיף

יוראי להב-הרצנו: ניכנס לזה

יוראי להב-הרצנו:  אבל אני חושב שצריך לתחום את הנושא הזה בזמנים

יוראי להב-הרצנו:  וגם לאפשר לרשויות המקומיות לתת סמכות מינהלית מפורשת לגרור אותם

יוראי להב-הרצנו:       אני רוצה להצטרף לדברים שלך אדוני ושל השרה, שהייתה קצת יותר בוטה ממך

יוראי להב-הרצנו:  ולומר לנציגי משרד האוצר, שהם לוקים בפרדיגמה הזאת יותר מידי פעמים

יוראי להב-הרצנו:  אומרים נחסוך עכשיו בתקנים ובכספים וגורמים לנו לשלם בטווח הארוך בריבית דה ריבית

יעקב אשר: אנחנו רואים את זה לאורך הרבה מאוד זמן

יוראי להב-הרצנו: כן, הם מזהים את הצרכים הסביבתיים בתור איזה שהוא מטרד שאם נפתור אותו יהיה יותר טוב

יוראי להב-הרצנו:  אני אומר לאנשי האוצר פעם אחר פעם, כל אגורה ששמים עכשיו תחסוך לנו שקלים ומאות שקלים בטווח הארוך

יוראי להב-הרצנו:  ולכן אני מתריע בכם, זה חוק חשוב מאוד וצריך להשקיע בו מה שצריך

יוראי להב-הרצנו:  ואפילו לעשות את זה בנדיבות על מנת שבאמת זה יעבוד כמו שצריך

יוראי להב-הרצנו:  ואדוני, נא לא לקבוע עוד דיונים על מצעדי גאווה

יוראי להב-הרצנו:  זה קשוח

יוראי להב-הרצנו:  חג אהבה שמח

יעקב אשר: טוב

יעקב אשר:  אני רוצה לצרף שתיים שלוש נקודות שיהיו במהלך הדיון

יעקב אשר:  לא צריך להיכנס אליהן עכשיו

יעקב אשר:  הנקודה שאנחנו צריכים לבחון האם המודל הזה יאפשר אכיפה יעילה יותר והאם יש מספיק כלים לתמרץ כלכלית

יעקב אשר:  דיברנו על הנושא של התמרוץ

יעקב אשר:  לתמרץ כלכלית גם את מה שדיברנו בסוף על מחזור וכו' וגם לתמרץ את ההסדרה באיזה שהיא צורה, בצורה כזו או אחרת

יעקב אשר:       צריך לבדוק ולראות שלא יהיה מצב שבו מפעילי האתרים, זאת אומרת שנישאר עדיין שוק חופשי ושהם לא יוכלו מה שנקרא לשלוט במחיר, גם במחיר הפינוי, זאת אומרת לקבל איזה שליטה יותר מידי שאנחנו לא רוצים

יעקב אשר:  צריך לדעת איך לעשות את זה מבלי לשנות את הרעיון המרכזי של הזה, כי אתם נורא רגישים בעניין הזה

יעקב אשר:  ואני אומר, אנחנו ניגע בכל דבר

יעקב אשר:  ואני מבקש לא לקפוץ כל פעם

יעקב אשר:  בגלל שבסוף אנחנו נבחן ואנחנו מאמינים ברעיון

יעקב אשר:  רק צריך לראות שהביצוע יהיה זה

יעקב אשר:       לגבי עודפי עפר כבר הזכיר יוראי שצריך לטפל בזה

יעקב אשר:  הנושא של המעורבות של השלטון המקומי, חשובה לדעת איך מכניסים אותם לתמונה, גם במצב הזה

יעקב אשר:  אני אומר נקודות לאחר מכן

יעקב אשר:  טיפול במחזור של פסולת בניין דיברנו על זה

יעקב אשר:  ההובלה, צריך לראות באמת שהתחום הזה יוכל לעבוד ואפשר יהיה לשמור על חופש עיסוק כזה או אחר

יעקב אשר:  שוב, בתוך המסגרת

יעקב אשר:  וכל דבר אפשר לטייב וכל דבר אפשר להגיע לפתרונות בסופו של דבר

יעקב אשר:  רק צריך בשביל זה סבלנות והיגיון בריא

יעקב אשר:       צריך לשקול לגבי פעולות בנייה מצומצמות של שיפוצים ודברים כאלה, שהם לא באים דווקא במשאיות ענק וזה

יעקב אשר:  יכול להיות בשיתוף עם הרשויות המקומיות

יעקב אשר:  לחשוב על איזה שהיא מתכונת אחרת שלא תצטרך להיכנס לתוך כל המתכונת הזאת, כי היא משולבת בתוכו עד כמויות מסוימות

יעקב אשר:  וזהו

יעקב אשר:  והנושאים שנמצאים, מעקב, כמובן כמו שאמר יוראי, לתת לזה לוחות זמנים לדברים האלה

יעקב אשר:       הערות לתוך הדיון

יעקב אשר:  כולל הערות של יוראי ומה שאמר גם חבר הכנס אלקין

יעקב אשר:  אנחנו עכשיו נפתח את הדיון עצמו

יעקב אשר:  אוקיי

יעקב אשר:  אני מציע, משרדי ממשלה, יש לנו את משטרת ישראל, המשרד לביטחון פנים

יעקב אשר:  בבקשה

יעקב אשר:  אני רוצה לשמוע אתכם

רפ"ק ולדה חברמן: צהריים טובים לכולם

רפ"ק ולדה חברמן:  רפ"ק ולדה חברמן, יאל"כ, להב 433, משטרת ישראל

רפ"ק ולדה חברמן:       אנחנו כאן כי בעצם התבקשנו פחות להתייחס לחוק לגופו, אלא יותר להתייחס להיבטי פשיעה ואכיפה לעניין הפסולת, השלכת הפסולת, המטמנות וכל הנושא בעצם שהחוק בא להסדיר

רפ"ק ולדה חברמן:  אנחנו מבחינתנו, מבחינת היבטי הפשיעה, אז בעצם מה שאנחנו רואים, במיוחד ביחידות הארציות, זה שמעבר לפשיעה הברורה של עבירות שהם בתחום של המשרד להגנת הסביבה, המשטרה הירוקה

רפ"ק ולדה חברמן:       אנחנו מבחינתנו מבינים שבעצם מדובר במנוע כלכלי מאוד מאוד משמעותי לגורמים עברייניים

רפ"ק ולדה חברמן:  כשאנחנו מדברים על גורמים עבריינים זה יכול להיות - - -     

יעקב אשר: איפה נציג האוצר? כאן? אה, רק שתקשיב

רפ"ק ולדה חברמן: כשאנחנו מדברים על גורמים עברייניים, אז אנחנו לרוב מדברים מרמת התארגנות בינונית עד רמת ארגוני פשיעה

רפ"ק ולדה חברמן:  שמעבר להשתלטות שלהם על התחומים האלה, העבירות האלה מביאות לסוג של נזק משני לעבירות נוספות

רפ"ק ולדה חברמן:  עבירות משמעותיות לא פחות כשאנחנו מדברים על עבירות של סד"ח עבירות סחיטה באיומים

רפ"ק ולדה חברמן:  אנחנו מדברים על עבירות אלימות כתוצאה מסכסוכים פנימיים בין ארגונים כאלה ואחרים על שליטה בשטחים בהם מטמינים את הפסולת

רפ"ק ולדה חברמן:       אנחנו מדברים כמובן מעבר לכל ההיבט של הגנת הסביבה, שזה שינוי תוואי קרקע, חסימת נחלים, פגיעה בתשתיות, יש שם גם עבירות שהן כן בתחום הטיפול שלנו

רפ"ק ולדה חברמן:  למשל גניבת מחצבים, כמו לעניין כריית חול

רפ"ק ולדה חברמן:  בעיקר אנחנו מבינים שהעבירות האלה, תוצר הלוואי שלהם הוא חוסר משילות

רפ"ק ולדה חברמן:  אוקיי? חוסר המשילות הזה פוגע משמעותית בכולנו ופוגע ביכולת ההרתעה שלנו בטיפול בעבירות

רפ"ק ולדה חברמן:       מבחינת תמונת המודיעין לעניין הזה, אז כמובן מעבר למה שדיברנו מבחינת ארגוני הפשיעה אז אנחנו, תמונת המודיעין שלנו גם מציירת פגיעה משמעותית מבחינת עבירות כלכליות

רפ"ק ולדה חברמן:  עבירות כלכליות אנחנו מדברים על העלמות מס, על עבירות של חשבוניות פיקטיביות, כשאנחנו מדברים פה על מאות מיליונים

רפ"ק ולדה חברמן:  כשכמובן פעם אחת, כשיש היטלי הטמנה מזויפים שמגיעות בד בבד עם חשבוניות פיקטיביות

רפ"ק ולדה חברמן:  פעם שנייה כאשר מתקיימות - - - פיראטיות למעשה הכסף משולם בשחור, לא מדווח לרשויות המיסים

רפ"ק ולדה חברמן:  אין להכביר במילים על הפגיעה מבחינתנו

יעקב אשר: רק להיזהר לא לעשות הכללה כמובן

רפ"ק ולדה חברמן: לא, לא, אני מדברת מבחינת מה שאנחנו נחשפים

יעקב אשר: שלא יובן לא נכון

יעקב אשר:  יש אנשים טובים, ישרים והגונים שעובדים טוב

רפ"ק ולדה חברמן: כן

רפ"ק ולדה חברמן:  בדרך כלל ההגונים לא מגיעים להיחקר אצלנו

רפ"ק ולדה חברמן:  לא, זה לא אלה שאנחנו מטפלים בהם

רפ"ק ולדה חברמן:       אז אנחנו מדברים באמת לעניין ההטמנות הפיראטיות שהן מנוע כלכלי מאוד מאוד משמעותי

יעקב אשר: כן

יעקב אשר:  עכשיו לגבי, האם אתם הייתם חלק מההכנה של החקיקה, אם אני מבין נכון

רפ"ק ולדה חברמן: פחות מהחקיקה, יותר מבחינת הרקע

רפ"ק ולדה חברמן:  אם אנחנו תומכים או לא תומכים

יעקב אשר: אוקיי

יעקב אשר:  אבל השאלה עכשיו, כשאתם רואים את התוכנית, זאת אומרת מבחינת זה, האם יש, נשמע את זה במהלך הדיון כשנהיה בסעיפים

יעקב אשר:  חשוב לראות שבאמת זה יש ממשק בין האכיפה שלכם, שהיא יש אכיפה ברמות שונות

יעקב אשר:  אבל בסוף יש את האכיפה הכי משמעותית שהיא גם אכיפה של משטרה ירוקה, גם משטרת ישראל במקרים שזה מתפתח כבר לעבירות אחרות ובטח אלימות ודברים מהסוג הזה

יעקב אשר:  האם מבחינת, אני רוצה שתראו את הדברים תוך כדי הזה, לראות אם צריך לשנות דברים מסוימים, דבר אחד

יעקב אשר:  ודבר שני, האם יש גם תיקוני חקיקה מבחינת הסמכויות שצריכים לבוא לידי ביטוי כאן? האם עברו על זה? גיא, צריך לשאול אותך

יעקב אשר:  האם בהצעת החוק יש גם דברים שהיו צריכים להשלים בחקיקה כדי לתת אפשרויות ופיקוח?      

גיא סמט: נטע, את רוצה להתייחס? נטע, היועצת המשפטית שלנו

יעקב אשר: את הבנת את השאלה שלי?     

נטע דוברין: אנחנו הכנסנו מספר כלי אכיפה נוספים בהצעת החוק

נטע דוברין:  הדגש היה יותר על ההיבטים שאנחנו אוכפים אותם

גיא סמט: הוא שואל אם יש חקיקה משלימה

גיא סמט:  האם צריך תקנות משלימות או חקיקה משלימה אחרי זה

יעקב אשר: בחלק של הסמכות, בהיבטים של האכיפה, של המשטרה

יעקב אשר:  של גופי אכיפה נוספים

יעקב אשר:  אם לא צריך אז לא, זה בסדר

נטע דוברין: בהיבטים האלה לא צריך תקנות

יעקב אשר: לא תקנות

יעקב אשר:  או בחקיקה עצמה, לא משנה

נטע דוברין: סמכויות של האיכון, המעקב והבקרה, בהחלט יכול להיות שאנחנו נצטרך לחשוב על דברים מן הסוג הזה

יעקב אשר: הנה, בדיוק את זה לא רציתי לשמוע

יעקב אשר:  שבהחלט יכול להיות

יעקב אשר:  כי אני מבין לבד, זאת אומרת אני מסתובב קצת בזה

יעקב אשר:  כל הדינים הללו, זה דיני ראיות? איך זה עובד הדברים הללו? חופש לא יודע

יעקב אשר:  פרטיות

יעקב אשר:  בואו, אני מבקש, חבר'ה, אני לא יועץ משפטי

יעקב אשר:  בהמשך, אני רק מכין אתכם

יעקב אשר:  היום אנחנו בהכנה להמשך

יעקב אשר:  אבל אני רוצה שתבואו מוכנים

יעקב אשר:  כי ככל שתבואו מוכנים כך זה ילך יותר מהר

יעקב אשר:  כן גברתי השרה

יעקב אשר:  ואני בא ואומר דבר אחד: אם יש השלמות חקיקה שצריך, שלא יהיה מצב שבו נגיד וגמרנו לחוקק

יעקב אשר:  עכשיו מחקים לתקנות, מחרתיים מחכים להשלמת חקיקה שצריכה לבוא לוועדת חוקה, חוק ומשפט, כי זה כבר מדיני הפרטיות ומזה

יעקב אשר:  והנה, נכנסנו לפסטיבל

עידית סילמן: אנחנו רואים את זה באותה צורה

יעקב אשר: יפה

יעקב אשר:  אז אם אתם רואים, אם תגידו לי אין שום דבר מלבד הדבר הזה, מצוין

יעקב אשר:  גם טוב

יעקב אשר:  אז אני אדע שאת זה אנחנו צריכים לעשות ותו לא

יעקב אשר:  תודה רבה

יעקב אשר:  אני אומר את זה גם כיושב ראש ועדה וגם כיועץ

יעקב אשר:  ראש העיר, בבקשה

בר כהן לוי: אדוני היו"ר, אפשר להתייחס רגע?     

יעקב אשר: כולם יתייחסו

בר כהן לוי: לא, לדברים שנאמרו עכשיו על ידי המשטרה

יעקב אשר: את מהמשרד?      

בר כהן לוי: אני מהמשרד לביטחון לאומי

יעקב אשר: אה, בבקשה

בר כהן לוי: בר כהן לוי מהלשכה המשפטית, המשרד לביטחון לאומי

בר כהן לוי:  אני רוצה להגיד שבאמת, כמו שאמרו נציגי המשטרה, היבטי החקיקה מבחינת הסמכויות הנדרשות למשטרה, כן או לא, לא נידונו איתנו

בר כהן לוי:  לא בדיונים המקדימים ולא דיברו איתנו גם עכשיו עובר לדיון הזה

בר כהן לוי:  זאת אומרת, ההתייחסות של המשטרה הייתה רק ביחס לאכיפה שהיא מבצעת, שהיא לא אגב תיקוני החקיקה המובאים עכשיו

גיא סמט: זה עבר החלטת ממשלה

בר כהן לוי: ככל שיהיה צורך, הייתה החלטת ממשלה כמובן

בר כהן לוי:  משטרת ישראל היא חברה בצוות הזה, אמור לקום צוות שאמור לדון על כל נושא אכיפת העבירות

בר כהן לוי:  אבל ככל שיהיו דברים נוספים שירצו להוסיף

עידית סילמן: איפה זה כתוב שצריך לקום צוות, לא הבנתי?     

בר כהן לוי: החלטת הממשלה שעברה בחוק ההסדרים מדברת על הקמת צוות בהשתתפות בין היתר משטרת ישראל, שהיא תדון בין היתר בנושא האכיפה

גיא סמט: רגע, נטע, אני לא זוכרת במסגרת חוק ההסדרים

בר כהן לוי: זה היה בהחלטת הממשלה

נטע דוברין: במסגרת החלטת הממשלה, שחלק ממנה היה - - -     

יעקב אשר: טוב, עכשיו אני יכול להיות יועץ רגע לממשלה גם כן?      

עידית סילמן: אין בעיה, שבו איתנו

זאב אלקין: אבל זה לא מתנה את החקיקה

עידית סילמן: שבו איתנו, בלי קשר, שבו איתנו

עידית סילמן:  נעשה סדר

עידית סילמן:  בכללי משטרת ישראל צריכה לשתף איתנו פעולה ולבצע פעילות משולבת של משטרה כחולה ירוקה

עידית סילמן:  אנחנו רואים בזה ערך

עידית סילמן:  התחומים שבהם אנחנו מתעסקים זה תחומים פיראטיים בלתי חוקיים שנוגעים גם אליכם

עידית סילמן:  נשב אתכם, המשרד שלנו פתוח לכולם, גם אליכם

עידית סילמן:  אנחנו שמחים לעשות שיתוף פעולה עם ביטחון לאומי

עידית סילמן:  נכון? ככה זה נקרא היום

עידית סילמן:  כל פעם מוסיפים לכל משרד משהו

עידית סילמן:  יש סמכויות, יש אחריות

עידית סילמן:  אגב, המשמר האזרחי לאומי שאנחנו מברכים עליו, שאתם כבר מתקדמים איתו ושהקמתם ועדה ושהיא התכנסה בפעם הראשונה יכולה לסייע בדברים האלה

עידית סילמן:  אנשים שבאמת יבואו ויהיו אחראים גם בהיבט הזה

עידית סילמן:  נשמח על כל שיתוף פעולה

עידית סילמן:  כל משרד שקיבל מיליארדים ויכול לסייע לנו, אנחנו איתו

בר כהן לוי: אין מחלוקת לגבי שיתוף הפעולה כמובן

יעקב אשר: אפשר רשות דיבור? תודה רבה לך

יעקב אשר:  דקה

יעקב אשר:  תחסכו מאיתנו, זה לא פעם ראשונה, לא רק המשרד שלכם

יעקב אשר:  את המבוכה הזאת שאנחנו צריכים להסדיר בין משרדי ממשלה

יעקב אשר:  כל מה שנאמר כאן, עידית, דקה

יעקב אשר:  כל מה שנאמר, וגם במיוחד אם בהחלטת הממשלה צוין בצורה כזו או אחרת, זה בסדר

יעקב אשר:  זה בסוף לטובת העניין ויש לכם את הזמן לעשות את זה עכשיו עד הדיון הבא ולא לבוא לדיון הבא ולהגיד לא ידענו

יעקב אשר:  אם יש לכם הערות שהן הערות בונות וזה, יש פה מנכ"לים, יש שיח מנכ"לים, יש שיח של יועצים או יועצות משפטיות שיכולים לבוא

יעקב אשר:  מה שחשוב לי שהתוצר שיגיע לפה יבוא אחרי שכל אחד נתן את האימפקט שלו לעניין הזה

יעקב אשר:  אוקיי

אילת פלדמן: משרד המשפטים, אני אשמח להתייחס גם

יעקב אשר: רגע, אני אתן לראש עיר ואחר כך למשרד

יעקב אשר:  ואחר כך נתחיל לרדת ימה צפונה ונגבה

יעקב אשר:  אני רוצה שמי שביקש יוכל לדבר

יעקב אשר:  דורון

דורון שידלוב: טוב

דורון שידלוב:  צהריים טובים

דורון שידלוב:  תודה יושב הראש על הדיון

דורון שידלוב:  דורון שידלוב, יושב ראש ועדת איכות סביבה בשלטון האזורי וראש מועצה אזורית ברנר

דורון שידלוב:       טוב, אז קודם כל תודה על הישיבה החשובה

דורון שידלוב:  אני חייב רגע בפתח דבריי לומר תודה לשרה, לעידית

יעקב אשר: לא, אבל אני קצת תוהה למה אני לא רואה ראש עיר אחד מהערים?     

קריאה: כי התופעה היא במועצות האזוריות

יעקב אשר: לא, לא, רגע

יעקב אשר:  אתם הורסים כל פעם, לא כל פעם שאני שואל שאלה אני מחכה לתשובה

יעקב אשר:  יש לי כבר תשובה מוכנה

דורון שידלוב: קרנית מייצגת אותם

דורון שידלוב:  אנחנו עשינו דיון משותף

דורון שידלוב:  אנחנו מייצגים גם את השלטון המקומי

יעקב אשר: רגע, רגע, לא ביקשתי תשובה

יעקב אשר:  אני רק אומר, גם כן ראש עיר לשעבר

יעקב אשר:  אני לא יודע אם הייתי מגיע לדיון

יעקב אשר:  אבל אני חושב שהיה צריך להיות גם ראש עיר

יעקב אשר:  כי בתוך הערים התופעה הזאת יכולה להיות טורדנית הרבה יותר

יעקב אשר:  זאת אומרת, לא, לא הרבה יותר בכמות

יעקב אשר:  אני מדבר, לפעמים באיכות שלה ובציפוף שיש בתוך עיר, אז החיכוך עם הערמות הללו ועם כל מה שקורה שם עוד יותר גדול

קריאה: ולכן יש ייצוג גדול לשלטון המקומי

יעקב אשר: אבל זאת הייתה הערה קטנה ואת נמצאת כאן, זה בסדר

יעקב אשר:  הכול בסדר

יעקב אשר:  הערה קטנה

יעקב אשר:  לא צריך לקפוץ על כל הערה של יושב הראש

יעקב אשר:  כן בבקשה דורון

יעקב אשר:  לא אפריע לך יותר, בלי נדר

דורון שידלוב: כן, בדרך כלל אני רגיל שעידית מפריעה, אבל עכשיו אתה מפריע לי יושב הראש

דורון שידלוב:  אני רוצה רגע לומר בהזדמנות הזאת, עידית, השרה, אני רוצה באמת לומר שזה לטובת מדינת ישראל לדורות הבאים, המשרד ועידית עושים פה עבודת קודש

דורון שידלוב:  עבודה חשובה לשינוי המציאות

דורון שידלוב:  אנחנו כמועצות אזוריות שמחזיקים 85% מהשטחים סובלים יום יום, שעה שעה מפסולת

דורון שידלוב:  כולנו רוצים, כל מי שיושב כאן רוצים ארץ ישראל נקייה

דורון שידלוב:  אין שאלה בכלל

דורון שידלוב:  רק השאלה היא איך אנחנו עושים את זה ואיך מתמודדים עם העניין הזה

דורון שידלוב:  ואנחנו בעד החוק ואנחנו חושבים שצריך לקדם אותו כמה שיותר מהר

דורון שידלוב:  אני מכיר את החוק הזה כבר מכל עבריו

דורון שידלוב:  שנים רבות

דורון שידלוב:  אבל זה לא עלה ותמיד יש מי שיעצור אותו

דורון שידלוב:  אנחנו לא רוצים לעצור אותו

דורון שידלוב:  אנחנו רוצים לקדם אותו ולברך על ההתקדמות המהירה שלו

דורון שידלוב:       יחד עם זאת, אנחנו חושבים שהנושא של עודפי עפר חייב להיות חלק בלתי נפרד מהפסולת הבניין

דורון שידלוב:  אתה איתי, יושב הראש? פסולת הבניין, מה שמוצג, כמובן היא תקטין את כל מה שקשור לזיהום בשטחים הפתוחים

דורון שידלוב:  ותעזור לנו מאוד

דורון שידלוב:  אבל יחד עם זאת, את כל מה שקשור לעודפי עפר אנחנו רואים פגיעה אקולוגית, פגיעה בטבע, פגיעה בכל מה שקשור לניקוז

דורון שידלוב:  ואין שליטה ואין יכולת לטפל בנושא הזה

יעקב אשר: אני בהקשבה, אבל צריך יותר שהם יקשיבו גם

דורון שידלוב: הם מקשיבים, הם מכירים

דורון שידלוב:  חשוב לי שאתה תקשיב ותבין את המהות של המורכבות של הדבר הזה

דורון שידלוב:  ולכן כשאנחנו מבקשים לקדם את הנושא הזה אנחנו מבקשים שנושא של פסולת עודפי העפר יהיה חלק בלתי נפרד מהגדרה של פסולת בניין

יעקב אשר: הכרנו את זה

יעקב אשר:  הלאה

דורון שידלוב: ואנחנו מבקשים שבאמת זה ייכנס ונמצא לזה פתרון, כי היום אין לזה פתרון

דורון שידלוב:  היום כל דכפין זורק בשטחים החקלאיים ואנחנו לא יכולים להתמודד בנושא הזה

דורון שידלוב:  ולכן חשוב המפגעים האלו, הם מפגעים שאנחנו חווים בהם יום יום

דורון שידלוב:  לכן אנחנו מבקשים שזה ייכנס לסדר ולמצוא את הדרך איך אוכפים את זה ואיך מבצעים את הדבר הזה

יעקב אשר: אוקיי

יעקב אשר:  תודה רבה

יעקב אשר:  אנחנו נגיע תכף

יעקב אשר:  משרד המשפטים?     

אילת פלדמן: כן

אילת פלדמן:  תודה רבה

אילת פלדמן:  אילת פלדמן, משרד המשפטים

אילת פלדמן:  משרד המשפטים מברך על קידום הצעת החוק

אילת פלדמן:  השלכת פסולת בשטחים פתוחים היא תופעה קשה, כפי שתיאר המשרד להגנת הסביבה

אילת פלדמן:  ומשרד המשפטים, על כל יחידותיו פועל ומסייע במיגור התופעה

אילת פלדמן:  עלו פה נושאים נוספים לטיפול במהלך דיוני הוועדה

אילת פלדמן:  אז באמת כפי שציין המשרד לביטחון לאומי, באותה החלטת ממשלה שבה הוחלט לקדם את הצעת החוק גם הוקם צוות שיטפל בנושא אכיפה, בנושאים נוספים שלא כולם מטופלים היום בהצעת החוק כפי שהיא מונחת על שולחן הוועדה

אילת פלדמן:  יש כמובן הליך סדור לחקיקה ממשלתית, של גיבוש הצעת חוק, בהסכמה, פרסום תזכיר, הבאה לממשלה וכו'

אילת פלדמן:  ואנחנו כמובן נעמוד בו

אילת פלדמן:       בין היתר עלה פה גם הנושא של מעקב אחרי הפסולת, שזה נושא שכן יש לו וו בהצעת החוק שבפני הוועדה היום

אילת פלדמן:  על פי הצעת החוק תהיה סמכות לשרה להגנת הסביבה לקבוע הוראות לגבי מעקב על כלי אצירה שהן המכולות בעצם

אילת פלדמן:  אנחנו במשרד המשפטים ובאופן כללי במדינה מכירים בצורך במעקב ובפיקוח אחרי הובלת הפסולת

אילת פלדמן:  אבל חשוב לנו לציין שבאיכון של כלי רכב יש פוטנציאל לפגיעה בפרטיות

אילת פלדמן:  ועל כן יש צורך בהסמכה מפורשת כדי לבצע את הפעולה הזאת

אילת פלדמן:  ואותה הסמכה גם צריכה ליצור איזון בין הצורך בהסדר, על בסיס התפיסה המקצועית לבין הפגיעה בפרטיות

אילת פלדמן:  אנחנו כמובן נציג עמדה כאשר הוועדה תגיע לדון בנושא לגופו

אילת פלדמן:       בכל מקרה, גם אם הכיוון יהיה לייצר סעיף של הסכמה לקביעת ההסדר בתקנות, אז יהיה צורך לדרג את הסמכות, את סעיף ההסכמה

אילת פלדמן:  וכדי לדעת מהם הגדרים הנכונים אנחנו נקיים דיון בתוך הממשלה כדי להבין את הצרכים ולבנות הסדר מתאים

יעקב אשר: אוקיי

יעקב אשר:  רותם ידלין

רותם ידלין: תודה

רותם ידלין:  ראשת מועצה אזורית גזר

רותם ידלין:  תודה גברתי השרה, תודה אדוני יושב הראש

רותם ידלין:  בשנים האחרונות השטחים הפתוחים, בעיקר אדוני במועצות האזוריות, מתמלאים בפסולת בניין, פסולת אדמה

רותם ידלין:  היינו כאן בוועדה מספר פעמים בשנים האחרונות

רותם ידלין:  היינו בכל משרדי הממשלה שדיברו כאן

רותם ידלין:  גם במשרד לביטחון לאומי, גם במשרד המשפטים

רותם ידלין:  הצורך פה זועק מהשטח

רותם ידלין:  ואני רוצה גם לברך את השרה להגנת הסביבה שלוקחת את הנושא הזה ברצינות ודוחפת אותו קדימה

רותם ידלין:  כי צריך לזכור, בשטח היום אין דין ואין דיין

רותם ידלין:  צריך להבין איך זה עובד, בסדר? ערמות ערמות של פסולת בשטחים פתוחים, על גבי שטחים חקלאיים

רותם ידלין:  בשולי יערות, בשולי גנים לאומיים

רותם ידלין:  זה יכול להיות משאית, זה יכול להיות טנדר של שיפוצים

רותם ידלין:  הם נכנסים לשטח

רותם ידלין:       ולמה זה קורה במועצות האזוריות אדוני יושב הראש? כי השטחים שלנו גדולים ואי אפשר לפקח על כל שביל עפר

רותם ידלין:  הם נכנסים לשביל עפר, מרימים את החלק האחורי של הטנדר, שופכים ובורחים

רותם ידלין:  ואנחנו נשארים לפנות את זה

רותם ידלין:  אנחנו, השלטון המקומי

רותם ידלין:  והזעקה התחילה מאתנו, כי אנחנו לא יכולים לעשות את זה לבד

רותם ידלין:  יש לנו שניים שלושה פקחים, שאת השכר שלהם קובעים משרדי הממשלה, וזה שכר עלוב

רותם ידלין:  יש לנו תובעת רשותית, לרוב חיצונית

רותם ידלין:  יש לנו שוטר מג"ב או שניים

רותם ידלין:  אי אפשר לנקות את השטחים הפתוחים ככה

רותם ידלין:       עכשיו שאלה השרה כמה זה עולה

רותם ידלין:  גברתי השרה, רק במועצה שלי, מדובר על מאות אלפי שקלים בשנה

רותם ידלין:  זה מגיע מארנונה של התושבים שלנו

רותם ידלין:  כששפיכת הפסולת מגיעה מכל הרשויות

רותם ידלין:  אין, עכשיו איך זה עובד? אנחנו נהיים מאוד קשוחים במועצה אזורית גזר, זה עובר לחבר במטה יהודה

רותם ידלין:  מטה יהודה נהיים מאוד קשוחים זה עובר לברנר

רותם ידלין:  אנחנו צריכים אתכם

רותם ידלין:  התופעה היא תופעה ממשלתית

רותם ידלין:  אנחנו צריכים שמשרדי הממשלה לא יעצרו את המשרד להגנת הסביבה שלוקח אחריות על התופעה הזאת סוף סוף

רותם ידלין:       יש לי כמה הערות קצרות: אחת, עודפי עפר

רותם ידלין:  בואו, זה נשמע מאוד כאילו זה לא דבר חשוב

רותם ידלין:  בסדר? אבל מה שקורה בשלוש ארבע שנים האחרונות, עם תנופת הבנייה במדינת ישראל, ועם תשתיות שהממשלה מקדמת

רותם ידלין:  אנחנו איך שהתחילו לבנות את מסילת הברזל בכביש 431 התחלנו לראות עירום של אדמה לבנה, אדמת גיר, שמוציאים אותה מפרויקט ממשלתי

רותם ידלין:  והיא מוצאת את דרכה לשטחים החקלאיים שלנו

יעקב אשר: יש התייחסות בחוק?     

רותם ידלין: בחוק, הייתה בהצעת החוק המקדימה התייחסות לתופעה הזאת והיא יצאה במהלך הדיונים

יעקב אשר: - - - באופן כללי

יעקב אשר:  משהו שיחייב את הממשלה גם כן

גיא סמט: ברור, החוק חל על המדינה

גיא סמט:  אבל לעודפי עפר אין כרגע פתרון

גיא סמט:  אבל אני רוצה להסביר גם את הבעיה בעודפי עפר

רותם ידלין: אז אדוני, אני אסיים, כמה הערות קטנות

רותם ידלין:  אדוני יושב הראש, זה מה שחשוב

רותם ידלין:  חשוב שלא תסיימו את החוק הזה בלי התייחסות לעודפי עפר

רותם ידלין:  הייתה התייחסות בהצעות החוק הראשוניות שהמשרד יזם

רותם ידלין:  אנחנו יודעים שהמשרד יודע לתת את הגידור הנדרש בשביל שזה יהיה רק על אדמה מתוך חפירות

רותם ידלין:  אבל אנחנו רק בונים ובונים

רותם ידלין:  בונים במודיעין, זה מגיע אלינו

רותם ידלין:  אל השטחים החקלאיים שלנו

רותם ידלין:  בונים בבית שמש זה מגיע למטה יהודה

רותם ידלין:  אנחנו חייבים שתייחסו גם לעניין הזה

רותם ידלין:  זה פוגע בניקוזי נחלים

יעקב אשר: הלאה, הובן

רותם ידלין: הלאה

רותם ידלין:  הדבר הנוסף זה קרן הניקיון

רותם ידלין:  הציפייה שלנו היא שיהיה מענה בקרן הניקיון

רותם ידלין:  אני יודעת שגברתי השרה ואדוני המנכ"ל, רשמתי את ההערה מלפני הדיון שתהיה לזה התייחסות

רותם ידלין:  אנחנו צריכים שתתנו לנו יד במצ'ינג לדוגמה

רותם ידלין:  לניקיון של השטחים הפתוחים

רותם ידלין:  כי מדינת ישראל נראית נורא

רותם ידלין:       אני כן אגיד שמתקני ההטמנה שנמצאים אצלנו, אני אגיד לך כראש רשות, יש לי מתקן הטמנה גדול ומשמעותי במרכז הארץ

רותם ידלין:  בסביבתו תופעת השפיכה היא עצומה

רותם ידלין:  כי יוצאים אותם קבלנים למתקן האשפה, הם רק לא מגיעים אליו

רותם ידלין:  רגע לפניו הם סוטים וזורקים את זה בשטחים הפתוחים

רותם ידלין:  עכשיו, מה אנחנו רואים כרשות עם מתקן הטמנה כזאת? כלום

רותם ידלין:  שום דבר

רותם ידלין:  נכון? בקושי ארנונה

רותם ידלין:  בסדר? הרבה מאוד פעילות אכיפה זה מוציא מאתנו

רותם ידלין:  ולכן תנו לנו תעדוף

רותם ידלין:  כי אנחנו לא שלחנו את זה לרשות אחרת

רותם ידלין:  השארנו את זה אצלנו ברשות, את מתקן ההטמנה

רותם ידלין:  תנו לנו עזרה בניקיון, לרשויות שיש להן מתקני הטמנה

זאב אלקין: זה רלוונטי רק אחרי שהחוק יעבור

רותם ידלין: אז הנה, אני אסכם את זה

רותם ידלין:  אנחנו פה בשביל לתמוך בכם ולהגיד תודה

רותם ידלין:  ולהגיד שהחוק הזה חשוב

רותם ידלין:  אנחנו זועקים עליו כבר הרבה מאוד שנים

רותם ידלין:  תודה למשרד להגנת הסביבה, תודה לגברתי השרה שאתם מקדמים אותו

רותם ידלין:  אנחנו נעזור בכל מה שצריך

יעקב אשר: אוקיי, תודה רבה

יעקב אשר:  ניב ויזל

ניב דוד ויזל: ניב ויזל, ראש מועצת מטה יהודה

יעקב אשר: רק לא לחזור על הדברים

ניב דוד ויזל: אני לא אחזור

ניב דוד ויזל:  אז קודם כל, לפני הכול, אנחנו בעד החוק

ניב דוד ויזל:  בסדר? ואני רוצה לברך את השרה ואת גיא המנכ"ל ואותך, ראש הוועדה

ניב דוד ויזל:  וכמובן את חברי אלקין, שביקש את החוק ומעביר אותו

ניב דוד ויזל:  אז קודם כל, ישר כוח מכולנו

ניב דוד ויזל:  מזה אני מתחיל

ניב דוד ויזל:       עכשיו תראו, אם לא ייכנס עודפי עפר אז כל פסולת הבניין תהפוך לעפר

ניב דוד ויזל:  אל תהיו תמימים

ניב דוד ויזל:  את תהיו תמימים

ניב דוד ויזל:  ואז אין כלום

ניב דוד ויזל:  ולכן להכניס דחוף עפר

ניב דוד ויזל:  אחרת לא עשינו כלום

ניב דוד ויזל:  אף אחד פה שלא יהיה תמים

ניב דוד ויזל:  חברים, אני באתי לפה עם נתונים: 2

ניב דוד ויזל: 5 מיליון שקלים אני מוציא בשנה, רק מטה יהודה, 2

ניב דוד ויזל: 5 מיליון שקלים רק על פסולת בנייה שהיא לא בתוך היישובים

ניב דוד ויזל:  אני עוד לא מדבר על בתוך הישובים שזה כולל הטמנה

ניב דוד ויזל:  2

ניב דוד ויזל: 5

ניב דוד ויזל:  אני לא רוצה שקל, אני רוצה שתורידו לי את ה-2

ניב דוד ויזל: 5 מיליון שקלים האלה

ניב דוד ויזל:  וזו תוספת למה שאמרה רותם

ניב דוד ויזל:       דבר שני אני רוצה להגיד שאנחנו אפילו חוקרים פרטיים, עזרנו למשטרה

ניב דוד ויזל:  ואני מצדיק את כל מה שאת אומרת במיליון אחוז

ניב דוד ויזל:  אומר לכם אצלי מקרוב, אין בחוק הזה שום דבר שנותן קנס גם למי שעוזר לאותה הובלה ועושה על זה כסף בתוך הישובים שלנו

ניב דוד ויזל:  יש כאלה, בואו לא נהיה תמימים

ניב דוד ויזל:  אני פה בשביל להגיד לכם יש

ניב דוד ויזל:  תעזרו לנו לעזור לכם

ניב דוד ויזל:  זה לא מופיע

ניב דוד ויזל:  צריך להוסיף את זה

ניב דוד ויזל:       ואני נמצא, חברים, אצלי תושבים הלכו פצועים לבתי חולים כי חטפו מכות מאותם אנשים

רותם ידלין: עובדים שלנו

ניב דוד ויזל: לא רק עובדים ולא רק פקחים

ניב דוד ויזל:  רגע

ניב דוד ויזל:  גם תושבים אוהבי איכות סביבה שנעמדים מול המשאיות האלה והמשטרה לא יכולה כי החוק לא מאפשר לה

ניב דוד ויזל:  לא בגלל שהיא לא רוצה

ניב דוד ויזל:  הם איתנו שם והחוק היום לא מאפשר

ניב דוד ויזל:       אני רוצה להמשיך כבודו, רק דברים שלא נאמרו

ניב דוד ויזל:  אני לא נעים לי מכבוד השרה, אנחנו ידידים וחברים טובים, ואני באמת מצדיע למה שהיא עושה

ניב דוד ויזל:  אבל אני צריך להיקרא כל הזמן ללא נעים, לשימועים

ניב דוד ויזל:  מהמשטרה הירוקה

ניב דוד ויזל:  כי המשטרה הירוקה יש לה שניים שלושה תקנים בקושי, לכל הדרום

ניב דוד ויזל:  ומה שנשאר להם זה רק להוציא לי צווים

ניב דוד ויזל:  איך אני יכול עם הפיקוח המסכן על 550,000 דונם? זה פשוט לא נורמלי

ניב דוד ויזל:  זה לא הגיוני

ניב דוד ויזל:  אני רק מוסיף דברים על מה שאמרה רותם

ניב דוד ויזל:       אני רוצה להגיד עוד דבר

ניב דוד ויזל:  אין היום, כבוד יושב הראש, אין היום שום משילות בנושא הזה

ניב דוד ויזל:  ודמי החסות, שלא דיברו עליהם, הם כבר במרכז הארץ

ניב דוד ויזל:  תפסיקו לעצום עיניים

ניב דוד ויזל:  בסדר? זה דבר נוסף

יעקב אשר: דבר אחרון

ניב דוד ויזל: רגע

ניב דוד ויזל:  אני רק אגיד עוד שני דברים שלא נאמרו ואני מכבד שאתה רוצה, זה יהיה קצר

ניב דוד ויזל:       אני אומר, זה רק תחילת הדרך

ניב דוד ויזל:  כי היום לוקחים את כל האשפה של כולנו, שופכים אותה, מזהמים, כמו שאמרה השרה, את הכול

ניב דוד ויזל:  מזהמים את כל כדור הארץ

ניב דוד ויזל:  ועכשיו גם לוקחים את הפלסטיק, מערבבים אותם עם הכול

ניב דוד ויזל:  ואנחנו עוד עושים הדרכות בבתי ספר להזיז את הפלסטיק, איכות סביבה

ניב דוד ויזל:  חברים, זה נטמן באותו מקום

ניב דוד ויזל:  חבר'ה, אנחנו יורים לעצמנו, ארץ ישראל מזוהמת ומזהמת ואני אומר לכם, זה רק תחילה

ניב דוד ויזל:  אנחנו בעד

ניב דוד ויזל:  אני מבקש מכבוד השרה לא לעצור

ניב דוד ויזל:  להמשיך

ניב דוד ויזל:  ודבר אחרון, לעזור לנו בוועדות התכנון, עד הוועדה הארצית בשביל לעשות עוד מתקנים שנוכל לעזור לכם

ניב דוד ויזל:  תודה רבה מאוד

יעקב אשר: אוקיי, תודה רבה

יעקב אשר:  אני מבקש, אדוני המנכ"ל, ירשום לך את ההערות

יעקב אשר:  במיוחד בקטע הזה של העפר

עידית סילמן: כבוד יושב הראש, אני מתנצלת, אני פשוט חייבת לצאת

עידית סילמן:  היה חשוב לי לשמוע את ראשי המועצות

יעקב אשר: תודה רבה לך

יעקב אשר:  אתה נשאר איתנו כאן

יעקב אשר:  אוקיי, התאחדות קבלני השיפוצים

יעקב אשר:  נטלי ויינשטיין, מנכ"לית

נטלי שמעון ויינשטיין: שלום, תודה רבה על זכות הדיבור

נטלי שמעון ויינשטיין:  אמר אדוני יושב ראש הוועדה קודם בנוגע להתייחסות פסולת משיפוצים

נטלי שמעון ויינשטיין:  אז אנחנו נגיד קודם כל שאנחנו בהחלט תומכים בהסדרה ואנחנו מברכים על הצעת החוק ועל הניסיונות החוזרים והנשנים של המשרד להגנת הסביבה להסדיר את הנושא הכאוב הזה

נטלי שמעון ויינשטיין:       אנחנו כן נבקש שתהיה התייחסות גם לפסולת משיפוצים

נטלי שמעון ויינשטיין:  זה לא רק פסולת מאתרי בנייה, שרלוונטית, גם ראינו במצגת של מנכ"ל המשרד שיש התייחסות לכך

נטלי שמעון ויינשטיין:  אבל אין מענה כרגע

נטלי שמעון ויינשטיין:  ואנחנו כן נשמח שיהיה את המענה הזה ברשויות המקומיות

נטלי שמעון ויינשטיין:  כדי שיהיה לקבלני השיפוצים מקום נגיש לשפוך את הפסולת לשיפוצים

זאב אלקין: הבאלות מה שנקרא

נטלי שמעון ויינשטיין: אז אנחנו ממש מבקשים שתהיה התייחסות לזה

יעקב אשר: משהו מקומי יותר

יעקב אשר:  אולי רשות מקומית יכולה

נטלי שמעון ויינשטיין: ככל שזה יהיה יותר מקומי, יותר נגיש, כך אנחנו נמצא את הפתרונות האלה

נטלי שמעון ויינשטיין:  כי מדובר על שקים, על באלות, לא על כמויות מאוד גדולות

נטלי שמעון ויינשטיין:  ולא כל קבלן שיפוצים יוציא את הסכומים המאוד מאוד גדולים לנסיעות רחוקות

נטלי שמעון ויינשטיין:  אז זו הבקשה שלנו ואנחנו בהחלט תומכים במהלך

נטלי שמעון ויינשטיין:  תודה רבה

יעקב אשר: תודה רבה

יעקב אשר:  עוד מישהו ממשרדי הממשלה? משרדי הממשלה לא

יעקב אשר:  אז אם ככה, נמשיך הלאה

יעקב אשר:  יפעת מאירוביץ', עיריית ראשון לציון? נאלצה ללכת, אוקיי

יעקב אשר:  נציגת השלטון המקומי

מאיה קרבטרי: תודה רבה

מאיה קרבטרי:  מאיה קרבטרי, מרכז השלטון המקומי ופורום ה-15 ואציין לפרוטוקול, בגלל שיושב הראש, שאלת, שנמצאות איתי גם חברותיי מהמרכז השלטון המקומי קרנית גולדווסר והילה זהבי לידי

מאיה קרבטרי:  אני אדבר רק אני כדי שזה יהיה קצר

מאיה קרבטרי:       אז בקצרה, רצינו לומר, אנחנו אכן מברכים על הצעת החוק

מאיה קרבטרי:  מקווים שהוא מאוד יקודם, מברכים את השרה

מאיה קרבטרי:  ואגב, אלקין שהיה השר הקודם שגם קידם את החוק

מאיה קרבטרי:  באמת, הרבה שנים עובדים עליו במשרד בנושא וכבר יש לנו חברים טובים במשרד

מאיה קרבטרי:  המון שעות גיא ואורי בנושא הזה

מאיה קרבטרי:       אנחנו בהחלט תומכים במה שאומרים חברינו במרכז השלטון האזורי

מאיה קרבטרי:  יש כאן לקיחת אחריות משותפת

מאיה קרבטרי:  הרבה מהפסולת נוצרת בישובים היותר עירוניים והיא מושלכת בשטחים הפתוחים

מאיה קרבטרי:  וכמו שאמר יושב הראש, גם אצלנו

מאיה קרבטרי:  לכולנו יש אינטרס שהמעגל הזה ייסגר ואנחנו רוצים לקדם את זה

מאיה קרבטרי:  אנחנו נעשה שיח מהיר, נמשיך את השיח המהיר עם המשרד להגנת הסביבה, לגבי מספר סוגיות שמטרידות אותנו, שהן לא סוגיות הליבה, אלא מספר סוגיות

מאיה קרבטרי:  אני רק אמנה בכותרות כדי שיהיה לפרוטוקול

מאיה קרבטרי:       כמובן ערמות העפר, לא צריך להכביר, כבר נאמר

מאיה קרבטרי:  גם כל מיני שינויים לגבי הסדרה של תהליך רישוי העסק, יש לנו כל מיני הצעות בעניין הזה

מאיה קרבטרי:  הוראות בעניין הצבת המכולה, במיוחד בכל מה שנוגע לממשק מול הרשות המקומית והסמכות שלנו לקבוע תנאים כאלה ואחרים

מאיה קרבטרי:  חוק העזר, אנחנו היינו רוצים שלא תצטרך השרה לאשר כל חוק עזר שוב ושוב, במיוחד אם יש חוק עזר, אם הם גנריים, אם הם דומים אחד לשני

מאיה קרבטרי:  אין סיבה שכל עירייה תצטרך לעשות את התהליך הזה

מאיה קרבטרי:  אנחנו יודעים כמה הוא מעכב את הביצוע של החקיקה

מאיה קרבטרי:  אז היינו רוצים להגיע גם כאן לאיזה שהוא הסדר

יעקב אשר: השאלה אם בעקבות החקיקה הזאת תצטרכו לשלם חלק לדעתם? אז אם כך, אולי צריך ללכת באמת על הליך

מאיה קרבטרי: בדיוק

מאיה קרבטרי:  שוב, אנחנו נדבר על זה, בשמחה

יעקב אשר: אז ליצור איזה שהוא סט אחד

גיא סמט: חוק עזר אחד כאילו?     

מאיה קרבטרי: זה יכול להיות חוק עזר, זה יכול להיות כל מיני אפשרויות

יעקב אשר: בחלק הזה

יעקב אשר:  זה לא ייכנס לכל

מאיה קרבטרי: המטרה היא לקצר תהליכים

זאב אלקין: אגב, יכול להיות, אני לא יודע אם יש כזה מנגנון משפטי

זאב אלקין:  אבל אם אפשר כנספח לחוק להכניס נוסח של חוק עזר

זאב אלקין:  במידה והרשות מאמצת אותו כמות שהוא, הוא לא ידרוש את חתימת השרים

זאב אלקין:  זה יזרז מאוד

מאיה קרבטרי: מאוד

גיא סמט: מאוד טוב

זאב אלקין: ואז הרשות שתרצה לסטות היא כבר תגיש לחתימות השרים

זאב אלקין:  אם יש מנגנון כזה זה יכול לזרז

מאיה קרבטרי: משמעותי מאוד

יעקב אשר: אני אגיד לך למה, כי בסוף זה צריך לחכות לאישורים

יעקב אשר:  והאישורים אחר כך צריכים לעבור ועדות

מאיה קרבטרי: בין שנתיים לשלוש, אדוני יושב הראש

גיא סמט: - - - יחול מיד

גיא סמט:  כל ההתאמות הן יהיו - - -     

יעקב אשר: כן, אבל ההתאמות האלה לפעמים - - -     

גיא סמט: זה לא ימנע מהחוק

קריאה: אדוני יושב הראש, זה רעיון טוב לדיון בוועדה באופן כללי

קריאה:  שאפשר יהיה להחיל חוקים אוטומטית

קריאה:  לא, זה בשבילך

יעקב אשר: תאמיני לי, כשאני שומע רעיון טוב אני מאמץ אותו

קריאה: הנה, רעיון טוב ואני יודעת שתאמץ אותו

יעקב אשר: ולזכור לשבח את מי שאמר אותו

קריאה: רעיון טוב ואנחנו יודעים שתאמץ אותו

יעקב אשר: סיימת?     

מאיה קרבטרי: רק שני דברים אחרונים

מאיה קרבטרי:  מילה אחת לגבי הנושא של הרשויות המקומיות שמאמצות הסדר אחר

מאיה קרבטרי:  זה הוצג בתור משהו רגע, שלילי

מאיה קרבטרי:  זה לא נכון

מאיה קרבטרי:  יש הרבה רשויות, מספר רשויות שלקחו אחריות

מאיה קרבטרי:  גם אזוריות, גם עירוניות

מאיה קרבטרי:  לקחו אחריות, אימצו הסדר משלהם וכבר פועלות

מאיה קרבטרי:  והמטרה של מתן אפשרות לרשות מקומית ליצור הסדר משלה הוא לא כדי לעודד עבריינות

מאיה קרבטרי:  אדרבא, כדי לקחת אחריות ושההסדר יהיה מותאם לאופי של הרשות המקומית

מאיה קרבטרי:  ולכן צריך לאפשר את זה ולא לעכב את זה מבחינתנו

מאיה קרבטרי:       וכמובן הסיפור של העיצומים על רשויות מקומיות

מאיה קרבטרי:  אבל זה באמת, נצלול לזה

יעקב אשר: אוקיי

יעקב אשר:  אני שואל שאלה, כי יש פה עוד ארגונים וזה, ואני אתן לכולם

יעקב אשר:  האם יש גם אנשים מהתחום של המובילים? זהו, כי לא נרשמו

יעקב אשר:  בעלי אתרים? איפה נרשמתם?      

ניסים חלימה: בטבלה הארוכה

יעקב אשר: אוקיי

יעקב אשר:  תתחיל, בבקשה

יעקב אשר:  שם ומאיפה ואת המיקרופון אליך

ניסים חלימה: שמי ניסים חלימה

ניסים חלימה:  המשפחה עוסקת בתחום כבר 40 שנה

ניסים חלימה:  אני מדבר בשם ארגון המובילים, שהוא עמותה רשומה

ניסים חלימה:  ואם אפשר, אם זה לא טרחה, הייתי רוצה לקבל את השקף שבו המנכ"ל סמט התמקד במיוחד

ניסים חלימה:  זה השרשרת של ההובלה

ניסים חלימה:  אם אפשר להעביר, זה מאוד חשוב

יעקב אשר: אם זה אפשרי, אז כן, מה קרה? מה?      

ניסים חלימה: כן, זה יהיה אמצעי המחשה פשוט

יעקב אשר: הנה, הוא קיים, זהו

ניסים חלימה: אז אני אומר לאדוני, אני גם קראתי את הצעת החוק

ניסים חלימה:  ויחד עם השקף הזה אני יכול לומר שיש כאן הכתרה, הכתרה של גופים פרטיים כבעלי הון חדשים

ניסים חלימה:  אוקיי? יש פה עניין של ריכוזיות באופן אקספוננציאלי

ניסים חלימה:  זאת אומרת, זה לא היה

ניסים חלימה:  יש פה פרק חדש בפגיעה בחופש העיסוק

ניסים חלימה:  עכשיו, אנחנו לא נגד החוק

ניסים חלימה:  לא נגד התיקון, לא נגד הסדרה

ניסים חלימה:  וכמו שאמרתי בתחילת דבריי, העסק שבו המשפחה עובדת, אנחנו מפנים פסולת כבר 46-47 שנה

ניסים חלימה:  אני בן 44

ניסים חלימה:  ולכן אנחנו למשל כחברה אנחנו מוסדרים

ניסים חלימה:  וגם חברי כאן מנהל עסק מוסדר

ניסים חלימה:  ובוודאי שיש בעיה

ניסים חלימה:  אנחנו גם סובלים ברמה עסקית, אבל זה לא העניין

ניסים חלימה:  כי מולנו מתחרים פיראטים

ניסים חלימה:  ולכן הם יותר רווחיים ונותנים מחירים זולים יותר

ניסים חלימה:       אבל לא זה העניין

ניסים חלימה:  העניין הוא שהתרשים הזה אומר לי לסגור את העסק מחר ולפטר את כל העובדים

ניסים חלימה:  וכמוני יש, המנכ"ל בעצמו אמר, מעל 1,000

ניסים חלימה:  בואו נגיד 500 מוסדרים, בוודאי שיש

ניסים חלימה:  אנשים שומרי חוק

ניסים חלימה:  מחזירים את המע"מ, משלמים ביטוח לאומי ומס הכנסה

ניסים חלימה:  ופה יש פה נקודה מאוד מאוד חשובה

ניסים חלימה:  כי כשאני קורא את החוק, ואני מפנה את אדוני לסעיף 7(ב) חובת רישוי מפעיל

ניסים חלימה:  "לא יפעיל אדם בעצמו או באמצעות אחר", ואני ממשיך, "אלא אם כן יש בידו רישיון וכן מהו מוביל מורשה", שעם זה אין לי בעיה, כי אני מוביל מורשה

ניסים חלימה:  כמובן אני רשום בספרים של המדינה

ניסים חלימה:  גם אם זה במשרד הרישוי, משרד התחבורה

ניסים חלימה:  איכות הסביבה אם יש כזה איזה שהוא פנקס, אז בוודאי אני רשום שם

ניסים חלימה:  ובכלל סעיף 7(א) וסעיף 7(ב) הוא הבעיה שלנו

ניסים חלימה:  כי מה הם בעצם אומרים? ואת זה אמר המנכ"ל סמט יפה מאוד והתרשים אומר את זה

ניסים חלימה:  הוא אומר כזה דבר: ברמה הפרטנית החברה שלי נותנת שירות אך ורק לחברות גדולות

ניסים חלימה:  אנחנו לא נותנים שירות למשפצים

ניסים חלימה:  זה מודל עסקי מסוים

ניסים חלימה:  אז אם אני לוקח חברה גדולה, דניה, אלקטרה, סולל בונה ועוד הרבה חברות גדולות אחרות, כשאנחנו עובדים איתן, החברות הגדולות האלה, הן מחויבות לטופס 4

ניסים חלימה:  טופס 4 מופיע בשקפים של המשרד להגנת הסביבה

ניסים חלימה:  זאת אומרת, זאת ההסדרה אצלי

ניסים חלימה:  אני לא אקבל כסף, אני מקבל כסף חודשי, אבל אני צפוי לתביעה ענקית אם סולל בונה יגידו לי אנחנו מחכים למסירה של טופס 4, תביא לנו את האישור של ההטמנה

ניסים חלימה:  וזה מה שאנחנו עושים

ניסים חלימה:  שנה-שנה, עשרות של שנים

ניסים חלימה:  ומה שקורה כאן זה שהמדינה אומרת נכון, קשה לי לפקח על כל השוק

ניסים חלימה:  אז מה אני עושה? אני אפגע בכולם

ניסים חלימה:  גם בטובים וגם בלא טובים

ניסים חלימה:  וזה הדבר שהוא לא מקובל

ניסים חלימה:       עכשיו, אנחנו מתנגדים להצעה הזאת כפי שהיא

ניסים חלימה:  אבל אם ייכנסו תיקונים להצעה הזאת שבאופן כזה שבתוך השרשרת שבין יצרן הפסולת, בין היזם, בין אם זה מישהו שמחליף אמבטיה או בונה עוד מגדל עזריאלי, כן? בינו לבין תחנת המעבר, החולייה של ההובלה צריכה להישאר חופשית

ניסים חלימה:  אין לי בעיה שהיא תהיה מפוקחת, אבל היא צריכה להישאר חופשית

ניסים חלימה:  איך אני עושה את זה? שוב פעם, אותו יצרן פסולת, הוא מתקשר עם תחנת מעבר, עם אותו בעל רישיון

ניסים חלימה:  אבל הוא חופשי לבחור לעצמו מוביל

ניסים חלימה:  ובאופן, זה לא החוק, לא

ניסים חלימה:  כי המנכ"ל סמט בעצמו אמר שהוא מבקש, שהוא מבקש, אותו בעל רישיון, אני קורא לו אחד שזה בפיס, אפילו הפיס זה אגורות לעומת מה שיהיה בעל הרישיון כאן

ניסים חלימה:  והוא זה שיהיה אותו פריץ ברישיון ואני אצטרך לחזר אחרי הפחים שלו ולעבוד אצלו

ניסים חלימה:       עכשיו, ראינו במפה שיש כמה עשרות של תחנות

ניסים חלימה:  יש כ-35 תחנות, בין אם בהקמה, בין אם קיימות

יעקב אשר: הקיימות

ניסים חלימה: ויש, חברים, הכול מפי הסוס

ניסים חלימה:  אני שומע כרגע את המנכ"ל וגם קורא את הסוס

גיא סמט: אז הסוס אומר שיש 35

ניסים חלימה: יפה, יפה

ניסים חלימה:  רגע בבקשה

ניסים חלימה:  ואז אני לוקח את אולם מעל 1,000 שחקנים, מעל 1,000 שחקנים

ניסים חלימה:  והם הופכים להיות העגלונים של אותם פריצים

ניסים חלימה:  לא יעזור

ניסים חלימה:  עכשיו, כשאני בחוקי התחרות, ויש כאן את הנציגה, אני בא ואומר, אני לא כלכלן בהכשרתי, אני אחד מתוך 35 בעלי מזל

ניסים חלימה:  ועכשיו יש 1,000 שחקנים שמשחרים לפתחי

ניסים חלימה:  כמה אתה נותן? 500 על הובלה? כמה אתה נותן? 400, 300, 200

ניסים חלימה:  אחרי שנה שנתיים החבר'ה האלה ייפלטו, הם לא יתקיימו

ניסים חלימה:  כי אין להם שום הצדקה כלכלית להתקיים

יעקב אשר: אבל גם היום יש לך תחרות

יעקב אשר:  רגע, סליחה

ניסים חלימה: היום אני עומד יפה מאוד בתחרות

יעקב אשר: גם היום דניה יכולה להגיד לך, דניה אומרת לך רגע, כמה אתה, כמה הוא, בודקת

ניסים חלימה: אין לי בעיה עם תחרות אדוני

יעקב אשר: אלא?     

ניסים חלימה: אין לי בעיה עם תחרות

יעקב אשר: אני הבנתי את הבעיה העקרונית

ניסים חלימה: מרגע שחברות גדולות, אני עכשיו מסתכל על עצמי

ניסים חלימה:  מרגע שיצרן פסולת אין לו בחירה של 1,000 שחקנים, יש לו בחירה רק של בפוטנציאל 35

ניסים חלימה:  אבל אם מישהו בונה בתל אביב אז הפוטנציאל שלו הוא בערך 10 שחקנים, אולי 5 שחקנים

ניסים חלימה:  5 בעלי רישיון

ניסים חלימה:  אבל עד עכשיו יש לו כ-500 מובילים שהוא יכול לבחור בהם

ניסים חלימה:  למשל אני נותן שירות לעשרות חברות גדולות

ניסים חלימה:  הם אומרים לי מזל טוב, יש לנו פרויקט חדש, בחרנו בך

ניסים חלימה:  ובדרך כלל מה שקורה זה שהן אומרות לי עכשיו אנחנו מבקשים שתיתן לנו אישור שהתקשרת עם תחנת מעבר

ניסים חלימה:  הם נותנים לי טופס

ניסים חלימה:  בטופס הזה, זה נקרא טופס כמויות ושם כתוב כמה טון צפוי לצאת מאותו אתר

ניסים חלימה:  אני לוקח את עצמי עם פנקס צ'קים

ניסים חלימה:  הולך לתחנת מעבר, משלם לה על השוברים

ניסים חלימה:  הם נותנים לי את האישור שהתקשרתי איתם ואת זה אני מעביר לאותו יזם

ניסים חלימה:  בדיוק

ניסים חלימה:  עכשיו, ברמה השוטפת יש עליי פיקוח הכי כואב

ניסים חלימה:  אני צריך להציג להם חשבוניות, תעודות משלוח ותעודות משקל

קריאה: אבל זה לא עובד

ניסים חלימה: אצלי זה עובד מצוין

יעקב אשר: סליחה, סליחה

יעקב אשר:  מה קרה?     

ניסים חלימה: בזה אני מסיים

ניסים חלימה:  אנחנו לא מתנגדים להסדרה

ניסים חלימה:  זה טוב לנו שעבריינים ייצאו מהשוק

ניסים חלימה:  טוב לי בתור עסק פרטי שעבריינים ייצאו מהשוק

ניסים חלימה:  אבל חייבים לשמור על חופש העיסוק

ניסים חלימה:  אי אפשר להקריב אותו על המזבח הזה רק בשביל שלמדינה יהיה קל

יעקב אשר: אני מדבר, בוא, עזוב את הכותרות רגע

ניסים חלימה: הם לא כותרות

ניסים חלימה:  אלה סעיפי החוק וזה מה שהמנכ"ל סמט אומר

יעקב אשר: אני יותר מתחבר, בואו חבר'ה, מספיק

יעקב אשר:  סמט לא סמט, תרגיעו, הכול בסדר

ניסים חלימה: לא, אני מכבד

יעקב אשר: כל אחד פה הוא איש ציבור שיש לו את הדברים שלו שהוא צריך

ניסים חלימה: אני מציין בסך הכול את שמו

יעקב אשר: ואנחנו נמצאים פה בשביל הציבור

יעקב אשר:  אני רק אומר דבר אחד, שמענו בקשב את הדברים שלך

יעקב אשר:  אנחנו נשמח ונרצה שתלוו גם את הדיונים עצמם על הניסוחים עצמם

יעקב אשר:  אנחנו נמצא לחפש פתרונות לדברים הללו, כדי שלא לעשות דבר טוב ובתוכו לעשות דברים רעים

יעקב אשר:  לפעמים צריך לקבל החלטה שקצת, שהרבה טוב ולפעמים צריך לחשוב שאפשר לוותר על טיפה חלילה רע שעושים

יעקב אשר:  אבל אפשר גם למנוע

יעקב אשר:       לכן אני אומר, אני אהבתי את המשפט שכן אמרת, שאני מצפה לראות תיקונים

יעקב אשר:  לא אהבתי את הסיום שלו, כי כבר הכרזת איזה תיקון אתה רוצה

יעקב אשר:  אנחנו נדבר, אנחנו נפתח כאן את הדיונים בדברים הללו ונמצה אותם

ניסים חלימה: מכל מקום, בזה נסיים, סעיפי החוק, במיוחד סעיף 7 ויש עוד סעיפים בתחילת החוק, ששם מדברים, אדוני, אני מתנצל שאני ככה קוטע, פשוט זמני קצר מאוד

יעקב אשר: כי אתה לא מכיר את התהליך

יעקב אשר:  כי אין חוק שנכנס ויצא אותו דבר כמו שהוא

ניסים חלימה: בוודאי, גם יש תקנות אחר כך

ניסים חלימה:  וגם על זה נתווכח

ניסים חלימה:  אבל אני רק בא ואומר שהלשון של ההצעה הזאת אומרת לי מחר תסגור את השערים ותפטר את העובדים שלך

יעקב אשר: אמרת את זה בהתחלה

יעקב אשר:  תודה רבה

יעקב אשר:  אני מבין שדיברת בשם המובילים?     

ניסים חלימה: נכון, בשם המובילים

יעקב אשר: בעלי הזה

יעקב אשר:  שאלתי, בבקשה

אסף דוד: אנחנו מגדירים את עצמנו קהילת מחזור הבנייה

יעקב אשר: לפני שאתה מגדיר את עצמך, שם ותפקיד

יעקב אשר:  מה אתה עוסק?     

אסף דוד: קוראים לי אסף דוד

אסף דוד:  אני מגדיר את עצמי מומחה לניהול פסולת

אסף דוד:  אני רוצה לדבר בשם כל אתרי הקצה, כל תשתיות הקצה

אסף דוד:  אנחנו קהילה, קבוצת ווטסאפ אצל אורי טל, קהילת מחזור הבנייה

אסף דוד:  ביקשתי לדבר בשמם

אסף דוד:  לא התאגדנו, אוקיי?      

יעקב אשר: זה גם מחזור וגם הטמנה

אסף דוד: כן, כן

אסף דוד:  כל מי, נקרא לזה אתרי הקליטה שקולטים את הפסולת

אסף דוד:  אנחנו קודם כל מברכים על החוק

אסף דוד:  הוא לא מושלם, יש מלא חורים

אסף דוד:  אבל עדיף כרגע מה שיש זה באמת קטסטרופה

אסף דוד:  ואני רואה בחוק הזה איזה שהוא צעד ראשון שממנו נוכל להתקדם

אסף דוד:  עלו פה רוב הדברים, כן? אי אפשר לסגור את החוק הזה בלי לתת מענה לכל הזרמים שנכללים בפסולת בניין

אסף דוד:  אם זה עודפי עפר שדיברו חברים מהרשויות וחומרי הריסה

אסף דוד:  פסולת תעשיות בנייה זו פסולת יותר גדולה מכל זרמי הפסולת והיא לא מוסדרת והיא מושלכת ברובה בתוך מחצבות

אסף דוד:  אוקיי?     בקיצור, מדובר בחמישה-שישה זרמים שהם תחת הדבר הזה שנקרא פסולת בניין

אסף דוד:  כולם צריכים להיכנס בפנים

אסף דוד:  וזה יכול לקרות בתקנות

אסף דוד:  לא צריך לשנות את החוק

אסף דוד:  אפשר להסדיר את האירוע הזה

אסף דוד:       חשוב לי לציין שפסולת בניין עבורנו, כולנו כקונצנזוס, זה לא פסולת, זה חומר גלם

אסף דוד:  וחשוב שתדעו שזה גם משאב מוגבל

אסף דוד:  הגענו להישגים מדהימים של מאה אחוז מחזור, אפס הטמנה עם החומר הזה

אסף דוד:  ולא צריך ללכת אחורה

אסף דוד:  אוקיי? גם מטמנות יכולות למחזר ולהגיע למאה אחוז

יעקב אשר: אוקיי, זה ברור

אסף דוד: שנייה אחת, משהו קטן

אסף דוד:  נתקענו במקום אחד

אסף דוד:  נתקענו באיזה שהוא מפגש בין חוקים שצריך גם לזה לתת מענה אולי בתקנות

אסף דוד:  20% מנפח פסולת הבנייה זה אריזות בנייה

אסף דוד:  יש חוק אחר שנקרא חוק אריזות שהיה אמור להסדיר

אסף דוד:  בשבע שנים האחרונות ניסינו להסדיר את האירוע הזה בכל מיני צורות

אסף דוד:  לא הלך

אסף דוד:  נזרקנו מכל המדרגות בכל צורה

אסף דוד:  אז אולי דרך החקיקה הזאת, כי אין לנו השפעה על חוק האריזות, וזה בכלל אינטרסים של תעשיות מזון שהשתרבבו עם המזבלה שלנו

אסף דוד:  זה אי אפשר, זה לא יכול להיות ככה

אסף דוד:  צריך לתת מענה, כמו שדיברו פה על עודפי עפר, גם על אריזות הבנייה

אסף דוד:       דיברתם על שריפות פסולת, זה החומר שנשרף

אסף דוד:  מינרלים לא נשרפים

אסף דוד:  את זה הסדרנו, הפכנו את זה לבטון ירוק ולחצץ

אסף דוד:  אבל את הניילונים שנשרפים בשטחים הפלסטינאים, דיברתם על רשויות מקומיות שנמצאות פה ועיריות שנמצאות פה

אסף דוד:  חבל שלא הבאנו את הרשויות הפלסטינאיות שהן הסובלות העיקריות ב-20 שנה, 15 שנים האחרונות, מהשכלת פסולת פיראטית

אסף דוד:  כי כל המחסומים פתוחים לרווחה

אסף דוד:  פסולת יוצאת חופשי חופשי והפסולת שיוצאת ברובה היא הריסות בנייה

יעקב אשר: שאלה

יעקב אשר:  דקה, דקה

יעקב אשר:  בעניין הזה גיא ישיב לך

אסף דוד: שנייה אחת, אני רק רוצה לסיים

יעקב אשר: אבל לפני שאתה מסיים אני רוצה לשאול אותך גם כן

אסף דוד: בבקשה אדוני יושב הראש

יעקב אשר: בנושא של מחזור מה שדיברת עכשיו על חוק האריזות, זה נושא נפרד שצריכים לתת עליו את הדעת

יעקב אשר:  ואנחנו נשמח מאוד שיעשו משהו בעניין הזה במקביל

יעקב אשר:  כרגע זה לא נכנס להצעת החוק הזאת

יעקב אשר:  עכשיו אני שואל אותך

אסף דוד: לא, אולי לתקנות

יעקב אשר: אוקיי, אבל בוא נחזור לכאן

אסף דוד: שההצעה תעבור כמו שהיא ונתקדם

יעקב אשר: בוא נחזור לדיון שלנו

יעקב אשר:  אני שואל שאלה

יעקב אשר:  אתה בעל אתר, נכון?      

אסף דוד: היום לא, סגרו לי אותו

אסף דוד:  אבל בעתיד כן

יעקב אשר: למה סגרו לך אותו? סתם אני שאלתי

אסף דוד: האמת? מלחמה עם, השוק שלנו מתחרה בבעלי מחצבות

יעקב אשר: הבנתי

יעקב אשר:  אוקיי, לא ניכנס לפרטים

יעקב אשר:  נשאיר את חופש הפרטיות

יעקב אשר:  עכשיו, בדרך כלל אתרים, הם מחזיקים גם מובילים? איך זה עובד? אתה מדבר בתור יושב ראש האיגוד

אסף דוד: אז אני רוצה להגיד חד משמעית, אנחנו רוצים להתמקד בתפקיד שלנו, להיות תעשיינים מתקדמים של מחזור ולא להתעסק בשינוע בפועל

יעקב אשר: שאלתי שאלה

אסף דוד: אין לנו בעיה לקחת אחריות, הנה, אני עונה, אני עונה

אסף דוד:  אין לנו בעיה לקחת אחריות לוגיסטית

אסף דוד:  אין לנו בעיה לתת את השירות, את שירות התכלול

אסף דוד:  אנחנו רוצים שחברינו, חברות פינוי הפסולת יתקדמו, יהפכו להיות חברות לניהול פסולת

אסף דוד:  ייקחו חלק במאמץ, ימשיכו לשתף איתנו פעולה

אסף דוד:  היה סינרגיה מטורפת במשך המון המון שנים

קריאה: אבל אתה בעצמך משנע

אסף דוד: אני גם משנע, וגם אתה יכול להיות ממחזר

אסף דוד:  הכול בסדר, שוק חופשי יש לו שני כיוונים

אסף דוד:  זה לא פועל לכיוון אחד

יעקב אשר: לא, שאלתי, זה מותר

יעקב אשר:  זה לא עבירה על החוק

יעקב אשר:  לכן שאלתי רוב הזה, אני מנסה ללמוד את הסוגייה

יעקב אשר:  למי שלא מבין, אני אמנם הרבה שנים הייתי במקצוע הזה שנקרא פסולת ואשפה, הייתי ראש עיר

יעקב אשר:  וראש עיר, אם הוא לא מבין שזה הדבר הראשון שלו, אז הוא לא ראש עיר

יעקב אשר:  נכון חבריי?     

קריאה: נכון

יעקב אשר: אז אני קצת בא מהתחום, לא עד כדי כך, אין לי כזאת הבנה גדולה

יעקב אשר:  אבל בנושא הזה רציתי לדעת, האם, אתה מדבר שאתה מייצג את כל חברות השינוע

יעקב אשר:  אני רוצה, תן לי אפיון, של המחזור, סליחה

אסף דוד: רובם מחזיקים כמה משאיות בודדות

אסף דוד:  לא משהו שיספיק בשביל לתת מענה לכל הארץ

יעקב אשר: הבנתי

יעקב אשר:  ורוב המסה?     

אסף דוד: אני חושב שאנחנו אחת החברות היותר גדולות מחזיקות שמונה

אסף דוד:  אם מדברים על 1,500 חברות הובלה, אף חברת מחזור לא תגדל לממדים האלה

יעקב אשר: הבנתי

יעקב אשר:  בוא, שאנחנו נבין, שהשולחן יבין

יעקב אשר:  אנחנו מדברים בעצם כרגע המצב הוא שאותם אתרים יש להם נגיד איזה צי מסוים קטן לסגירת חורים כאלה ואחרים

יעקב אשר:  והם בעצם מסתמכים על המובילים הכלליים

יעקב אשר:  תודה, זה מה שרציתי לדעת

אסף דוד: חד משמעית

אסף דוד:  אני רוצה לסיים את מה שאמרתי

יעקב אשר: לא, לא, לא

אסף דוד: אתה קטעת אותי, תן לי לסיים, אדוני

ניסים חלימה: הוא צודק

ניסים חלימה:  בעלי רישיון, 35 בעלי רישיונות - - -     

אסף דוד: חלימה, עכשיו אני חותם לך הסכם איתי

ניסים חלימה: 35 בעלי רישיונות לא יהיו יכולים להפעיל 1,500 משאיות

יעקב אשר: אבל למה אתה חושב, למה אתה חושב שאני לא מבין?     

אסף דוד: גט טקסי מפעילים מספיק מוניות, הם מסתדרים יופי, הכול בסדר

יעקב אשר: אני לא יושב ראש איגוד

יעקב אשר:  חבר'ה, חבל על הזמן

יעקב אשר:  אני רוצה לשמוע אתכם

אסף דוד: אדוני יושב הראש, אני מבקש לסיים, כי קטעתם אותי

יעקב אשר: רגע, שנייה חמוד, שנייה

יעקב אשר:  אני אתן לך לסיים

יעקב אשר:  משפט אחרון תמיד אני נותן

יעקב אשר:  אני רוצה שהדברים יהיו ברורים לנו לקראת הדיונים, גם הפנימיים שלנו וגם בהמשך אחר כך

יעקב אשר:  ולכן, אני יודע לעשות אחת ועוד אחת

יעקב אשר:  רציתי רק לדעת מה המצב היום, שיהיה לי גם בפרוטוקול מה המצב היום

יעקב אשר:  בבקשה, לסיום

אסף דוד: לסיום, תראו, נמצאים פה חברינו מהמשטרה ואני חושב שזה האירוע הכי חשוב

אסף דוד:  שנייה אחת, אדוני יושב הראש, תהיה מרוכז בבקשה

יעקב אשר: אני איתך כל הזמן

יעקב אשר:  חבר'ה, אני לא יכול את כולם

אסף דוד: נמצאים פה החבר'ה ממשטרת ישראל

אסף דוד:  עלה הנושא של, נגעו פה חשבוניות פיקטיביות, פשיעה, עניינים

אסף דוד:  תקשיבו, החבר'ה האלה, העבריינים האלה, מוציאים את המשפחות החוקיות שבאמת עבדו קשה מאוד 20 שנה, הם מוציאים אותנו מהתחום

אסף דוד:  החוק הזה אמור לעזור לנו, אוקיי? וצריך לעבות אותו עם עוד שלייקס ועוד חגורה בשביל שהעבריינים יצאו מהמסגרת

אסף דוד:  וביטחון לאומי, משטרה, תודה מראש על מה שעשיתם עד עכשיו, אבל צריך עוד קצת

יעקב אשר: את ביקשת לדבר? כן, בבקשה

יעקב אשר:  שם ותפקיד לפרוטוקול

שרית כרמי: שרית כרמי, התאחדות הקבלנים

שרית כרמי:  אני סגנית מנהלת אגפי תשתיות ובנייה חוזית

שרית כרמי:       אני מתחברת באמת להמון דברים שאמרו פה, אבל בעיקר קודם כל אנחנו מברכים ומודים על החוק

שרית כרמי:  לשרה, למנכ"ל, לצוות המקצועי של המשרד

יעקב אשר: חברים, בואו נעבור

שרית כרמי: נהדר

שרית כרמי:  אני מסיימת, אל תדאג

שרית כרמי:  אני מתקצרת מאוד

שרית כרמי:       קודם כל, התאחדות הקבלנים היא חלק ממנהלת פסולת שהוקמה וחברה יחד עם התאחדות התעשיינים, איגוד המהנדסים, המועצה לבנייה ירוקה, קבלני השיפוצים ואדם טבע ודין

שרית כרמי:  חשוב להבין את זה, שכולנו ביחד מברכים על הדבר הזה

שרית כרמי:       חשוב להבין דבר נוסף – דיברתם על המצב כיום

שרית כרמי:  המצב כיום הוא מצב של כשל שוק, תהליך מורכב שיש בו הרבה שחקנים ובסוף הקבלן צריך להתמודד עם מכרז שאומר לו אתה תתמודד עם כל המערכת הזאת, בלי כלים אפקטיביים

שרית כרמי:  עם הפשיעה שהזכירו כאן, עם עודפי עפר שגם לא מוקצים להם מקום במסגרת התוכניות והפרויקטים

שרית כרמי:  זאת אומרת, הכול מונח לפתחו של הקבלן בסופו של יום

שרית כרמי:       הצעת החקיקה מבקשת לסדר את שרשרת הגורמים בצורה מסודרת, מפקחת ויעילה

שרית כרמי:  אנחנו בעדה, תודה

יעקב אשר: תודה רבה

חנן פורת: אני גם אשמח להתייחס

חנן פורת:  רשות התחרות

יעקב אשר: רשות התחרות, בבקשה, כן

חנן פורת: כן

חנן פורת:  רוני בן פורת מרשות התחרות

חנן פורת:  אז אנחנו רואים באמת חשיבות בלהשאיר את האפשרות להתקשרות עצמאית עם המובילים בשביל לאפשר תחרות במקטע הזה ולאפשר מחירים נמוכים

חנן פורת:  כמו שהוצג כאן, יש כמה עשרות מתקני טיפול, אבל ברמה האזורית, אם אני קבלן, יצרן הפסולת שצריך להתקשר עם החוליות הבאות בשרשרת, אני עשוי לראות תחרות מועטה יחסית במתקני הטיפול

חנן פורת:  האפשרות לתת התקשרות נפרדת עם המוביל תפתח את המקטע הזה לתחרות רבה יותר ותאפשר מחירים נמוכים יותר

חנן פורת:  ולכן אנחנו רואים חשיבות בלאפשר את זה

יעקב אשר: כן

יעקב אשר:  בסדר

יעקב אשר:  זה ברור

יעקב אשר:  השאלה אם יש דרכים, וזה אני מכווין אותנו להמשך הדרך, כי לא נעשה את זה עכשיו

יעקב אשר:  באמת לגרום לכך

יעקב אשר:  זה או על ידי רשימה של מובילים שהם מורשים, שיש להם רישיונות וכו' וכו'

יעקב אשר:  שם המשחק והפתרון שצריך למצוא בסוף זה שזה לא יהיה מצב שבו מישהו יוכל לנצל את הרצון הטוב שלנו לעשות סדר וניקיון, תרתי משמע, לבוא ולהגיד להם עכשיו אני אוריד לכם מחירים

יעקב אשר:  לא, אני אקח מישהו אחר ואם לא אולי אני אקים בעצמי אם זה יותר שווה לי

יעקב אשר:  את זה אנחנו צריכים לפתור

יעקב אשר:  ואני מתאר לעצמי שיש מגוון של פתרונות שצריך לחשוב עליהם

יעקב אשר:  ולא הייתי מציע לדון בזה עכשיו, כי אני רוצה לשמוע את כולם

יעקב אשר:  אבל בכל זאת, המנכ"ל

גיא סמט: זו הסוגייה בעיניי המהותית ביותר בחוק

יעקב אשר: נכון

גיא סמט: אבל זו הסוגייה שהיא גם הקריטית ביותר

גיא סמט:  עכשיו, יש כל מיני מחשבות או רעיונות איך מייצרים את זה

גיא סמט:  אבל לא נעשה את זה עכשיו

גיא סמט:  נעשה את זה איתך, עם הצוותים, עם מי שתחבר

גיא סמט:  בסדר?     

יעקב אשר: עם השולחן בסוף

גיא סמט: כן

גיא סמט:  זו סוגיה שהיא בלב הזה

יעקב אשר: מה שאומר המנכ"ל מניסיונו הרב – הוא אומר צריך שהדבר הזה בסוף לא יתקע את כל התהליך, כי הוא הדבר הקריטי

יעקב אשר:  הבנו, הפנמנו ונעשה ביחד מאמץ ונעביר ביחד ונמצא פתרונות

יעקב אשר:  כן, בבקשה?     

נעמה אברהמוב: שלום, אני נעמה אברהמוב מאיגוד ערים לאיכות סביבה, יהודה

נעמה אברהמוב:  זה איגוד ערים של שמונה רשויות בחלק הדרומי של יהודה ושומרון, יהודה

נעמה אברהמוב:       אני רוצה קודם כל להגיד שהחוק חשוב, כמו שאחרים אמרו

נעמה אברהמוב:  ואני חושבת שהוא אולי כפי שהוא חשוב למועצות האזוריות הוא חשוב ביתר שאת לרשויות ביהודה ושומרון, שהמשאיות שנמלטות, איכשהו, לא יודעת, לא הצליחו לשפוך בגזר או במקום אחר, באות ועוברות דרך המעברים לתוך יהודה ושומרון ושופכות את זה לאורך הכבישים ביו"ש

נעמה אברהמוב:  וזה מגיע, כמו שדברים אחרים מגיעים, דרך הגבול הדיפוזיבי הזה לתוך ישראל

נעמה אברהמוב:  ולכן חשוב לי גם לבקש או לא יודעת, או לשאול, האם התיקון לחוק הזה באופן אוטומטי יוחל ביהודה ושומרון? אני חושבת שזו נקודה שצריך לענות עליה

יעקב אשר: זו שאלה משפטית שאנחנו צריכים לראות איך אנחנו

נעמה אברהמוב: אז אני מבקשת שזה יהיה מההתחלה ולא שאחר כך נשמע את היועמ"ש, היו"ר, איך הוא מחיל את זה וזה ייכנס לרשימת החוקים הבלתי נגמרת שלא חלה ביהודה ושומרון

נעמה אברהמוב:  זה דבר אחד, בתור נציגת יהודה ושומרון פה

נעמה אברהמוב:       אני גם חושבת, אני חושבת שהמשרד הציג בצורה מופלאה איך החוק הזה מקבל מענה הוליסטי דרך דברים נוספים שהוא עושה

נעמה אברהמוב:  כמו הוצאת קול קורא למערכי פסולת לרשויות

נעמה אברהמוב:  הייתי מציעה עוד איזה מעטפת כזו שהוא ידבר עם חוק התכנון והבנייה

נעמה אברהמוב:  כי גם בחוק התכנון והבנייה יש התייחסויות, אם שני החוקים האלה יודעים לדבר אחד עם השני זה יהיה תועלת

נעמה אברהמוב:       ודבר אחרון, לגבי מה שאמרו פה המובילים והאתרים

נעמה אברהמוב:  אני לא מבינה למה בעצם החוק הזה, יש פה איזה שהוא כשל שוק, כמו שכולנו מבינים

נעמה אברהמוב:  והכשל הזה אפשר לטפל בו בהרבה דרכים

נעמה אברהמוב:  אבל אחת הדרכים היעילות, בהתערבות ממשלתית יחסית קטנה, בהתחשב בחלופות, אני חושבת גם עבורכם, זה האינטגרציה האנכית הזאת של הפעולות

נעמה אברהמוב:  ואני לא ראיתי שהחוק אומר שהמוביל חייב להירשם באתר אחד

נעמה אברהמוב:  מול אתר אחד? אבל לכאורה אתה יכול על המשאית שלך להיות רשום באתר אחת, שתיים, שלוש, ארבע

נעמה אברהמוב:  ולשאת את כל מערכי הרישומים האלה

נעמה אברהמוב:  בסוף תזכור שגם הוא צריך אותך

נעמה אברהמוב:  ואז התחרות הזאת היא בעצם, הרי החובה הזאת היא לא חובה חדשה

נעמה אברהמוב:  היא רק עושה איזה סקייל אחד אחורה

ניסים חלימה: דבר ראשון, לא צריך אותי

ניסים חלימה:  בשביל לפתוח חברה צריך בסך הכול כסף

ניסים חלימה:  אין פה ידע, זה לא הייטק

ניסים חלימה:  אתה מוסיף משאיות

נעמה אברהמוב: לא, אני מדברת על האתר

יעקב אשר: סליחה, סליחה

ניסים חלימה: לא, לא תחרות

ניסים חלימה:  אני מוכן לתחרות

יעקב אשר: לא, לא, רגע

יעקב אשר:  את נגעת בנקודה, היא חלק מהנקודות שצריך למצוא תוך כדי

יעקב אשר:  עידו צ'פניק, משרד הפנים?      

עידו צפניק: תודה רבה

עידו צפניק:  קודם כל, באופן כללי אנחנו חושבים שהתיקון לחוק ראוי ונכון

יעקב אשר: מה תפקידך במשרד הפנים?     

עידו צפניק: אני מנהל תחום בקרה ותקצוב במנהל לשלטון מקומי, אגף בקרה וכלכלה

עידו צפניק:      אז מספר נקודות מצומצם שאנחנו חושבים שנכון לתת עליהם את הדעת

עידו צפניק:  קודם כל, הנטל שמוטל על השלטון המקומי שוב ושוב בחוקי המדינה, תאכפו ותבדקו

עידו צפניק:  ללא שיפוי

יעקב אשר: אומר המנכ"ל שבמקרה הזה זה זניח

גיא סמט: בוא נאמר הנטל שמונח היום על השלטון המקומי הרבה יותר גבוה

גיא סמט:  הרבה הרבה יותר גבוה

קריאה: 2

קריאה: 5 מיליון שקלים בשנה

עידו צפניק: לא, אני מבין

קריאה: רק אצלו, כן? אנחנו מדברים על מיליונים בשלטון המקומי כולו

קריאה:  וגם בקול הקורא של המערכים הרשויות יכולות להחזיק כך

קריאה:           (היו"ר יוראי להב הרצנו)     

עידו צפניק: יש את הנושא של העיצומים

עידו צפניק:  אנחנו חושבים שיש מקום שהעיצומים הכספיים יגיעו לקופת הרשות המקומית שנוקטת אמצעי אכיפה ולא רק למשרד לאיכות הסביבה, ככל שרוצים שהרשויות המקומיות יאכפו

עידו צפניק:  אפשר להשאיר את זה גם למשרד לאיכות הסביבה, זה בסדר

גיא סמט: רגע, הרשויות המקומיות מתנגדות?      

עידו צפניק: אנחנו מציעים שאם יוטל עליהם נטל של אכיפה הם יוכלו לקבל עיצומים

ניב דוד ויזל: לא, אבל לתת תקנים, זה מה שהוא מתכוון

ניב דוד ויזל:  תקנים וכסף

ניב דוד ויזל:  בשביל לטפל בזה

ניב דוד ויזל:  אי אפשר להשאיר אותנו במצב שאנחנו

ניב דוד ויזל:  כבוד יושב הראש זה בדיוק מה שהוא אומר

ניב דוד ויזל:  הוא צודק

יוראי להב-הרצנו: נכון

יוראי להב-הרצנו:  תשלים בבקשה את הדברים

עידו צפניק: הנקודה השנייה זה נושא של, חשש שלנו שעם הגידול בביקוש לאתרי הטמנה גם תעריפי הטמנה יעלו משמעותית וצריך לראות איך אפשר להסדיר פיקוח בדרך כזאת או אחרת

עידו צפניק:  בסוף זה יתגלגל לרשויות ובסוף בסוף זה יתגלגל לתושבים וליוקר המחייה הכללי

עידו צפניק:       והחשש הגדול ביותר שלנו, בהנחה שיוסדר העניין של החקיקה ביהודה ושומרון והוא לא יהפוך להיות החצר האחורית של מדינת ישראל, זה מה קורה בשולי הערים, בשולי הישובים החזקים

עידו צפניק:  שרשויות חלשות לא יהפכו להיות

עידו צפניק:  יכול להיות שירושלים, מטה יהודה יקפידו ויאכפו, אבל אולי באבו גוש וקריית יערים לא יהיה להם את האמצעים

קריאה: זה כבר, זה כבר קורה

יוראי להב-הרצנו: מאה אחוז

יוראי להב-הרצנו:  אני חושב שהדברים ברורים

עידו צפניק: אנחנו חושבים שיש מקום לשקול לעשות אולי איזה שהוא מהלך אזורי

עידו צפניק:  אולי דרך האשכולות ליישם את החוק הזה ובכך אולי להרחיק את השלטון המקומי

ניב דוד ויזל: אתה פותח מקרה שאנחנו נתנגד אליו בכל מחיר, אז זה לא

עידו צפניק: אתה מתנגד

עידו צפניק:  לא אמרתי שאתם חייבים לקבל את מה שמשרד הפנים אומר

יוראי להב-הרצנו: אני מציע שדיון בין משרד הפנים לרשויות המקומיות והאזוריות תעשו בנפרד ותגיעו בפעם הבאה

עידו צפניק: לא, אני לא עושה דיון, אני אומר את העמדה שלנו

יוראי להב-הרצנו: שוב, אתם

ניב דוד ויזל: אתם מייצגים אותנו אבל, לא?      

עידו צפניק: אנחנו הרגולטור

יוראי להב-הרצנו: אתם ביחד, אך נפרד

יוראי להב-הרצנו:  תודה

יוראי להב-הרצנו:  יש לך עוד משהו שתרצה לומר? תודה רבה לך

יוראי להב-הרצנו:  עמיעד כאן?     

עמיעד לפידות: נמצא, תודה

עמיעד לפידות:  עמיעד לפידות, ראש תחום פסולת וקיימות בארגון אדם טבע ודין, וגם חבר במנהלת הפסולת שהוזכרה קודם

עמיעד לפידות:  אנחנו כמובן מברכים על החוק ומבקשים שהוועדה הנכבדת תאמץ אותו

עמיעד לפידות:  אני כמובן ברשותכם, בגלל קוצר הזמן חוסך בברכות ובתודות לכולם, אבל באמת מגיע

עמיעד לפידות:      ומה שחשוב לי להגיד זה שני דברים: אחד זה הנושא הזה של כמויות, פסולת השיפוצים היא גדולה מאוד

עמיעד לפידות:  הרבה יותר ממה שאנשים בדרך כלל חושבים

עמיעד לפידות:  היא בחשבון שעשינו היא לא הרבה פחות מפסולת הבנייה הקונבנציונלית הרגילה של אתרים חדשים

עמיעד לפידות:  במיוחד כשנכנסים יותר ויותר, טוב, לא אכנס לזה

עמיעד לפידות:       הרכב פסולת הבנייה, הוזכר קודם, זה כבר לא רק אגרגטים, יש בזה הרבה מאוד חומרים

עמיעד לפידות:  עולם הבנייה בשנים האחרונות עבר מהפיכה

עמיעד לפידות:  הרכב פסולת הבניין מכיל הרבה הרבה מאוד רכיבים שכששופכים את הפסולת הזאת אז היא כמובן עושה נזק סביבתי אדיר, גם לזה צריך להתייחס

עמיעד לפידות:  אנחנו ממליצים שפסולת העפר תהיה חלק מפסולת הבניין או שתקבל טיפול ראוי

עמיעד לפידות:       והדבר החשוב מבחינתנו זה שהחוק הזה בעצם מאפשר את הפלטפורמה מבחינתנו העתידית שכל ערמת פסולת בניין או עפר שתזוהה על ידי פקח או על ידי תושב תוכל באפליקציה מיוחדת, לחיצה, ומיד בזכות הטכנולוגיה והפיקוח שהחוק הזה מאפשר, אנחנו נדע, המערכת תדע, כל ערמה מי שפך אותה ומתי

עמיעד לפידות:  זאת בעצם השאיפה

יוראי להב-הרצנו: אני חושב שהדברים הם חשובים ואנחנו צריכים לראות איך מחדדים את הנושא של השקיפות והעברת המידע

יוראי להב-הרצנו:  אסף, תרצה לומר כמה דברים, מהחברה להגנת הטבע

יוראי להב-הרצנו:  בבקשה, אסף רוזנבלום

אסף רוזנבלום: תודה רבה

אסף רוזנבלום:  אסף רוזנבלום, מנהל המחלקה המשפטית, החברה להגנת הטבע

אסף רוזנבלום:       אני רואה שיושב הראש יצא, אז בטח אחר כך יסתכל על הפרוטוקול מה אמרתי, אז אני אגיד

יוראי להב-הרצנו: אני אמסור לו

אסף רוזנבלום: אוקיי

אסף רוזנבלום:  אני באופן אישי גם הייתי חלק מכל הגלגולים הקודמים של החקיקה הזאת, הרבה שנים

אסף רוזנבלום:  וכשהתחלנו להתעסק בחוק הבן שלי רק נולד, הוא כבר חגג בר מצווה

קריאה: קרדיט, כתבת את הנוסח הראשון של החוק

אסף רוזנבלום: בסדר, הקרדיט לממשלה

אסף רוזנבלום:  ומה שאני אומר בעצם זה שאפשר להגיע למיליון רעיונות

אסף רוזנבלום:  עברנו כבר כל כך הרבה גלגולים

אסף רוזנבלום:  החוק הזה חייב לעבור

אסף רוזנבלום:  הוא חייב לעבור

אסף רוזנבלום:  אנחנו כבר אחרי כל כך הרבה דיונים, אין חלופות אחרות

אסף רוזנבלום:  אין חלופות

אסף רוזנבלום:  היו חלופות אחרות, הן ירדו מהפרק

אסף רוזנבלום:  המצב הקיים לא יכול להימשך

אסף רוזנבלום:  לפי המחקרים, כבר נכתבו ספרים על הנושא הזה

אסף רוזנבלום:  רק אחד מ-1,000 משליכים נתפס היום

אסף רוזנבלום:       כל הרעיון של החוק הזה, של המודל שלו, הוא להפסיק להסתכל על קצה התהליך

אסף רוזנבלום:  לא להסתכל על קצה התהליך כשהפסולת כבר מושלכת, אלא על תחילת התהליך

אסף רוזנבלום:  וזה הרעיון

אסף רוזנבלום:  והמוקד, המוקד של החוק הזה הוא הרגע שבו מוצבת מכולה במרחב העירוני בדרך כלל

אסף רוזנבלום:  וזה אותו רגע שכשיש מכולה והיא יושבת כמה זמן זה משהו, זה איזה שהוא אירוע שאפשר לפקח עליו

אסף רוזנבלום:  וזה הרעיון

אסף רוזנבלום:       וכאן באמת לרשויות המקומיות יש תפקיד מאוד חשוב

אסף רוזנבלום:  כי בסופו של דבר הרשויות המקומיות הן אלה, הכי חשוב, כן

אסף רוזנבלום:  הן אלה שבסופו של דבר שיצטרכו לפקח על המכולות האלה

אסף רוזנבלום:  כמו שהן מפקחות על חנייה בלתי חוקית, הן יראו מכולה וצריך שיהיה את הכלים האכיפתיים

אסף רוזנבלום:  ובזה יושב הראש באמת צדק, שהחוק הזה לא יהיה אות מתה צריך שיהיה את הכלים האכיפתיים, שזה ייעשה בצורה יעילה

אסף רוזנבלום:  זאת אומרת שפקח מגיע, רואה מכולה, יש לו איזה ברקוד שהוא מעביר, הכול ממוחשב, מדווח און ליין

אסף רוזנבלום:  ויש רואים

אסף רוזנבלום:  ואחר כך כשמכולה רצה ישר יש מערכת שיודעת איפה היא נמצאת בכל רגע נתון

אסף רוזנבלום:  היא מרימה, משנה זווית, זה גם מדווח למערכת

אסף רוזנבלום:  בסופו של דבר יודעים מה נקודת ההתחלה ומה נקודת הסוף שלה

אסף רוזנבלום:       אנחנו לא ניכנס לזה עכשיו, אבל הערות, אנחנו כמובן תומכים בהצעת החוק וחשוב לשמור על המודל, כמו שגיא אמר

אסף רוזנבלום:  לא להתעסק במודל, כי זה המודל

אסף רוזנבלום:  והוא סוגר מעגל

אסף רוזנבלום:  ההערות שלנו שאנחנו נביא בהמשך לסעיפים מסוימים, איך בכל זאת אם יש כמה פרצות לנסות לסגור אותן

יוראי להב-הרצנו: הדיוקים שלכם תמיד מתקבלים בברכה

יוראי להב-הרצנו:  תודה אסף

יוראי להב-הרצנו:  טל מילס מהמועצה לבנייה ירוקה, בבקשה

טל מילס: תודה רבה

טל מילס:  גם אנחנו כמובן מברכים על החוק ואנחנו מודים לכל השותפים שלנו, המשרד להגנת הסביבה, שמקדמים אותו והעבודה המאומצת

טל מילס:  אנחנו חלק ממנהלת הפסולת, שחלק מדובריה דיברו פה כבר קודם

טל מילס:       עוד נקודה חשובה שחשוב להגיד על החוק הזה זה ההתייחסות לפסולת הבניין בתוך תקן הבנייה הישראלי שנכנס כתקן מחייב במרץ האחרון כחלק מתקנות התכנון והבנייה

טל מילס:  התקן עד אז היה תקן וולונטרי ועכשיו תחום פסולת הבניין גם בתוכו

טל מילס:  בתוך התקן כל בעצם, כל פסולת הבניין מחויבת במחזור, להגיע לתחנות מחזור והטמנה ומחזור של לפחות 35% מהפסולת

טל מילס:  אחת הבעיות בתקן, שמכיוון שפסולת הבניין הוא לא אבן סף, אז גם פה אין מנגנון אכיפה והחוק הזה ייתן את המענה

טל מילס:       אסור לנו בעצם לשכוח שהחומרים האלה שהם יהיו בסוף חומרים ממוחזרים, איכותיים, יפחיתו חציבה, יפחיתו שינוע ויוכלו לשמש למישאות

טל מילס:  וברגע שאנחנו נייצר את התמריץ הכלכלי גם כל נושאר ההשלכה הפיראטית יירד

טל מילס:  תודה

יוראי להב-הרצנו: תודה לך גברתי

יוראי להב-הרצנו:  עדי הורן, מהמועצה האזורית חבל יבנה, בבקשה

דני קורן: שלום לכולם

דני קורן:  אני רכז איכות סביבה של מועצה אזורית חבל יבנה

דני קורן:  מועצה אזורית חבל יבנה זו מועצה מאוד קטנה שנמצאת מזרחית לאשדוד, דרומית ליבנה

דני קורן:  אני אולי זה שראש מועצת גזר דיברה עליו, שבאשדוד יש מערכת פיקוח רצינית, מועצות אזוריות סביבי גם

דני קורן:  ואנחנו מאוד מעט ישובים עם שטחים פתוחים מאוד גדולים

דני קורן:  ואני בא מהשטח

דני קורן:  אני יכול להגיד לכם שההשלכה האחרונה שהייתה לנו זה היה ביום ראשון ב-12:00 שנקלטה במצלמת ציידים שהסלקתי

דני קורן:  לצערי, מה שראיתי זה את הכניסה של המשאית מלאה

דני קורן:  נסיעה של 100 מטר, השלכה ויציאה ריקה

דני קורן:  ועד שהגעתי כבר לא הייתה משאית ורק היה קוליסים

דני קורן:  ובעצם אין לי מה לעשות עם זה

דני קורן:  יש לי מספר, אבל אין לי תמונה של השלכה

יוראי להב-הרצנו: ולכן אתה לא יכול

דני קורן: ולכן אני לא יכול לעשות עם זה כלום

דני קורן:  וזה קורה פעם אחרי פעם אחרי פעם

דני קורן:  והיועצת המשפטית שלי אומרת תשמע, עד שלא תביא לי השלכה

יוראי להב-הרצנו: ועל כן החוק הזה חשוב

יוראי להב-הרצנו:  ואני חושב שהדוגמה שהבאת היא ממחישה את החשיבות שלו ואת הנחיצות שלו

יוראי להב-הרצנו:  אנחנו נעשה את הדיוקים בהתאם להערות של החברים

יוראי להב-הרצנו:  אבל אני חושב שהדוגמה שהבאת היא מצוינת

יוראי להב-הרצנו:  תרצה לומר עוד משהו או שבכך סיכמת?     

דני קורן: אני חושב שזה מספיק

יוראי להב-הרצנו: על הכיפאק, תודה רבה

יוראי להב-הרצנו:  עורך הדין רמי גלאם? בבקשה, אתה יכול לתפוס את מקומי השני

רמי גלם: קודם כל, תודה שהזמנתם אותנו

רמי גלם:  אני נציג לשכת עורכי הדין, משמש כיושב ראש ועדת איכות הסביבה בלשכה

רמי גלם:  יש לי שלושה דברים שהיינו רוצים להתייחס אליהם

רמי גלם:  אחד עקרוני, לא שמענו התייחסות לגבי תיקון שראינו לפקודת המכרות

רמי גלם:  וזה לגבי המחצבות

רמי גלם:  אז אם, גיא, ברשותך

יוראי להב-הרצנו: רגע, יש לך עוד? אתה רוצה להשלים את הדברים שלך? יש לך התחייבות לגבי החוק?     

רמי גלם: ההצעה היא לביטול

רמי גלם:  זאת אומרת, מבחינתנו בתוך החוק אנחנו מבקשים לבטל את התקנות שקיימות בחוק המחצבות, לגבי המחצבות

רמי גלם:  זה מופיע בתוך החוק לדעתי, אם אני זוכר נכון

רמי גלם:  אנחנו לא רואים, אנחנו מבצעים הסדר וההסדר הזה הוא חלף הסדר שלהערכה למעשה לא קיים

גיא סמט: ההחזר הזה מחליף את ההסדר - - -     

רמי גלם: שלא בפקודת המחצבות

רמי גלם:  דבר נוסף, ישנן הערות לגופם של דברים, ממש לניסוח החוק

רמי גלם:  אני מניח שזה לא רלוונטי לעכשיו

רמי גלם:       (היו"ר יעקב אשר)         

יעקב אשר: לא, כרגע לא

יעקב אשר:  את מי אדוני מייצג?     

רמי גלם: נציג לשכת עורכי הדין

רמי גלם:  אנחנו רק מנסים להבין את החוק

רמי גלם:  אנחנו מברכים על כל דבר טוב שקורה, אבל אנחנו רק מנסים להבין את החוק

רמי גלם:      דבר נוסף שלא שמעתי התייחסות מאדוני זה לגבי התנאים השוויוניים

רמי גלם:  יש סעיף שמדבר על תנאים שוויוניים ולכל הספקים

גיא סמט: עד כמה שאני זוכר, נטע, עוד פעם אני צריך, נטע

גיא סמט:  יש תנאים שוויוניים בהתקשרות של אתר קצה, עד כמה שאני זוכר בחוק, זה קיים

נטע דוברין: יש חובה כללית בנוסח של החוק

נטע דוברין:  יש חובה שהצענו לגבי בעל רישיון מפעיל שמתייחס כרגע רק לאתרי הקצה, שהוא חייב לתת שירות בתנאים שוויוניים לכלל הצרכנים

רמי גלם: בעל הרישיון הוא?     

נטע דוברין: בעל הרישיון זה מפעיל האתר

יעקב אשר: אוקיי

יעקב אשר:  אני מציע כשנגיע אחר כך

יעקב אשר:  אני מוכרח לומר שבהרבה דיונים בנושאים אחרים לשכת עורכי הדין הייתה לנו לעזר רב בדיונים עצמם וגם כך אני מודה

יעקב אשר:  אני מבין שינאי שני, קרן קיימת לישראל?     

ינאי שני: כן, שלום לכולם

ינאי שני:  קודם כל, אנחנו תומכים בחוק, שלא יהיה שום ספק בעניין הזה

ינאי שני:       היערות כרגע הם אחד משני הקולטים הגדולים ביותר של פסולת בניין, אנחנו והשטחים הפתוחים במועצות האזוריות

ינאי שני:  רוב השטחים שלנו יושבים במועצות אזוריות, אז אנחנו שותפים לכל מה שנאמר פה במועצות האזוריות

ינאי שני:  במיוחד מטה יהודה וגזר שמולנו

ינאי שני:  השטחים הפתוחים האלה הם לא רק של מועצות אזוריות

ינאי שני:  ראשון לציון איבדה 2,000 דונם בחודשיים האחרונים לפסולת בניין

ינאי שני:  הם הלכו, לא הספיקו להגיד את זה, חשוב להזכיר את זה

ינאי שני:  וזה משהו שמתעלמים ממנו

יעקב אשר: אלה שהעירו מקודם כששאלתי למה לא נמצא

ינאי שני: היו והלכו וזו בעיה גדולה

יעקב אשר: גם בראשון לציון, עיר במרכז הארץ

ינאי שני: לא, בני ברק, תמ"ל 1045 שלכם, פינו שם אתרי פסולת, זה הוסיף עשרות מיליונים לעלות של ההקמה

ינאי שני:  זה לא, זה משחק סכום אפס, אתה מכיר את זה

ינאי שני:  אלעד אתרים סביב לה

יעקב אשר: עשרות אלפי, עכשיו, ההקמה של, לא דיברת על הקו האדום

ינאי שני: נכון

ינאי שני:  בכל מקום אנחנו פוגשים את זה

ינאי שני:  ומה שרציתי להגיד בנוסח, אבל קצת הרסתי אותו

יעקב אשר: אבל אגב, שוב, לא הרסת, אני אתן לך להשלים את הדברים שלך, אבל איך אומרים? הרמת לי להנחתה

יעקב אשר:  גם הדברים הללו, מה שאמרת, אותם אתרים בתוך הערים, אוקיי? והבאת דוגמה מבני ברק על אתרים מאוד מאסיביים שהמדינה משלמת עליהם מחיר יקר

יעקב אשר:  אני אומר את זה שוב לאוצר

יעקב אשר:  משלמת, שילמה בפועל ומשלמת, מחיר יקר, שהכל מתחיל ונגמר שם, לפחות באזור הזה

יעקב אשר:  ברור בהסדרה והכל, כשאתה מסדיר משהו זה דבר חשוב ולכן אני הולך על העניין הזה עד הסוף בעזרת השם

יעקב אשר:  אבל אם זה לא ילווה עם פיקוח מאסיבי שכולם נכנסו להסדרה ועובדים לפי ההסדרה הזאת – אם זה לא יבוא עם משאבים אנושיים וטכנולוגיים

יעקב אשר:  וגם כל דבר טכנולוגי גם עומד מאחוריו איש או אישה

יעקב אשר:  ולכן אני אומר, הנושא הזה של פיקוח אנחנו נוודא שיהיו לו את כל המשאבים הנכונים

יעקב אשר:  ואני אומר לפחות בעוצמה גדולה בארבע-חמש שנים הראשונות, להטמעה של כל העניין הזה

יעקב אשר:  ואז ניכנס כבר מה שנקרא לאיזה שהיא רוטינה, שאפשר יהיה גם טיפה להנמיך את הגובה

יעקב אשר:  תמשיך

ינאי שני: לא, נראה לי שנצליח

ינאי שני:  כי במיליונים שהוציאו בבני ברק היה אפשר להכשיר מאות פקחים, אבל אף אחד לא מסתכל על זה ככה אף פעם

יעקב אשר: שמנהל מקרקעי ישראל, שהפיקוח של מינהל מקרקעי ישראל במשך 50 שנה לא היה קיים

ינאי שני: לא היה קיים, אמת

יעקב אשר: אני כראש עיר הייתי מתקשר אליהם ואומר עזבו, מה שהיה, היה

יעקב אשר:  עכשיו מוסיפים, עכשיו זה גודל, כל יום זה גודל

קריאה: תיאוריה החלונות השבורים אדוני

ינאי שני: החוק עצמו הוא לא אכיפתי, אבל האכיפה היא תמיד בדיעבד וזה תמיד מאוחר מידי

ינאי שני:  זה משהו שצריך להקדיש לו דיון

יעקב אשר: אבל האכיפה היא קריטית כאן בחוק

ינאי שני: זה היה עיקר הטיעון

ינאי שני:  עכשיו לגבי החוק עצמו, יש לנו פה כמה הערות

ינאי שני:  אנחנו חושבים, ואתחיל בפחות חשוב

ינאי שני:  נדרש חיזוק של מה שמותר באכיפה לרמת הרשות

ינאי שני:  דוחות על הצבת מכולות, השבתה, גרירה, חילוט – כל הדברים האלה צריכים לקבל הסדרה חוקית

קריאה: לכן הוא אמר חוק עזר, ינאי

ינאי שני: שנייה

ינאי שני:  בחוק עזר או באמצעי מסוים, גם שטחים פרטיים

ינאי שני:  זאת אומרת, אם ישימו את המכולה בשטח פרטי ולא תוכלו להיכנס, אתה מעקר חלק מהאכיפה האפשרית פה

ינאי שני:  אחר כך, מה שהעלו פה, טופס 4

ינאי שני:  אם טופס 4 היה פתרון למשהו מצבנו היה מאוד טוב היום

ינאי שני:  כל בניין קיבל טופס 4 ואנחנו עדיין טובעים בתועפות של פסולת בניין

ינאי שני:       והדבר האחרון פה, פסולת העפר

ינאי שני:  ואני לא קורא לו עודפי עפר

ינאי שני:  כי עודפי עפר שיש להם שימוש או צורך מנוצלים

ינאי שני:  חול נקי לא נשאר שוכב בשטח

ינאי שני:  לוקחים אותו, גונבים אותו, עושים איתו משהו, הוא לא נעלם

ינאי שני:  מה שאנחנו מקבלים בשטחים פתוחים זה מה שכבר אין כל כך מה לעשות איתו

יעקב אשר: חצי פסולת?     

ינאי שני: כן

ינאי שני:  וכמו שמוגדר כרגע בחוק אנחנו נתפלפל שנים בבתי משפט אם הוא זרק פסולת עם עפר או עפר עם פסולת

ינאי שני:  לא נצא מזה אף פעם

ינאי שני:  אני לא חושב שכדאי להקריב את החוק הזה, כי הוא חשוב מידי, כדי לחכות איתו להסדרה של נושא העפר

ינאי שני:  אבל אפשר אולי להפנות את זה לתקנות או למשהו דומה במסגרת החוק שייתן למשרדים, ולאו דווקא המשרד להגנת הסביבה, כי זה עניין חשוב גם לחקלאות ולרמ"י יותר מכולם אני חושב

ינאי שני:  את הסמכות ללכת ולתקן את זה

ינאי שני:       ולסיום, לקדם כמה שיותר מהר

ינאי שני:  כי פעם שעברה נכווינו

ינאי שני:  בשנייה האחרונה זה היה על השולחן ונעלם

ינאי שני:  תודה

יעקב אשר: תודה רבה

יעקב אשר:  נופר שאול וזאנה דיברה? סליחה, זה כתוב לי בכתב יד

נופר שואט אוזנה: נופר שואט אוזנה, מאשכול נגב מערבי

נופר שואט אוזנה:  אני ממש אקצר, כי אני רואה שכולם כבר ממש מיצו

נופר שואט אוזנה:  אבל רציתי באמת להגיד שהאשכול מזה כשלוש שנים מפעיל מערך לפינוי פסולת בניין עם מכולות מנוטרות, בהלימה לחוק, בתמיכה של המשרד וזה עובד

נופר שואט אוזנה:  אנחנו עושים בקרה כל הזמן

נופר שואט אוזנה:  אני יודעת בכל רגע נתון מתי הוא הרים אייבר ואם הוא שפך יש לי גם את העובד שיילך ויראה אם זה עכשיו הוא שפך עודפי עפר או איזה משהו, מצ"א או כל משהו אחר או שהיה שם פינוי של מפגע של פסולת בניין

נופר שואט אוזנה:  ולמעשה באמת החוק הזה מבורך והוא עובד

יעקב אשר: אגב, אני רואה באשכולות הללו אחד הדברים המוצלחים שנעשו במדינת ישראל, הקמת האשכולות הללו

יעקב אשר:  אני הייתי חלק אז בחקיקה של הדברים הללו

יעקב אשר:  אני לא יודע אם כולם מסמכים לזה, אני לפחות חושב ככה

קריאה: מועצות קטנות מסכימות

יעקב אשר: אני אומר לך שנתקלתי בהרבה תחומים שזה עשה פשוט דבר גדול

יעקב אשר:  זה הרים את הקטנות לזה וזה הוריד את הגבוהות ועשה איזה שהוא איזון נכון

יעקב אשר:  ואני חושב שבהחלט משותפים, אפילו יותר קל מאשר ראש רשות אחת

גיא סמט: זה במימון משרד הגנת הסביבה

יעקב אשר: כן, כן, זה היא שכחה להגיד, אבל זה בסדר

זאב אלקין: בסוף אדוני יושב הראש, משרד הפנים הקים אותם, משרד להגנת הסביבה מימן אותם

זאב אלקין:  זה מה שהיה

יעקב אשר: בסדר

יעקב אשר:  זה כבר מה שנקרא, כל הכבוד למשרד הפנים

יעקב אשר:  הוא גם עשה דבר נכון

יעקב אשר:  וגם לא עלה לו כסף

יעקב אשר:  אבל אני חושב שהם כן שחקנים חשובים בעניין הזה ואני חושב שצריך לעשות את שיתופי הפעולה האלה

יעקב אשר:  יש עוד מישהו, מעבר ליוראי, שתכף ידבר, חבר הכנסת

יעקב אשר:  מישהו שפספסנו? אוקיי, אז יוראי, אחר כך סיכום קצר של היועץ המשפטי וסיום שלי

יוראי להב-הרצנו: תודה רבה אדוני

יוראי להב-הרצנו:  בעיצומה של הישיבה, ואני מנצל את ההזדמנות שמנכ"ל משרד להגנת הסביבה נמצא כאן

יוראי להב-הרצנו:  בעיצומה של הישיבה פורסמו בכלי התקשורת שאירעה דליפה של תמלחת ממפעל של כיל לתוך שמורת טבע במדבר יהודה במישור עמיעז

יוראי להב-הרצנו:  תמלחת מן הסתם יש לה משמעויות מרחיקות לכת לגבי הסביבה

יוראי להב-הרצנו:  ואני אשמח לשמוע מכם

יוראי להב-הרצנו:  אני מבין שהיה עיכוב של יממה עד פרסום הדליפה מטעמכם

יוראי להב-הרצנו:  אז האם זה קרה בגלל שהיה איזה שהוא תחקור שלכם? מה אתם עושים כדי למזער את הנזקים? ושתיים, אני מבין שזה לא פעם ראשונה שמפעל של כיל בשנה האחרונה דולף ממנו תמלחת

יוראי להב-הרצנו:  זה קרה כבר בתעלת ים המלח ממש בשנה האחרונה

יוראי להב-הרצנו:  אז השאלה אם יש איזה שהם הליכי אכיפה מיידים שמבצעים מול החברה? איפה הדברים עומדים?     

יעקב אשר: בקצרה

גיא סמט: כשאני משווה פסולת בניין, באמת הדבר הקריטי

גיא סמט:  אבל יש אירוע שם במישור רותם, שאתמול בערב דווחתי עליו

גיא סמט:  ביקשתי שהתמונה תתבהר, כדי שאני אבין על מה אני מדבר

גיא סמט:  האם יש המשך דליפה, אין דליפה, ניקזו איזה שהוא צינור

גיא סמט:  יש שם צינור, על פניו יש שם צינור שהוא 1,000 קוב של תמלחת שמוביל למפעל פריקלאס

גיא סמט:  ממנו נוצרה דליפה

גיא סמט:  שלחתי אנשים

גיא סמט:  ברגע שנודע לי שלחתי אנשים

גיא סמט:  וסגנית מנהל המחוז נמצאת

גיא סמט:  קיבלתי דיווחים גם במהלך הישיבה מה קורה

גיא סמט:  בסך הכול הדליפה עצמה נעצרה

גיא סמט:  יש שם אולי עוד טפטופים או זרימה מאוד חלשה

גיא סמט:  נשאבו משם חלק מהנוזלים

גיא סמט:  זה בהחלט משהו שהמשטרה הירוקה צריכה לבדוק

גיא סמט:  היא תבדוק ואם היא תמצא שיש רשלנות ויש סיבה להעמיד לדין, נעמיד לדין

גיא סמט:  אנחנו עניינים גם בנושא הזה

גיא סמט:  ברגע שזה הגיע אליי, תוך כדי הישיבה גם פרסמנו את ההודעה

גיא סמט:  אישרתי אותה

גיא סמט:           אני אגיד משהו לגבי עודפי עפר?     

יעקב אשר: לא, אני אתן לך תכף להגיד

יוראי להב-הרצנו: תודה יעקב

יעקב אשר: הערות של היועצת המשפטית ולאחר מכן תענה תשובות, במיוחד על הנושא של עודפי עפר

יעקב אשר:  אני חושב שזה הדבר

לירון אדלר מינקה: אני רק אגיד שכפי שעלה כאן, באמת הנושא הזה הוא חשוב וקריטי ובאמת דורש טיפול והסדרה כבר הרבה שנים וזו באמת הצעת חוק חשובה

לירון אדלר מינקה:  יחד עם זאת, מהדברים שעלו כאן יש ככה כמה נקודות שהן נקודות כבדות משקל שחייבים לתת עליהן את הדעת ולראות איך פותרים אותם כדי שההסדרה הזאת באמת תהיה הסדרה סגורה ושלא יהיו פה פרצות בחוק שבסוף יפילו את ההסדר

לירון אדלר מינקה:  בסופו של דבר צריך שהוא יהיה הסדר שלם

לירון אדלר מינקה:       אז ככה כמה נושאים שעלו כאן מהשולחן, גם עלו אצלנו כשראינו את הצעת החוק, גם הנושא באמת של עודפי עפר

לירון אדלר מינקה:  כל הנושא של השיפוצים והפינוי של הכמויות הקטנות שבסוף במצטבר הן לא כל כך קטנות, אבל צריך לראות איך מטפלים בכל דבר בצורה פרטנית

לירון אדלר מינקה:       הנושא שעלה כאן מכיוון המובילים ומכיוון רשות התחרות הוא באמת נושא קריטי

לירון אדלר מינקה:  כי באמת צריך לאזן כאן בין הפיקוח על המובילים, כמה שיכול משרד להגנת הסביבה לפקח

לירון אדלר מינקה:  וזו טענה חזקה שצריך לעשות פיקוח אפקטיבי ועל מספר מפוקחים שאפשר לפקח עליהם

לירון אדלר מינקה:  מצד שני, החיבור כאן בין המובילים לאתרים יש בו קושי וצריך לראות שהנושא של המחירים לא יוביל למצב שבו התקשרות תהיה לנו בעיה לפקח על היצרנים שלא מתקשרים, כי זה יקר או כי אין להם באמת מספיק אתרים להתקשר איתם באזורים בארץ

לירון אדלר מינקה:  זה נושא שצריך לראות שאנחנו מצליחים לסדר אותו בתוך הצעת החוק בצורה טובה

לירון אדלר מינקה:  כדי שיהיה שוק שמסודר בצורה יעילה, שיכול לעבוד לא רק כמובן בהסתמכות על אכיפה, אלא לעבוד, כי הוא יש בו מספיק תמריצים לעבוד

לירון אדלר מינקה:       הנושא של האכיפה, כפי שהזכיר יושב הראש, שצריכים לראות שיש מספיק פקחים ומספיק איך לעשות אכיפה יעילה, גם מבחינת הכלים שיש בתוך החוק וגם מבחינת כוח האדם והמשאבים שנדרשים לצורך אכיפה כמו שצריך

לירון אדלר מינקה:       והנושא של אמצעי המעקב, שגם שיוסדרו בחוק

לירון אדלר מינקה:  צריך לראות איך לעשות את זה בצורה נכונה, עם ההסמכות המפורשות שצריך בגלל החשש מפרטיות, מראיות, מכל הדברים שעלו אגב ההקשר הזה

לירון אדלר מינקה:       אז אלה ככה חמישה נושאים

לירון אדלר מינקה:  זאת אומרת, זו הצעת חוק טובה

לירון אדלר מינקה:  יש בה תיקונים שהם לא תיקונים קטנים

לירון אדלר מינקה:  זאת אומרת, יש פה כמה נושאים שצריך בהחלט להקדיש להם מחשבה ולראות איך מסדירים אותם בתוך הצעת החוק

יעקב אשר: תודה רבה

יעקב אשר:  אדוני המנכ"ל

גיא סמט: לגבי עודפי עפר, אני אתחיל בזה

גיא סמט:  זו בהחלט תופעה מטרידה

גיא סמט:  ראינו איזה שהיא הצעה שנשלחה אלינו איך להחיל את זה בתוך החוק

גיא סמט:  וצריך לנסות עוד לשבת על זה ולנסות לחפש פתרון

גיא סמט:  אבל הצעה שצריך להבדיל, פסולת בניין, אנחנו בעצם במסגרת החוק לא מאפשרים שינוע שלה באופן עצמאי

גיא סמט:  עודפי עפר קצת קשה יותר להגדיר אותה

גיא סמט:  כלומר, אם תהיה אדמה גננית, למשל מישהו מוביל אדמה גננית, איך אני אגיד לו אסור לך להוביל בלי GPS? אני לא רוצה להפוך כל דבר שנע במדינה לפיקוח של האח הגדול

גיא סמט:  אני רוצה להתמקד בפסולת

גיא סמט:  צודק ראש המועצה, ניב צודק שיכול להיות שיערבבו משהו מסוים

גיא סמט:  אבל בסוף אנחנו צריכים אתר גם קצה, אפילו אתרי קצה היום לעודפי עפר לא קיימים

גיא סמט:  כלומר, מחליטים הרבה פעמים שאיזה שטח מסוים, נניח תוכנית מאפשרת

גיא סמט:  אגב, היא גם יכולה לאפשר שאחרי זה ייקחו משם

גיא סמט:  זה שונה במהות התפעול

יעקב אשר: אני רוצה להזכיר לך שהולך להיות מטרו והולך להיות

גיא סמט: בסדר גמור

גיא סמט:  זה שונה במהות הטיפול

גיא סמט:  עכשיו, יכול להיות שצריך לעשות לזה הסדרה

גיא סמט:  יש מחשבות בתוך המשרד איך עושים הסדרה לזה

ניב דוד ויזל: גיא, אבל נשב פה אחרי זה ונגיד שהכל הפך לעפר

ניב דוד ויזל:  אני, סליחה שאני מפריע

גיא סמט: יש פה בעיה

גיא סמט:  אבל יש פלטפורמה חוקית שהנחנו אותה

גיא סמט:  שאם נמצא דרך למזג את שני הדברים זה בסדר

גיא סמט:  אבל יכול להיות שאני לא אמצא

גיא סמט:  כי הפלטפורמה כרגע לא מאפשרת שינוע

רותם ידלין: אז אם אפשר להכניס לסיכום הדיון אדוני

קריאה: כולה מלאה במחצבות נטושות

קריאה:  קחו את זה, תשימו את החול שם

רותם ידלין: אדוני, אם אפשר להכניס לסיכום הדיון שככל שזה לא ייכנס הטיפול בעודפי העפר, ככל שזה לא ייכנס לחוק, ואנחנו סומכים על המשרד שיעשה את העבודה ויבחן את זה

רותם ידלין:  ככל שזה לא ייכנס לחוק יוקם לאלתר צוות ממשלתי בראשות המשרד להגנת הסביבה, בהשתתפות החקלאות

רותם ידלין:  אנחנו מבקשים את זה כבר ארבע וחצי שנים

רותם ידלין:  אז נכון שאין משילות ויציבות, אבל צריך פתרון

יעקב אשר: תודה רבה

יעקב אשר:  רגע, אני סתם מעניין אותי לדעת מה אמרת? מה זה?      

משה ארנס: משה, אני ממובילי הפסולת

משה ארנס:  אמרתי שיש באזור ראש העין מחצבות נטושות ויש שם גם מחצבות שעכשיו הפסיקו לחצוב בהן, שמדובר ב-40 מיליון קוב, שהם לא רוצים לפתוח אותם למטמנות

משה ארנס:  במקום זה הם מחזקים את תחנות המעבר במקום לפתוח מטמנות

משה ארנס:  יש לך מקום

משה ארנס:  זה לא שאין ואתה תמציא לי

משה ארנס:  40 מיליון קוב עכשיו שיש לך במחצבות זה

משה ארנס:  למה הם לא עושים מזה מטמנה? גם לעודפי עפר, גם לפסולת בניין, גם למחזור של פסולת בניין

משה ארנס:  אבל הם מחזקים במקום זה את התחנות מעבר

משה ארנס:  למה? למה לעשות מונופול?     

ניסים חלימה: אדוני, הכוונה היא שיקום מחצבות באמצעות פסולת ממוחזרת, זה נעשה, זה קיים בשוהם

ניסים חלימה:  במרלו"ג בשוהם עשו את זה

ניסים חלימה:  מילאו את הבור הזה בפסולת מטופלת

ניסים חלימה:  אחר כך זה הופך להיות פארק, מטיילים שם

יעקב אשר: תודה

גיא סמט: תמ"א 14 קובעת את המקומות לעודפי עפר, עד כמה שאני מכיר

גיא סמט:  וזה מה שאנחנו מכירים

גיא סמט:  בכל מקרה, אנחנו, את עודפי העפר, אני אומר, אני אנסה לראות את זה

יעקב אשר: לא, לא, גם בהקשר הזה, אני לא הבנתי

גיא סמט: כממונה על המחצבות לשעבר, בסדר? ויו"ר קרן שיקום מחצבות, אני אומר לך שנייה את התשובה

יעקב אשר: אבל בעודפי עפר, לפחות - - -      

גיא סמט: למחצבות יש יעודים

גיא סמט:  לכל מחצה יש לה יעוד ספציפי ומחליטים עליה

גיא סמט:  אני בעד לקחת מחצבות מתות

גיא סמט:  יש קרן אפילו לשיקום מחצבות, שיש לה כסף אפילו להקים את הדברים

גיא סמט:  הקרן, יש יעוד למחצבות

גיא סמט:  למשל ראש העין, מגדל צדק, במימון קרן שיקום מחצבות

גיא סמט:  אז יש לה יעוד פארק

גיא סמט:  לא רוצים לעשות את זה מטמנה

גיא סמט:  כל דבר והייעוד שלו, אנחנו בעד מחצבות

גיא סמט:  אנחנו בעד המחצבות ובעד לאפשר בתוך המחצבות

משה ארנס: אז למה לא לשקם אותה?     

יעקב אשר: חברים

גיא סמט: מה לשקם?     

יעקב אשר: דיברתם, הבנו, שאלתי

יעקב אשר:  לא לסכם עכשיו את הדברים

יעקב אשר:  כן?     

גיא סמט: לגבי המובילים: אנחנו, יש כל מיני כיווני חשיבה

גיא סמט:  אני לא יכול, משהו ישתנה

גיא סמט:  אני לא יכול, לא אוכל שהעולם שהיה עד עכשיו הוא העולם שיהיה

גיא סמט:  אז יש לנו כל מיני כיווני מחשבה, כל מיני הצעות

גיא סמט:  אני לא יודע אם יספקו את האנשים

גיא סמט:  אבל אנחנו חייבים, אנחנו נעשה את הניסיון האמיתי כדי לנסות להגיע לפתרון

יעקב אשר: אבל אני רוצה להציע גם דבר אחד

יעקב אשר:  כי במסגרת התיאומים אז יש תיאומים בין משרדי הממשלה והכל

יעקב אשר:  אני הייתי מבקש שתיערך פגישה גם איתם

יעקב אשר:  לשמוע מהם

גיא סמט: אני אגלה לך, נפגשתי

גיא סמט:  אבל גם אתכם ביחד

יעקב אשר: גם יחד, בסדר גמור

גיא סמט: בסדר גמור

גיא סמט:  אנחנו מכבדים את הוועדה

יעקב אשר: אין לי בעיה לשמוע

יעקב אשר:  אולי יש כיוונים ורעיונות

יעקב אשר:  אני חושב שכולם מחוברים

יעקב אשר:  הרי גם להם זה מועיל בסופו של דבר כשאתה מוריד להם את המתחרים הלא מתחרים שלהם, כי הם הרבה יותר, הם מתחרים שמנצחים אותם בשטח

יעקב אשר:  ולכן אני אומר, צריך לעשות את הניסיון הזה

ניב דוד ויזל: כבוד יושב הראש, אפשר בנקודה הזאת רק מילה לעזור?     

יעקב אשר: לעזור

יעקב אשר:  בבקשה

יעקב אשר:  ראש עיר, אני יכול להגיד לו לא?     

ניב דוד ויזל: יש את הנושא של ביטחון פנים שלא מופיעים פה

ניב דוד ויזל:  מופיעה פה רק המשטרה

גיא סמט: היא הייתה, הלכה

ניב דוד ויזל: למשל אצלנו במחצבה אצלנו יכולה לסגור, כמו שהם אמרו, את כל נושא המרכז

ניב דוד ויזל:  זו מחצבת בית מאיר מה שנקרא

ניב דוד ויזל:  מי שמפריע זה ביטחון הפנים, זה בכלל לא הם

ניב דוד ויזל:  גם המינהל מאשר לנו

ניב דוד ויזל:  אבל יורים שם

ניב דוד ויזל:  משתמשים שם למג"ב, זה לא יאומן

ניב דוד ויזל:  לא, אז צריך להבין כמה דברים מכשילים אותנו

יעקב אשר: דקה, דקה, דקה

ניב דוד ויזל: חוץ משריפות לא יוצא מזה כלום

יעקב אשר: דקה

יעקב אשר:  אני ביקשתי מהמנכ"ל, והוא התייחס כי הוא גם מכיר את הנושא הזה במקרה

יעקב אשר:  אבל לראות, אם יש מחצבות שיכולות להיות חלק מהפתרון, בסדר

יעקב אשר:  אבל אם משהו שהיום מוגדר בתוכנית כפארק לאומי או משהו כזה או אחר, אז יש לו יעוד והייעוד שלו גם חשוב במקרה הזה

יעקב אשר:       אוקיי, אני לא אכנס לסיכומים רחבים

יעקב אשר:  אני חושב ששמנו על השולחן את רוב הסוגיות

יעקב אשר:  אנחנו נרד אליהן לרזולוציות

יעקב אשר:  אני מבקש לעשות ישיבות הכנה עם הצוות שלנו ועם משרדי הממשלה

יעקב אשר:  גם לשבת מול האנשים שנמצאים, חלק מהעניין היום, אני אומר שוב, אנחנו לא רוצים לעצור את החוק הזה על "פאולים" טכניים ולא על, ולמצוא את הפתרונות

יעקב אשר:  אנחנו רוצים שהחוק הזה ייצא לפועל, אנחנו רוצים שהרפורמה הזאת תצא לפועל

יעקב אשר:  אנחנו גם רוצים שהיא תהיה ישימה ואמיתית

יעקב אשר:       אני אומר עוד פעם למשרד האוצר, החזקתם מעמד עד כה

יעקב אשר:  אני אומר עוד פעם, אני מבקש כבר עכשיו להיכנס לדיון מול המשרד כדי להבין את המשמעויות

יעקב אשר:  אחר כך תעשו את הביקורת

יעקב אשר:  קודם כל תבינו אלת המשמעויות ותגיעו להסכמה מה צריך בשביל שיהיה פה פיקוח

יעקב אשר:  אחר כך, איך אתה אומר לו? שייקח את זה מסעיפים שלו, או מסעיפים תוספתיים? שאני ממליץ על תוספתיים, או דברים מהסוג הזה

יעקב אשר:  אבל אני, אם אנחנו לא נדע ולא נראה הסדרה של המשאבים והכל, אני מבחינתי אין לי טעם לסיים את הכול

יעקב אשר:  ואז אנחנו נצטרך פשוט בחוק להכניס כל מיני דברים שהם חקיקה, אנחנו לא אוהבים להכניס אותם

יעקב אשר:  כגון משאבים, אנחנו לא אוהבים לעשות את זה בדרך כלל, אז אל תיאלצו אותנו לעשות את זה ולכן תתחילו את הדיונים ואת המריבות היום

יעקב אשר:  ואתם והמשרד שמתכלל כרגע את כל האירוע תשבו ואני בטוח שיש לכם כבר איזה שהוא, לדעת מה העלויות של הדבר הזה

יעקב אשר:  כדי להגיע באמת לאפקטיביות של הזה

יעקב אשר:  ומבחינת האוצר, בסוף אם זה יעשה נזק לקופת המדינה או הפוך, חד משמעי, שמעת כאן גם את נציגי המשטרה שמעת, גם את ראשי הרשויות ושמעת גם ראש עיר לשעבר שיודע כמה המדינה שילמה

יעקב אשר:  מאות, מאות מיליונים

יעקב אשר:  מאות מיליונים

יעקב אשר:  אם אני לוקח כמה רשויות שאני מכיר

יעקב אשר:  מאות מיליונים על מחדלי פיקוח בלבד, שאולי היה עולה למדינה לתפעל אותם נכון מיליון, שתיים, שלושה במקרה הרע

יעקב אשר:       אוקיי, אז אם כך, אנחנו נסיים את הישיבה הזאת

יעקב אשר:  ניפגש בישיבה הבאה ששם כבר נתחיל גם בהקראה וגם ניסוח

יעקב אשר:  תודה רבה לכולם

יעקב אשר:  הישיבה לא תהיה מחר